
Jeff Goins, scriitor profesionist, a mai scris alte trei carti: The In-Between 
(2013), Wrecked (2012) si You Are a Writer (2012). Tine frecvent seminarii 
despre scriere, creativitate si cum sa faci lucruri care conteaza. Site-ul sau, 
Goinswriter.com, a fost vizitat de peste patru milioane de oameni din 
intreaga lume. 


Fratilor mei: 
Nikki, Marissa si Patrick. 


Vă doresc să vă faceţi cunoscuţi în lume. 


NOTA AUTORULUI 


„Este extraordinar ce ti s-a întâmplat“, mi-a spus prietenul meu, Mark, chiar 
înainte să iau una dintre cele mai importante decizii din viata — aceea de a-mi 
părăsi locul de muncă și de a deveni scriitor cu normă întreagă. Printr-o 
întâmplare, ultima zi la serviciu a fost aceea în care am împlinit 30 de ani, aşa că 
a reprezentat o răscruce din mai multe puncte de vedere. Adevărul este totuşi că 
ziua în sine a fost mai puţin importantă decât calea străbătută până acolo. 


Când sunt întrebat cum am ajuns în acest punct, mă străduiesc să dau un răspuns 
inteligent. Experiența găsirii vocației poate fi plină de mister, dar si concretă. 
Necesită efort, dar câteodată pare să ti se întâmple pur si simplu. Am ajuns să 
înțeleg că descoperirea propriului tel tine mai mult de calea urmată decât de un 
plan: este plină de întorsături la care nu te-ai fi așteptat vreodată. În ultimă 
instanţă, aceste surprize te conduc spre destinul tău. Și, după ce ai ajuns acolo 
unde ai crezut că este destinaţia, îți dai seama că e vorba doar de o altă etapă a 
călătoriei. 


Această carte descrie calea şi etapele necesare parcurgerii ei. 


Se pare că fiecare om îşi caută un tel, ceva care să-i satisfacă cele mai ascunse 
dorinţe. Cred că acel „ceva“ este o chemare. Ce este o chemare? Veţi auzi acest 
cuvânt alternând cu termeni precum vocaţie şi munca vieţii, dar, mai simplu, este 
motivul pentru care te-ai născut. 


Când am început să lucrez la acest proiect, credeam că știu ce înseamnă să-ți 
urmărești un vis, dar ceea ce am aflat m-a surprins. Se pare că nu este atât de 
simplu să-ţi descoperi chemarea. Călătoria este diferită pentru fiecare, dar apar in 
mod constant și teme comune. Dacă analizăm aceste teme, descoperim un model 
care ne va ajuta să ne înțelegem vocatiile un pic mai bine. 


Ce-ar fi dacă ceea ce mi s-a întâmplat nu ar fi, după spusele lui Mark, 
extraordinar? Ce-ar fi dacă fiecare ar avea o vocaţie? Aceasta este întrebarea 
care m-a trimis în călătorie. Oamenii ale căror povești apar în această carte, 
dintre care pe multi i-am intervievat personal, nu sunt extraordinari, în sensul ca 


ati mai auzit povești ca ale lor. Nu sunt studii de caz tipice pentru succes şi asta a 
fost şi intenţia mea. Din aceste relatări, aparent obișnuite, cred că ne vom 
înţelege un pic mai bine propriile povești, care, adesea, par mult prea banale 
pentru a fi pe gustul nostru. S-ar putea ca unii cititori să fie dezamagiti de 
subiectivitatea unei astfel de cărți. Dar acesta este felul în care ne trăim vieţile — 
nu ca pe niște proiecte de cercetare sau rapoarte de inventar, ci ca pe niște 
povestiri sau emoții. Si în fiecare experienţă găsim anumite adevăruri pe care, 
altfel, le-am putea pierde din vedere. Speranţa mea este ca aceste povestiri să se 
conecteze cu tine în felul în care faptele simple nu o pot face și, citindu-le, să te 
schimbi. 


Află cine esti cu adevărat nu a fost cartea pe care intentionam să o scriu, dar a 
devenit cea pe care trebuia să o scriu. Presupun că așa se întâmplă și cu vocaţia 
— o schimbare bruscă a intrigii ce împacă pe toată lumea si pe care, oricum, nu 
ti-o puteai imagina altfel. Scrierea acestei cărţi mi-a luminat înţelegerea asupra 
modului în care țelul si vocaţia acţionează împreună, si sper să facă același 
lucru și pentru tine. 


INTRODUCERE 


Cancerul care nu a putut 


opri un triatlonist 


Ca multi sunt chemati, dar putini alesi. 


Matei 22:14 


Vocatia nu este un plan bine pus la punct. Este ceea ce ramane atunci cand 
planul merge al naibii de prost. 


Intr-o seara de iunie a anului 2000, Eric Miller a lipsit de la sedinta companiei 
pentru a asista la meciul de T-ball! al fiului său în vârstă de cinci ani. În timpul 
meciului, el si soția sa, Nancy, au observat că micuțul Garrett nu reușea să 
lovească mingea şi să se balanseze corect. Ingrijorati, l-au dus la doctor, care a 
solicitat urgent o tomografie computerizată. Atunci când soţii Miller au fost 
invitaţi în ceea ce medicii specialiști numesc „camera liniştită“, Eric a știut că 
era ceva în neregulă. Ca infirmier, cunoștea bine destinaţia acestei camere. E 
locul unde oamenii află vestile proaste, uneori chiar groaznice. Era ora şase 
seara.? 


La ora 23:30, Garrett a fost internat la Spitalul de Copii din Denver, Colorado, şi 
trimis imediat la secţia de chirurgie. A doua zi dimineaţă, pe 24 iunie, copilului 
de cinci ani i s-a extirpat o tumoare cerebrală de mărimea unei mingi de golf. A 
fost diagnosticat cu neuroblastom, un cuvânt pe care, după spusele tatălui său, 
nici un copil nu ar trebui să-l ştie. După operaţie, Garrett a rămas orb, mut si 
paralizat. Conectat la un ventilator care să-l ajute să respire, el trebuia să înveţe 
din nou să meargă, să vorbească şi să meargă la baie. Chiar dacă printr-o minune 
ar fi putut face asta, tot i se dădeau doar 50% şanse să supravieţuiască mai mult 
de cinci ani. 


Soții Miller au început să numere clipele care le mai rămăseseră alături de fiul 
lor. 


Într-una dintre zilele de la mijlocul perioadei de tratament contra cancerului, 
privindu-si fiul, Eric se gândea cum se scurge viata lui Garrett. În ciuda 
provocărilor cărora copilul trebuia să le facă fata si a îngrijorării legate de 
acestea, el şi-a dat seama de un lucru. A avut o revelaţie. Lucrând în domeniul 
medical, o industrie „unde oamenilor le sună întotdeauna ceasul“, Eric şi-a dat 
seama de greşeală. Nu doar viaţa lui Garrett se putea încheia în orice moment, ci 
și a lor. Nu exista nici o garanţie că măcar cineva din familia Miller îi va 
supravieţui lui Garrett. 


— Trebuie să ne trăim viata tot timpul, mi-a spus Eric. Si asta pentru că nici unuia 


dintre noi nu i se garantează ca va mai fi peste o oră sau două. 
Oricât timp le-ar mai fi rămas, soții Miller aveau să își trăiască viata din plin. 


După ce Garrett a fost mutat de la secția de terapie intensivă şi deconectat de la 
ventilatia mecanică, tatăl său se întreba daca mai există cineva care să știe cum 
se simte el. Stând la fereastra spitalului, se ruga pentru un răspuns la disperarea 
care ameninţa să distrugă si ultima speranţă pe care o mai avea familia sa.4 Cam 
pe atunci, a aflat despre povestea lui Matt King, inginerul IBM și faimosul 
biciclist orb.5 


În toamna aceea, Eric şi-a dus fiul să-l întâlnească pe Matt King la un concurs de 
ciclism desfăşurat în apropiere, iar Garrett a avut șansa să se urce pe o bicicletă- 
tandem, să strângă mânerul cu propriile mâini si să simtă pedalele sub picioare. 
A fost ziua în care speranţa a reînviat pentru Garrett. A dorit să meargă din nou 
cu bicicleta, ceea ce — fără ca el sau tatăl său să știe — a fost începutul unui 
proces care avea să le schimbe viata nu doar lor, ci si pe aceea a multor altor 
oameni. 


Câteva luni mai târziu, Garrett i-a spus mamei lui că vrea să încerce să meargă 
cu bicicleta. Mama nu s-a lăsat convinsă ușor, dar copilul a insistat. La 
momentul acela, îi revenise vederea într-o oarecare măsură și începuse să meargă 
puţin. Cu ajutorul mamei, Garrett s-a suit din nou pe vechea bicicletă şi a început 
să pedaleze. La început, mama a alergat după el, ajutându-l să-și tina echilibrul, 
în timp ce el pedala stângaci. Dar, curând, a început să-și miște picioarele mai 
repede decât putea ea alerga si, scăpat din stransoarea mâinilor ei, chiar dacă si 
pentru un singur moment, a gustat libertatea de dinaintea momentului când 
cancerul pusese stăpânire pe corpul lui. În aceeaşi zi, tatăl lui a adus acasă o 
bicicletă-tandem nou-nouta pentru a putea pedala împreună. 


Șase luni mai târziu, pe 24 iunie 2001, după un an de radioterapie şi 
chimioterapie, Garrett, în vârstă de şase ani, trecea linia de sosire la primul 
concurs de triatlon din viata sa. Tatăl său alerga în spatele lui împingând scaunul 
cu rotile. Se împlinea un an de când suferise operaţia în urma căreia rămăsese cu 
deficienţe. Pentru cuplul tată-fiu, care trecuse prin atâtea necazuri, cursa a fost 
un mod de a declara lumii întregi, și poate și lor înșiși, că nu vor lăsa ca o 
tumoare să-i împiedice să trăiască și să se bucure de viata. Datorită programului 
de tratament în care l-au înscris părinţii, speranţa de viaţă a lui Garrett a crescut 
la 90%. 


Toate acestea se întâmplau acum 14 ani. 


De la acea operaţie care l-a lăsat aproape invalid atâţia ani, Garrett a concurat 
alături de tatăl său în peste 12 competiţii de triatlon, iar o dată chiar de unul 
singur. Vederea, desi nu i s-a restabilit complet, a revenit pana la nivelul în care 
poate distinge obiecte si umbre. Din punct de vedere legal, încă este considerat 
orb, dar poate face lucruri despre care doctorii spuneau altădată că sunt imposibil 
de realizat. Fără exagerare, Garrett este un miracol. 


Aceasta nu este o carte despre miracole. Este o carte despre găsirea vocației 
proprii, despre descoperirea menirii tale în această lume. Vocatia este acel ceva 
pe care nu poţi să nu-l faci, este răspunsul la vechea întrebare: „Ce ar trebui să 
fac cu viaţa mea?“ 


Există cărți despre cum să-ţi găseşti meseria mult visată sau cum să devii un bun 
profesionist — aceasta nu este una dintre ele. Află cine ești cu adevărat este o 
carte despre vocaţie, un cuvânt a cărui definiţie s-a îndepărtat foarte mult de cea 
originară. Termenul vocaţie provine din cuvântul latin vocare si înseamnă 
„chemare“. Iniţial a fost folosit în sens religios, ca în expresia „chemare la 
preoţie“. Si, timp de secole, oamenii l-au considerat ca atare — ceva rezervat unei 
elite, unui mic număr de persoane deosebite, care au avut norocul de a simţi 
chemarea. 


Dar dacă nu este adevărat? Dacă există o chemare în fiecare dintre noi? 


În această carte voi încerca să „recuperez“ vechiul sens, cel conform căruia 
vocaţia înseamnă mai mult decât o profesie. Prin poveştile unor oameni 
obișnuiți, voi arăta că, în mare parte, părerea noastră despre chemare, dacă avem 
o astfel de părere, este greșită. Calea spre o muncă plină de satisfacţii nu arată 
întotdeauna ca un plan bine pus la punct. Uneori, drumul spre țelul propus este o 
experienţă haotică, iar modul în care reactionam contează mai mult decât ceea ce 
ni se întâmplă. 


Fiecare capitol spune povestea cuiva și ilustrează un concept important — una 


dintre cele sapte etape ale chemarii. Si, desi povestile sunt diferite, au toate un 
punct comun: toti oamenii au fost uimiti de ceea ce au descoperit. Cred ca 
aceasta este povestea pe care nu o auzim suficient astăzi — una care ne-ar putea 
ajuta să ne înțelegem mai bine propria călătorie. Și de unde putem afla asta mai 
clar decât din povestea unui copil de cinci ani care a învins cancerul şi a 
participat la un concurs de triatlon? 


În cei 18 ani de viata, Garrett-Rush Miller a câştigat competiţia de triatlon Half 
Ironman, s-a cățărat pe Machu Picchu si a obținut rangul de Eagle Scout’. Atunci 
cand nu este la școală sau nu se antrenează în sala de gimnastică, isi petrece 
timpul ca voluntar alături de Wounded Warriors, o organizaţie caritabilă care îi 
sprijină şi îi încurajează pe veteranii de război. În momentul când scriu aceste 
rânduri, Garett se pregătește de absolvirea liceului și, mai mult ca oricând, își 
dorește o prietenă. 


Când Eric mi-a trimis un e-mail cu noi articole din ziare despre povestea fiului 
său, i-am sunat imediat. Am vorbit cu amândoi în timpul pauzei de masă a lui 
Garrett și am fost impresionat de optimismul lor și de cât de importantă era 
perspectiva din povestea celor doi, care nu era povestea de succes a unui om 
provenit dintr-un mediu sărac sau vreo experienţă de ordin spiritual. Te îndemna 
să realizezi lucruri marete, dar și foarte practice. Tot ceea ce făceau acești 
oameni era să încerce să supraviețuiască, să dea un sens vieţii, și aceasta era 
povestea în care mă regăseam. 


L-am întrebat pe Garrett dacă s-a gândit vreodată cum ar fi fost viaţa lui dacă în 
ziua aceea nu ar fi ratat lovitura, dacă nu ar fi făcut cancer și nu ar fi trecut prin 
64 de săptămâni de chimioterapie. 


„Niciodată nu m-am gândit la asta“, a spus Garrett. 
Si tatăl lui a recunoscut același lucru. 


„Realitatea este că așa ne-a fost dat şi trebuie să ne descurcăm cât de bine 
putem“, a explicat Eric. 


Eric Miller a încercat întotdeauna să-și orienteze copilul spre ceea ce acesta 
putea face, nu spre ceea ce nu putea. Iar aceasta mică lecţie a dus la experienţe 
incredibile pentru amândoi. Darul pe care tatăl lui Garrett l-a făcut copilului sau 
nu a fost protecţia împotriva durerii şi a suferinţei, oricât de mult și-ar fi dorit 
Eric să i-o ofere. Și-a ajutat copilul să vadă că nu schimbările sunt cele care fac 


viata extraordinara, ci modul in care le folosim.® 


Corectarea cursului vocației tale 


La un anumit moment din viata, te-ai gândit ca te-ai născut ca să realizezi ceva 
important. Dar a venit vremea liceului, apoi a facultăţii, iar părinţii te-au convins 
să devii avocat, si nu brutar. Profesorul preferat ţi-a spus că facultatea de 
medicină e o mișcare mai inteligentă decât să te muţi la New York pentru a urma 
actoria. lar tu i-ai crezut. Atunci când a început „viaţa adevărată“, ai renunţat, 
dar ai numit asta maturizare și ţi-ai abandonat complet visul. Ai găsit scuze 
pentru ca, nu-i așa, a-ţi dori ceva extraordinar e ceva egoist și imatur si te-ai 
întrebat dacă vreunul dintre acele sentimente ale tinereții a existat măcar 


vreodată. 


Dar, chiar şi atunci, ai știut că gresesti. Oricât de gălăgioasă devenise lumea sau 
oricât de ocupat erai, a existat întotdeauna ceva în interiorul tău — o voce care ti- 
a şoptit în cele mai liniștite momente ale existenței tale, reprosandu-ti viata pe 
care nu ai trăit-o. Dacă asculti cu atenţie, încă o mai poţi auzi. 


Oriunde te uiţi, vezi oameni care se scuză că nu şi-au urmat visul. Unii spun că 
„încă mai construiesc acel vis“, alţii ridică cu indiferenţă din umeri declarând ca 
încearcă în continuare să afle ce doresc să devină atunci când vor fi mari. Astfel 
de fraze par nevinovate, dar în realitate nu sunt deloc asa. Sincer, multi dintre noi 
se simt blocați, trecând fără nici un tel de la o slujbă la alta, fără să ştie sigur ce 
caută sau la ce să se aştepte. Ne-am acceptat soarta. Asta-i viaţa. Chiar dacă 
facem tot posibilul să fim realişti, suntem nelinistiti. Ce altă mângâiere avem în 
afară de ideea vagă că nu suntem singuri? 


Pe măsură ce intrăm într-o nouă eră a istoriei umanităţii și speranța medie de 
viaţă crește, iar lumea devine un loc tot mai bun, plin de soluţii tehnologice, 
oamenii își pun întrebări tot mai profunde. Acum ne dăm seama că modul în care 
am muncit nu mai dă rezultate. Fabricile se micșorează, nu se măresc. O carieră 
profesională de 40 de ani e deja istorie. Omenirea necesită o nouă abordare a 
vocației și avem nevoie de ceva nou — sau poate de ceva foarte vechi. 


Există o cale spre munca plină de satisfacţii care nu te obliga să te conformezi 
carierei alese de părinți sau pentru care să-ţi compromiti valorile. Nu va semana 
cu nici o lecție predată la scoala și probabil nici cu ceea ce ti-au spus profesorii 
despre viitorul tău, dar te poți baza pe ea. Sunt lucruri mai importante în viata 
decât ceea ce ti se întâmplă, iar vocaţia înseamnă mai mult decât să pontezi o 
cartelă. 


Dar cum putem găsi o astfel de cale ce pare dispărută de multă vreme? 


Călătoria descrisă în această carte este o cale veche. Este calea artizanilor și a 
mestesugarilor — un drum vechi de secole, care necesită perseverenţă şi 
devotament —, este poteca îngustă pe care puţini o găsesc. Vom urma aici 
exemplul dat de informaticieni și pădurari, participând la același proces care a 
dat artiști celebri, misionari plini de compasiune și antreprenori de succes. 


Uneori va trebui să ai încredere în instinctul tău, alteori va trebui să faci lucruri 
neplăcute, chiar dureroase. Dar, pe măsură ce avansezi, pe drumul tău vor exista 
semne, repere care te vor asigura că mergi în direcţia cea bună. 


Calea descrisă aici nu este un manual de viata. Este o bucată de pânză pe care să- 
ti adaugi propria experienţă. Nu este un experiment științific cu rezultate 
previzibile şi nu va fi un program de autoajutorare menit să te inspire. 


După ce am aflat poveştile a sute de oameni care şi-au găsit vocaţia, am 
identificat șapte caracteristici comune, ilustrate în capitolele următoare. Fiecare 
capitol spune cel puţin o poveste și are la bază o temă: 


1. Constientizare 
2. Ucenicie 

3. Practica 

4. Descoperire 
5. Profesie 


6. Maiestrie 


7. Mostenire 


Ai putea considera aceste teme ca niste pasi, dar sunt mai degraba etape care se 
suprapun și care, odată începute, continuă pentru tot restul vieţii. De exemplu, 
după ce ai învăţat disciplina conştientizării, continui să o practici pe parcursul 
uceniciei, căutând îndrumare tot timpul. La fel se întâmplă şi cu practica — este 
ceea ce continui să faci după ce ai căpătat o aptitudine. 


Găsirea vocației este un proces în sine. Desi la început poate părea un haos, 
există o ordine care se naşte din acest haos. Și, dacă te angajezi să urmezi aceste 
etape, cu atenţie si perseverenţă, vei obține ceva extraordinar, ceva de care poţi fi 
mândru. 


Renuntarea la ceea ce ar fi putut fi 


— O parte a problemei oamenilor este că se gândesc la tot ce s-ar fi putut 
întâmpla, mi-a spus Eric, după ce fiul lui a încheiat convorbirea telefonică. Cui îi 
pasă cum ar fi putut fi viitorul lui Garrett? Nu contează. În acest punct ne aflăm 
şi spre acest punct ne îndreptăm. 


Am simţit în vocea lui acea tărie sufletească care l-a ajutat să se ocupe, mai bine 
de zece ani, de creşterea unui copil cu nevoi speciale, ca să nu mai vorbim în 
cariera lui ca paramedic și infirmier. Mi-a povestit în continuare despre divorțul 
său $i mi-a mărturisit că a rămâne blocat în ceea ce ar fi putut fi doar îi împiedică 
pe oameni să-și trăiască viata. Viaţa este plină de surprize si nu ajută la nimic sa 
te concentrezi pe regrete sau să încerci să recuperezi ceea ce ai pierdut. 


— Poate că problema multor oameni, a adăugat el, este că se gândesc tot timpul la 
ce s-ar fi putut întâmpla dacă...? Cui îi pasă? Pur şi simplu s-a întâmplat. 


Dar ce nu s-ar fi întâmplat, dacă Garrett nu s-ar fi îmbolnăvit niciodată? 


— Este cu totul altceva, a recunoscut el, iar vocea i-a devenit mai blândă. Ne 


gandim tot timpul la acest aspect. Nimic din toate acestea nu s-ar fi intamplat. 
Viata mea ar fi fost cu totul alta. 


Nimic din toate acestea. Nici triatlonurile, nici fundaţia pe care au infiintat-o, 
nici nenumăratele vieţi afectate — nimic nu s-ar fi întâmplat dacă nu ar fi fost 
tragedia care a lovit familia Miller cu 15 ani în urmă. Datorită bolii lui Garrett, 
Eric încurajează astăzi alte persoane într-un fel care ar fi fost imposibil înainte. 
Activitatea sa în unitatea de terapie intensivă din spital îl ajută să vorbească tot 
timpul cu suferinzii. 


— Am tot dreptul acum, datorită suferinţei lui Garrett, spune el. 


Ce speranţă le dă acestor pacienţi? Ce încurajare le aduce suferinţa lui? Le spune 
să-și tina capul sus, chiar şi atunci când nu cred ca mai este cu putinţă. 


— Tot mai multi oameni iti urmăresc viata, iar propriile vieţi și provocări devin 
tot mai puternice datorită destinului tău. Ti-am promis: viata ta contează, viata ta 
este importantă şi se întâmplă lucruri pe care nici tu nu le poţi înţelege pe deplin. 


Asa a procedat Eric, încurajându-și fiul să facă la fel: să recunoască că orice se 
întâmplă în vieţile lor acum, oricât de greu ar fi este important. Să nu aştepte cea 
mai bună oportunitate sau ca lucrurile să se îmbunătăţească, ci să profite cât mai 
mult de viata. Întrebarea la care răspunde viata lui Garrett Rush-Miller este 
aceeași pe care multi dintre noi ne temem să o adresăm: Ce se întâmplă atunci 
când viata pe care trebuie să o duci nu seamănă cu aceea pe care ţi-ai planificat- 
0? 


Fiecare dintre noi a avut în viata surprize și eşecuri, dezamăgiri care au întrerupt 
ceea ce am crezut că este drumul nostru. În cele din urmă ne-am ales cu ceva ce 
pare a fi mai putin un tel personal și mai mult un dezastru. Ascultându-l pe 
Garrett depănându-și povestea, m-am întrebat dacă diferenţa dintre oamenii 
deosebiți si noi, ceilalţi, nu are de-a face mai putin cu împrejurarea, ci mai mult 
cu hotărârea. Poate că toți avem puterea să ne transformăm vieţile în poveşti 
importante dacă începem prin a considera dificultățile drept oportunități. 


Nu putem controla ce ne oferă viaţa, dar putem controla modul nostru de reacţie. 
Si, pe măsură ce o facem, ne apropiem de o viata tot mai plină de satisfacţii, pe 
care nici un plan nu ar fi putut să o prevadă. Pentru a ajunge în acest punct, 
trebuie sa renuntam la ceea ce credem că merităm și să acceptăm realitatea ca 
atare, lucru care ar putea duce la ceva mai bun decât ne-am fi putut imagina 


vreodata. 


Viaţa ta, desi nu e o întâmplare, este plină de surprize. Scopul acestei cărți este 
de a te ajuta să știi cum să actionezi atunci când apar aceste surprize. 


1 În SUA, sport de echipă pentru copiii între 4 și 8 ani, bazat pe regulile 
simplificate ale jocurilor de baseball și de softball (n.tr.) 


2 „Rush-Miller Foundation“, Rush-Miller Foundation, accesat la 1 august 2014, 
http://rushmillerfoundation.org/. 


3 Patrice O’ Shaughnessy, „Profiles: One Bike at a Time“, Nursingcenter.com, 
accesat la 1 august 2014, http://www.nursingcenter.com/Inc/JournalArticle? 
Article ID=756067. 


4 Rush-Miller Foundation“. 


5 Matt King, Team King, accesat la 1 august 2014, http://thekinglink.com/. 


6 Loretta Sword, „Blindness Poses No Barrier to Determined Family“, Cheyenne 
Mountain Triathlon, 24 iunie 2001, accesat la 1 august 2014, 
http://rushmillerfoundation.org/images/PhotAlb/Cheyenne 2001/Chey2001.htm. 


7 Cel mai înalt rang obţinut de cercetași în SUA (n.tr.) 


8 Eric Miller si Garrett Rush-Miller, interviu telefonic realizat de autor, 18 


februarie 2014. Toate citatele directe provin din interviul nostru, dacă nu sunt 


notate altfel. S-au folosit surse anterioare pentru a completa povestea din fundal, 
reconfirmată ulterior de către Eric si Garrett. 


I 


PREGATIREA 


ASCULTA-TI VIATA 1 


Chemarea catre ceva vechi, 


nu catre ceva nou 


Inainte să-i spun vieţii ce vreau să fac cu ea, 
trebuie să las viata să-mi spună cine sunt. 


PARKER PALMER 


Nu poţi sa „știi pur şi simplu“ care ţi-e vocaţia. Trebuie să cauţi indicii de-a 
lungul drumului, să descoperi ce iti spune viata. Cunoaşterea vine odată cu 
practica. 


Coridoarele spitalului Emory erau foarte aglomerate în ziua aceea, cand Jody 
Noland își croia drum prin mulțime încercând să localizeze camera prietenului 
ei. Trecea pe lângă oamenii veniţi în vizită la cei dragi, gândindu-se îngrijorată: 
Cum i se poate întâmpla ceva atât de îngrozitor lui Larry? 


Recent, Larry Elliott se hotărâse să-şi facă ordine în viaţă si isi vânduse afacerea 
de succes din domeniul asigurărilor pentru a ajuta copii aflați în suferință din 
întreaga lume. Împreună cu soţia sa, Bev, au început să lucreze ca asistenţi 
maternali la un cămin de copii din statul Alabama, ajungând apoi în funcţii de 
conducere la un alt cămin de copii de la periferia orașului Atlanta. Se orientase 
către ceva nou în ceea ce considera el că va fi cea de-a doua jumătate a vieţii 
sale, dar avea la dispoziție mult mai puţin timp decât credea. 


Larry si Bev au hotărât să plece, împreună cu familia, într-o mult asteptata 
vacanţă în Europa. Era șansa de a petrece momente deosebite alături de copiii 
lor. Era excursia pe care toată lumea o aștepta cu nerăbdare. 


Durerea a debutat în timpul zborului spre Italia, când Larry a simţit cum îi 
zvacnesc tâmplele. La Florenţa, tomografia computerizată a relevat o tumoare la 
creier, iar familia a trebuit să-și încheie vacanţa înainte de termen. În timpul 
zborului spre casă, comandantul a fost nevoit să piloteze avionul la o altitudine 
mai joasă, pentru a reduce presiunea din creierul lui Larry. În dimineaţa 
următoare era programat să intre în operaţie. La 48 de ani, Larry se lupta cu o 
tumoare cerebrală. 


Camera lui nu a fost greu de găsit, după cum aminteşte Jody, mai târziu, în cartea 
ei: „Era cea din care oamenii se revărsau pe coridor“. Nu era spaţiu suficient 
pentru toți prietenii pe care Larry şi-i făcuse într-o viata. Și, în ciuda durerii, 
Larry a făcut tot posibilul ca vizitatorii lui să se simtă bine. 


In ziua aceea, comportamentul lui trăda o urgenţă. La un moment dat, şi-a 
întrebat soţia daca îi adusese hârtie şi pix, ceea ce i s-a părut ciudat lui Jody. Mai 


târziu, a întrebat-o pe Bev ce însemna cererea lui, iar ea i-a explicat că Larry 
dorea să scrie o scrisoare fiecăruia dintre copiii lor, înainte de a fi operat. Nu ştia 
dacă va scăpa cu viaţă și dorea să le transmită dragostea lui, recunoscând ceea ce 
era unic și special la fiecare dintre copiii lui. 


Larry a mai trăit încă nouă luni înainte de a pierde definitiv lupta cu cancerul. 


În acelaşi an, Jody a mai pierdut alţi doi prieteni, amândoi în vârstă de 40 de ani, 
care au pierit subit. Moartea lor a fost un soc pentru toți. În timp ce privea cele 
trei familii îndurerate, Jody se gândea la mangdierea pe care cuvintele lui Larry 
au adus-o familiei sale. Suferea pentru copiii care „știau, fără îndoială, că părinţii 
lor îi iubeau, dar le lipseau foarte mult încrederea și siguranța pe care prezenţa 
fizică a acestora le-o oferea“. Se gândea neîncetat la scrisoarea lui Larry și la 
schimbarea pe care aceasta o produsese. 


Jody a început să spună şi altora povestea lui Larry. „Nu credeţi că asta ar trebui 
să facem cu toţii pentru oamenii pe care îi iubim?“, întreba ea încercând sa 
atragă interesul. Si multi îi răspundeau: „Da, dar eu nu sunt scriitor“ sau „Da, dar 


nu am nici o idee de unde să încep“. 


— Un mod de a ne cunoaște harul, mi-a spus Jody, este atunci când ceea ce nouă 
ni se pare că e ușor nu e ușor şi pentru alții. Mă tot gândeam, cât de greu poate 
fi? Poate îi pot ajuta pe oameni să o facă... Ceea ce le părea atât de greu multora 
mie îmi părea ușor.10 


In cele din urmă, a cedat acestei chemări. 


Jody a creat Leave Nothing Unsaid [Nu lăsa nimic nespus], un program și o 
carte care ajută oameni de toate vârstele să scrie scrisori către cei dragi. Moartea 
lui Larry a inspirat-o, dar ideea nu a devenit realitate până când nu s-a hotărât să 
acţioneze. Se tot gândea că cineva trebuia să facă ceva. În cele din urmă, şi-a dat 
seama că acel cineva era chiar ea. 


La 58 de ani, Jody Noland începe să înţeleagă cum, zeci de ani, viaţa ei se 
îndreptase exact către acest moment. Face ceea ce s-a născut să facă si, în ciuda 
situaţiei dificile, chiar neplăcute, a învăţat o lecţie importantă. Tot timpul viaţa a 
invatat-o câte ceva, chiar și în momentele dureroase. Și, dacă nu ar fi fost atentă, 
s-ar fi putut pur și simplu să rateze. 


Fericirea este supraestimata 


Sunt două poveşti pe care le auzim atunci când vine vorba de îndeplinirea unui 
vis. Prima este cea a unui bărbat sau a unei femei de succes. În această poveste 
vedem cum o persoană extrem de motivată depăşeşte momentele grele și învinge 
dificultăţile pentru a obţine succesul. Mulţi dintre noi am crezut că aceasta este 
singura cale de a realiza ceva — doar prin tenacitate. Procesul este simplu: îți 
stabileşti un tel, muncesti din greu și iti atingi obiectivul. Poti fi orice îţi doreşti, 
poţi realiza orice vrei; tot ce trebuie să faci este să muncesti din greu. Ai 
controlul deplin asupra destinului tău. Dar lucrurile nu sunt întotdeauna atât de 
simple. 


În filmul The secret of my succes [Secretul succesului meu], Michael J. Fox 
joacă rolul unui tânăr ambițios pe nume Brantley, care încearcă să pătrundă în 
lumea corporatistă. După ce a fost respins de nenumărate ori, el izbucnește in 
timpul unui interviu eșuat pentru un loc de muncă: „Peste tot unde am mers 
astăzi, ceva nu a fost în regulă: prea tânăr, prea bătrân, prea scund, prea înalt. 
Oricare ar fi neajunsul, îl pot remedia. Pot fi mai în vârstă; pot fi mai înalt; pot fi 
orice“.1l 


La fel ca multi alti oameni, și Brantley crede că, dacă își pune ceva în gând, 
poate realiza totul. În final, îşi dă seama că secretul succesului nu înseamnă că, 
dacă obţii uneori tot ce dorești, esti întotdeauna fericit. 


A doua poveste este opusul celei dintâi. În locul persoanei de succes, ai o 
persoană hotărâtă. Ce-o fi, o fi. Viaţa trece, în ciuda a ceea ce vrem noi. Nu 
controlăm nimic și, în final, uitându-te înapoi la viaţa ta, înţelegi că nu exista o 
altă cale. Dar unde este aventura — unde este scenariul tău? Și cum rămâne cu 
nenumăratele poveşti ale celor aflaţi pe patul de moare si care își mărturisesc 
regretul? Chiar şi atunci când vorbim despre „destin“ și „soartă“, vrem să 
credem că detinem controlul asupra vieților noastre. Trebuie să existe și un alt 
drum. 


Prima cale spune că poți fi orice iti doreşti; a doua spune că nu ai de ales. Dar 
poate că există și o a treia cale. Ce-ar fi dacă scopul tău ar însemna mai mult 
decât obţinerea a ceea ce iti dorești? Ce-ar fi dacă ar exista unele lucruri pe care 
nu le-ai putut controla, dar modul în care ai reacţionat în fata acestor situaţii a 


schimbat totul? Există un scop în viata sau doar topaim cu toţii într-un univers 
haotic? Toată lumea, începând cu eruditii religioşi și până la oamenii de ştiinţă si 
consilierii în carieră, a reflectat la aceste întrebări. Așa că să le analizăm 
pragmatic. 


Iată ce stim. Multi oameni sunt nefericiti la serviciu, unde își petrec o mare parte 
din timp. Un sondaj recent a arătat că doar 13% din toată forţa de muncă este 
„logodită“ cu slujba lor. Ceilalţi 87% se simt deconectati de la slujbă şi mai mult 
frustrati decât împliniţi.!? Aceste cifre nu ar trebui să fie o surpriză. Când o 
prietenă ne spune că își urăște serviciul sau când un membru al familiei vorbește 
urât despre șeful lui, nu suntem șocați. Este o atitudine acceptabilă. Am fost 
obișnuiți să considerăm munca drept o corvoadă, o activitate de rutină pe care o 
îndurăm în schimbul unui salariu. lar asta este o problemă. 


Când esti blocat în îndeplinirea unei obligaţii, în loc să-ți urmezi visul, nu esti în 
forma ta cea mai bună. Cu toţii știm asta. De aceea aflăm că tot mai mulți 
oameni isi schimbă serviciul. Fac tot posibilul sa fie fericiţi, dar esueaza 
lamentabil. Mulţi dintre noi am acţionat în acest fel, într-un anumit moment, 
când am renunţat la un lucru pentru promisiunea unuia mai bun. Și am fost 
dezamagiti cînd am aflat că și următoarea activitate sau relație era la fel de 
complicată ca şi aceea de care tocmai fugiserăm. 


Dar poate că gândim total greșit. Poate modul cel mai rău de a fi fericit este să 
încerci să fii fericit. Reputatul psihiatru austriac Viktor Frankl susţine aceasta 
idee în lucrarea sa. Supravietuitor al Holocaustului, Frankl a cunoscut personal 
suferința şi aceasta l-a învăţat o lecţie importantă. Oamenii, a arătat el, nu sunt 
construiți genetic să caute plăcerea și să evite durerea. Ei vor să însemne ceva. În 
ciuda a ceea ce spunem, nu vrem fericirea. Pur şi simplu nu-i suficientă ca să ne 
satisfacă cele mai profunde dorinţe. Căutăm ceva în plus, ceva transcendent — un 
motiv pentru a fi fericiți.13 


Terapia de salvare a vieţii pacienţilor sinucigasi și experienţa proprie într-un 
lagăr de concentrare nazist i-au arătat lui Frankl că există trei lucruri ce dau 
însemnătate vieții: primul, un proiect; al doilea, o relație importantă; iar al 
treilea, perspectiva mântuirii prin suferință. A înţeles că, dacă oamenii aflaţi 
chiar în cele mai sumbre situaţii au ceva de făcut, ceva la care să revină a doua 
Zi, înseamnă că încă mai au un motiv să trăiască. Manuscrisul la care lucra 
înainte să ajungă în lagăr și speranţa de a-și revedea soţia l-au ţinut în viata pe 
Frankl. Deoarece avea ceva de făcut, pe cineva care, credea el, încă îl mai 


aştepta si o anumită atitudine fata de suferinţă, el a supravieţuit, în timp ce alții 
nu. lar cartea sa de memorii, Omul în căutarea sensului vieţii, a devenit una 
dintre cele mai cunoscute lucrări ale secolului XX şi a influenţat milioane de 
vieţi.14 


Ceea ce nu înțelegem adesea este că făurirea propriei noastre povești, chiar si 
despre durere, este o abordare greșită. Trăirea în trecut sau obsesia viitorului nu 
te vor ajuta să te realizezi. După spusele lui Frankl, nu iti învingi sentimentul de 
inutilitate concentrându-te asupra acestei probleme. Trebuie să găsești un mijloc 
mai bun de distragere a atenţiei. Ceea ce, altfel spus, înseamnă că trebuie să te 
opresti din încercarea de a fi fericit. Dar oare nu toată lumea vrea să fie fericită? 
Poate că nu. Viaţa este prea scurtă ca să faci ceva inutil, să-ţi irosești timpul cu 
lucruri care nu valorează prea mult. Ceea ce ne dorim cu toţii este să ştim că 
trecerea noastră pe acest pământ a însemnat ceva. Putem fi nebuni de plăcere 
doar până când începem să ne întrebăm care e scopul. Aceasta înseamnă că, dacă 
dorim adevărata mulțumire, trebuie să ne ridicăm deasupra meschinăriei 
propriilor dorinţe şi să facem ceea ce ni se cere. Vocaţia apare atunci când 
acceptăm durerea, nu când o evităm. 


Din păcate, tragediile sunt inevitabile. Lucruri rele li se întâmplă oamenilor buni, 
indiferent dacă vor sau nu. Totuși, destinul nostru nu este determinat de gradul în 
care reuşim sa param loviturile sorții, ci de felul în care reactionam atunci când 
acestea apar. Durerea și suferinţa, deși sunt obstacole care ne intimidează, nu 
sunt suficient de puternice să ne ţină la distanţă de scopul nostru. De fapt, uneori 
pot fi chiar catalizatorii unor astfel de descoperiri. 


Este lecţia pe care Jody Noland a invatat-o de la prietenul ei Larry și pe care 
aproape a uitat-o atunci când soţul ei se afla pe patul de moarte. 


Frica cea bună 


Frica este un inhibitor puternic, dar poate fi și un factor eficient de motivare. 
Teama de eşec sau de respingere poate fi nesănătoasă sau iraţională, dar teama 
de a nu le spune celor dragi cât de mult tii la ei este plină de consecinţe. Prin 
urmare, nu toate temerile sunt rele. Unii oameni lasă teama să le conducă viaţa. 


Ei evită riscurile, sperând să reducă posibilitatea de eșec, si, de fapt, se îndreaptă 
în direcția opusă vocației. Secretul este să ştii când să-ţi asculti frica. 


În 2009, soţul lui Jody, Mike Noland, a fost diagnosticat cu cancer hepatic în 
stadiul IV. Jody a început să caute informaţii pe internet despre prognosticul său. 
Dându-și seama că soţul ei nu mai are mult de trăit, a început să se pregătească 
pentru ceea ce era inevitabil. Totuși, Mike avea alte planuri. 


Modul său de a face faţă situaţiei era să nege iminenta morţii. După spusele lui 
Jody, el „s-a retras în carapacea lui“, refuzând să admită realitatea. Nu citea 
nimic despre starea lui, nu le punea nici o întrebare doctorilor si își continua 
viaţa ca de obicei — bineînţeles, cu excepția tratamentelor regulate de 
chimioterapie si radioterapie. 


— Pe când se întâmplau toate astea, mi-a povestit Jody, el era preocupat de 
clienţii lui sau dacă era momentul să încheie un contract de vânzare-cumpărare a 
afacerii sale. Faptul că acționa în felul acesta însemna că își acceptase sentința la 
moarte sigură. În ziua în care a încheiat contractul, mintea a început să i se 
întunece. 


În timp ce o ascultam pe Jody depănându-și povestea la telefon, după ani de zile 
de la acel eveniment, încă mai auzeam durerea din vocea ei. Simteam tensiunea. 
Îl rugase pe Mike să le scrie scrisori copiilor săi, un gest care avusese un impact 
deosebit asupra familiei lui Larry. De fapt, impresionată de gestul prietenului ei, 
începuse să-i ajute și pe alţii să facă la fel, predând lecţii de scriere a unor 
scrisori, prin intermediul cărora oamenii găseau puterea să transmită cuvinte de 
sprijin celor dragi. Dorea ca şi familia ei să primească aceeași mângâiere ca 
aceea pe care o dăruise ea străinilor. Dar soţul ei s-a împotrivit. Nu considera că 
boala lui era atât de gravă. Si, după săptămâni în care a încercat să-l convingă, 
chiar și apelând la scrierea scrisorilor în locul lui, Jody a renunţat, în cele din 
urmă, hotărâtă să-și aline soţul în timpul care le mai rămăsese. 


Cancerul l-a omorât repede pe Mike. După trei luni de la diagnosticare, a murit 
fără să fi început vreodată o singură scrisoare. După înmormântare, fiica sa, 
Nancy, a întrebat-o pe Jody dacă el scrisese vreo scrisoare ca acelea pe care 
mama sa vitregă îi învățase pe alţii să le scrie. Jody era distrusă. Îşi dădea seama 
de neputinta ei. În ciuda încurajării si a cicălelilor ocazionale, nimic nu a mers. 
Cunostea puterea redactării scrisorilor, impactul pe care îl au câteva cuvinte de 
încurajare. Dar acum nu existau scrisori pentru Nancy, nu erau cuvinte de sprijin 


din partea tatălui ei decedat si nu aveau să mai fie niciodată. 


După moartea lui Mike, Jody s-a întrebat dacă să mai continue lecţiile de 
redactare a scrisorilor. 


— Concluzia imediată a fost că trebuia să renunţ la acest vis, isi aminteşte ea în 
cartea sa. Cum puteam să-i învăţ pe alții să facă asta, când eu am dat greș atât de 
lamentabil în propriul meu cămin? Se întreba dacă aceasta fusese, de fapt, 
vocaţia ei. Chiar m-am gândit că intelesesem greșit, a mai scris ea. 


Jody şi-a donat manualele pe care le scrisese, păstrând doar unul, ca amintire, si 
s-a lăsat pradă suferinţei. 


Un an mai târziu, a sunat-o un bărbat care căuta un exemplar din manualele sale. 
Soţia celui mai bun prieten al său era pe moarte din cauza unui cancer mamar și 
dorea să le scrie o scrisoare celor două fiice ale sale. Era distrusă şi nu știa cum 
să înceapă sau ce să spună. Jody i-a explicat că nu mai preda lecţii de redactare a 
scrisorilor, dar i-a trimis femeii singurul manual care îi mai rămăsese. Moartea ei 
era atât de apropiată, scrie ea, încât au trimis un curier să ia cartea. 


După câteva săptămâni, Jody a primit un bilet de mulțumire. Deoarece manualul 
o ajutase pe mama muribundă să-și exprime, în scris, iubirea pentru fiicele ei, 
aceasta și-a putut petrece ultimele săptămâni de viata în linişte. Jody a plans. În 
tot acel timp se temuse de eșec, de a încerca si de a nu izbuti, dar abia atunci 
înțelegea care era într-adevăr miza. Ştia că lucrul de care trebuia să se teamă cel 
mai mult era eşecul de a răspunde acestei chemări, indiferent cât de mult o 
durea. 


— Mai degrabă încerc şi dau greș decât să nu încerc, a spus ea. 


Ce învăţăm din basme 


La începutul fiecărei povești ne este înfățișat ceva ce seamănă foarte mult cu o 
viaţă normală. Cu mult timp înainte ca eroul să ucidă un dragon sau să pornească 
într-o călătorie, eroina se află într-un loc obișnuit, visând la ceva mai bun. În 
Frumoasa şi Bestia (filmul meu Disney preferat), Belle își cântă dorinţa de a 


cunoaste mai mult decat ,,aceasta viata de provincie“. In Razboiul stelelor, Luke 
de-abia așteaptă să evadeze din plictiseala vieţii de fermier, iar in Vrăjitorul din 
Oz, Dorothy cântă despre „viaţa de dincolo de curcubeu“. Vieţile noastre sunt 
bântuite de fantoma a ceea ce ar fi putut să fie. 


E ușor să-i ignori pe aceşti oameni considerându-i visători sau chiar complet 
nebuni. Dar există ei în realitate? Înainte ca o serie de evenimente să aşeze eroul 
pe traseul destinului său, există sentimentul că, în viaţă, trebuie să existe mai 
mult decât asta. Poate că simţi chiar acum lucrul acesta. Într-un moment 
important, totul capătă sens, așa cum s-a întâmplat în cazul lui Eric Miller, când 
şi-a dat seama că viaţa fiului său nu se scurgea mai repede decât propria lui viaţă 
şi când Jody Noland a văzut cât de importantă putea fi o scrisoare de la cineva 
drag. Asta este ceea ce povestitorii numesc „un eveniment incitant“, momentul 
în care totul se schimbă, iar povestea unui om obişnuit, care duce o viata 
obișnuită, capătă proporţii mitice. Dar, pentru ca aceasta să se întâmple, trebuie 
să se mai declanșeze ceva. Eroina trebuie să intre în poveste, fie din propria-i 
alegere, fie din obligaţie. Belle pleacă să-și găsească tatăl. Luke pleacă de acasă 
cu Obi-Wan. Dorothy este luată pe sus de o tornadă. În orice poveste există un 
moment când un personaj trebuie să se hotărască să devină mai mult decât un 
spectator. Este un moment important, care întotdeauna pare să se petreacă în 
conștiință înainte de a se desfășura în viata reală. Această opţiune este totuși 
mereu precedată de ceva mai profund, de un sentiment agasant că trebuie să 
existe ceva mai mult. 


De aceea, oamenii ştiu când sunt chemaţi spre o misiune importantă. Recunosc 
imediat imboldul de a face un pas înainte si de a realiza ceva măreț, pentru că 
aşteptau acest imbold. Înainte să apară chemarea, trebuie să avem acel sentiment 
care să ne trezească spre scopul nostru. 


Prin urmare, conştientizarea este cea care ne pregăteşte pentru vocația noastră. 


Înainte de a sti care iti este vocaţia, trebuie să fii convins că esti chemat spre 
ceva. Nu contează dacă ştii ce este acel ceva. Pentru a-ţi dezvolta 
conştientizarea, trebuie să fii dispus să actionezi, să grabesti pasul şi să vezi ce se 
întâmplă. Şi, după ce te-ai convins că scopul nu te va găsi, că tu va trebui să-l 
cauţi, esti pregătit. Totuşi, până când nu faci această alegere, te vei simţi frustrat 
văzând cum oamenii reușesc si punând succesul lor pe seama norocului sau a 
unui avantaj injust. Și procedând ca atare, te vei amăgi singur. 


Adevarul este ca unii oameni chiar sunt norocosi, iar altii s-au nascut cu multe 
privilegii, dar ce importanţă au acestea pentru tine? Inca mai ai o chemare. 


Vocatia poate însemna o mulțime de lucruri, dar nu e de ajuns. Si totuși, trebuie 
să-i răspunzi. 


Înainte să începi munca vieții tale, trebuie să te pregatesti. Sansele apar în calea 
tuturor, dar numai cei pregătiți le recunosc. Nu ai nevoie de vreun plan măreț. 
Trebuie să fii doar putin nemulţumit. Trebuie să ai o vagă premonitie că lumea 
nu e dreaptă în totalitate. Asta este constientizarea: sentimentul că e posibil ceva 
mai mult. 


Nu ai nevoie de un prilej fericit sau de o oportunitate excelentă; nici măcar nu-i 
nevoie „doar să ştii“. Ceea ce-ţi trebuie într-adevăr este dorinţa si bunăvoința de 
a începe. Numai atunci te poți dărui muncii care ti se solicită, şi doar cu acest 
prilej vei ști ce merită cu adevărat. Fără cunoaştere, nu vei putea recunoaște 
oportunităţile ce vor veni. Si ele vin întotdeauna la cei care tin ochii deschişi. 


Frica cea rea 


Eu nu am un vis. Era teama care, în ziua aceea, imi bântuia gândurile si imi 
stăruia în minte. M-am cufundat în scaun, înconjurat de o sută de perechi de 
ochi plini de speranță. Eram cu toţii acolo, adunați în acea cameră 
multifuncţională (care, în ziua aceea, îndeplinea rolul de centru de conferinţe) 
pentru același motiv. Să ne căutăm visul. Să găsim acel lucru pe care inimile 
noastre îl căutau. 


Unii dintre noi doreau să devină romancieri; alții visau să isi deschidă propriile 
agenţii de publicitate sau să călătorească în America de Sud pentru a realiza 
filme documentare. Fiecare visător întruchipa un vis unic și frumos, o meserie 
specială de care lumea avea nevoie. Pasiunea din încăpere era molipsitoare, ceea 
ce întărea sentimentul că nu meritam să mă aflu acolo. 


— Care este visul tău? era întrebarea obligatorie, de început, și cu toții ne 
străduiam să dăm un răspuns de calitate. Era chiar ceva ce trebuia să avem 


înscris pe ecusoanele noastre. Cred ca pe ecusonul meu era scris ceva profund si 
greu de definit precum ,,catalizator creativ“. Cu alte cuvinte, nu stiam. 


Habar n-aveam care îmi era visul sau ce căutam acolo. Când oamenii m-au 
întrebat ce voiam să fac cu viaţa mea, am răspuns folosind cuvinte mari, 
extravagante și fraze complicate care, pentru mine, nu însemnau mare lucru, dar 
îi făceau pe ceilalți să mă privească fix, fiind prea intimidati ca să-mi mai pună si 
alte întrebări. Și exact asta era și intenția mea. 


— Vreau să fiu un serpas care spune poveşti, i-am replicat unui tip ce purta cu el 
un i-Pad. 


El a dat din cap aprobator, iar în ochi i s-a citit teama de a-mi mai pune vreo 
întrebare. Misiune încheiată. 


De câteva ori, în timpul conferinţei, am vorbit despre ocupaţia mea zilnică, dar 
asta era ceva plictisitor şi deloc original. Ştiam sigur că visul meu însemna ceva 
nou și interesant, ceva care se găsea „acolo undeva“, un lucru pe care nu-l mai 
făcusem niciodată înainte, dar l-aș fi recunoscut imediat ce ar fi apărut la orizont. 
La un anumit moment, în timpul conferinţei, ar fi venit către mine, m-ar fi 
salutat cu un zâmbet şi ne-am fi continuat restul vieții împreună. 


De fiecare dată când răspundeam unei alte întrebări, mă simţeam de parcă m-aș 
fi demascat singur, iar oamenii începeau să vadă prin mine şi mă compătimeau. 
Eu, nefericitul rătăcitor, care mă aflam la o conferință despre visuri și nu aveam 
un vis. Tipul fără viziunea viitorului, doar cu un ecuson fantezist. Și, pe când mă 
pregăteam să mă ridic de la masă cu o scuză şi să mă strecor pe ușa din spate, 
primul vorbitor a urcat pe podium. Cu doar câteva cuvinte, mi-a spulberat 
iluziile. 


— Unii dintre voi, cei aflaţi astăzi aici, nu ştiţi care va este visul, a spus el. De 
fapt, majoritatea dintre voi nu ştiu. 


Am privit în jur si am văzut zeci de capete aprobând la unison. Temator, am 
făcut la fel, puţin îngrijorat, gândindu-mă la cei care mă priveau, dar renunțând 
în cele din urmă și gustând libertatea care venea odată cu recunoaşterea faptului 
că nu ştiam ce făceam. 


— Dar adevărul este, a continuat el, că ştiţi cu adevărat care este visul vostru... 
Doar că vă este teamă să recunoasteti. 


Eram deznădăjduit. Imediat ce a rostit aceste cuvinte, mi-a venit în minte un alt 
cuvânt: scriitor. 


Acum nu-mi mai era teamă de eşec. Mi-era teamă că nu voi încerca. 


Ce se întâmplă dacă nu ştii ce trebuie să faci? Sau dacă nu ai nici o idee care este 
pasiunea ta? Acestea sunt întrebările pe care ni le punem atunci când încercăm 
să ne dăm seama ce ar trebui să facem cu vieţile noastre. Sunt întrebări bune — si 
eu mi le-am pus —, dar nu sunt întrebările potrivite. Atunci când spunem că nu 
ştim ce să facem, ceea ce facem de fapt este să punem o întrebare mai profundă. 
Ceea ce dorim să stim este: „Îmi poţi promite că nu o să dau greş“? 


Iar răspunsul este nu. Bineînţeles că nu. Nimeni nu poate promite asta. 


Mulţi oameni isi irosesc cei mai buni ani din viata așteptând să apară o aventura, 
în loc să pornească în căutarea ei. Ei cedează în fata situației existente și visează 
la o viata ce va fi diferită cândva. Chinuiti de indecizie, ei așteaptă, nesiguri de 
calea corectă pe care să o urmeze. Şi, în timp ce aşteaptă, ratează șansa de a trăi. 
Singura opţiune deşteaptă este să se miște, să nu aștepte un moment mai bun și 
să aleagă direcţia în acest moment. Da, ati putea da greş, dar cu toţii stim ce se 
întâmplă atunci când nu încerci — nimic. Cu siguranţă vor exista denivelări pe 
drum, chiar și viraje greșite, dar, cel putin, va miscati. 


Adesea ne gândim la vocaţie ca la ceva care vine spre noi, o revelaţie ce apare 
atunci când te aștepți mai putin. Dar adevărul este că, oarecum, ea deja a venit. 
Deja ai o idee despre ce vrei să faci cu viata ta, chiar dacă nu ştii sigur ce. 
Secretul este să găsești vocaţia ascunsă în viata ta. Asta am învăţat în momentul 
în care am început să mă consider scriitor. Am pornit în căutarea răspunsurilor și 
am descoperit că unele existau deja în mine. 


Toţi vrem „pur şi simplu să știm“ ce trebuie să facem cu vieţile noastre pentru ca 
misiunea noastră să ne fie clarificată, dar vocaţia nu funcţionează asa. Nu este 
niciodată clară şi rareori evidentă, mai ales atunci când eşti la început. Însă, după 
ce ai făcut acei primi pași, după ce te angajezi pe un anumit curs al acţiunii, 


începi să vezi ce s-a aflat acolo dintotdeauna. 


Mulţi dintre noi au o bănuială secretă că trebuie să fie mai mult în viață decât 
asta. Intelegem că fiecare are un rol de jucat într-o poveste mai mare. Chiar dacă 
nu suntem siguri care este rolul nostru, știm că există ceva. Putinii „norocoşi“ 
care isi găsesc vocația depun mărturie în acest sens. Știau că exista un obiectiv 
acolo, undeva, si erau hotărâți să-l găsească. Modul lor de acţiune a fost să facă 
primul pas, să învingă mitul lui „pur și simplu știi“ şi să se decidă să treacă 
oricum la fapte. Si, la fel ca tine, au învăţat o lecţie importantă: luciditatea vine 
odată cu acţiunea. 


La un moment dat, trebuie să recunosti acest ghiont, aluzia unei soapte care 
spune că viaţa a refuzat să te ajute. Toţi înţelegem într-o oarecare măsură ce 
trebuie să facem cu vieţile noastre. Poate că nu ne dăm seama de această 
înţelegere sau poate că am pierdut-o, dar ea este acolo, așteptând să fie 
descoperită. Nu avem nevoie de o hartă, ci de o lopată — de un set de unelte ca să 
începem să săpăm. Credeam că vocaţia e ceva ce ştii pur şi simplu că ai, iar dacă 
nu sti, atunci nu ai o chemare. Dar am ajuns să înțeleg că nu despre asta e vorba. 
Chemarea este ceea ce ai atunci când priveşti înapoi la viata ta şi înţelegi ce tot 
încearcă să te înveţe. 


Ce ai face dacă ai putea face ceva? Fiecare are un răspuns la această întrebare. 
Ai putea să-ţi petreci întreaga zi împreună cu copiii, să calatoresti prin lume sau, 
în cele din urmă, să scrii o carte. Ai putea acorda o perioadă importantă unei idei 
de afaceri sau poate, cu resursele potrivite, ţi-ai putea cumpăra un aparat de 
fotografiat cu care să faci poze în parc, toată ziua. Sau, poate, ai sta pur și simplu 
pe terasă și ţi-ai sorbi cafeaua alături de soţie, acceptând toate lucrurile mărunte 
din viata. Dacă esti suficient de curios, toţi au un răspuns la întrebare — si acesta 
este un indiciu important. 


Problema este că foarte puţine vieţi arată, cât de cât, cum am vrea noi să arate. 
Ceea ce ne împiedică să trăim viaţa pe care o dorim este teama. Ne este teamă de 
necunoscut si de ceea ce am putea pierde — siguranța, reputaţia, viata noastră. 
Asta este ceea ce ne reţine de la munca vieţii noastre si ne amorteste 
conştientizarea chemării — misterul. Ne temem de ceea ce nu cunoaștem. Dar 
adevărul este că nu vei fi niciodată pe deplin lucid. Așa cum Maica Tereza 
spunea odată, rareori vei avea încredere.15 Teama, indecizia, necunoasterea — 
acestea sunt piedicile care te împiedică să mergi mai departe. Și nu dispar 
niciodată. Dar dacă e să găseşti ceea ce eşti destinat să faci, va trebui să actionezi 


oricum. Ce încerc să spun este că vocaţia cere munca. Găsirea vocatiei tale va 
impune o călătorie în care să-ţi infrunti teama si care va dura toată viata. Cu ce 
începe această călătorie? Primul pas este cunoașterea. Descoperirea a ceea ce 
viata îți spune deja. Si, pe când încerci să descoperi acest mister, gandeste-te la 
încă o întrebare, una mult mai constructivă: ce se întâmplă dacă nu faci asta? 
Asta ar trebui să te înspăimânte cu adevărat. 


Viaţa iti vorbeşte 


Mulţi oameni cutreieră prin viata fără să isi dea seama de misiunea lor, urmând, 
orbi, capriciile lumii. Pentru ei, cei care isi ating potenţialul par să aibă un dar 
extraordinar. Dar dacă urmărirea vocației nu e un lux rezervat unei elite? Daca ar 
trebui să-ţi trăieşti viata pe deplin? De unde ai începe? 


Asculta-ti viata. Este sfatul lui Frederick Buechner. Autor care a fost o perioadă 
profesor si apoi preot, el a observat că găsirea vocației se referă mai putin la mari 
momente de descoperire si mai mult la o obisnuinta a conștientizării. „Vezi 
misterul de neînțeles care este viata“, scria el. „În plictiseala și durerea ei, cât si 
în emoția şi bucuria ei: atinge, gusta, miroase calea ta spre esenţa ei sfântă si 
tainică, pentru ca, în ultimă instanţă, toate momentele sunt momente-cheie. ..“16. 
Conform lui Buechner, conştientizarea nu apare pur și simplu, ea trebuie 
cultivată. 


Dacă acorzi atenţie vieţii tale si lecţiilor pe care ea te învaţă, nu te vei simţi atât 
de pierdut. Povestea ta nu va arăta ca o serie de evenimente incoerente, ci, mai 
degrabă, ca un basm frumos ce se desfășoară în fata ta. Vei înţelege fiecare 
cădere, inconvenient şi frustrare ca pe ceva mai mult decât pare a fi. Si, poate, în 
timp ce o asculti, viata îţi va vorbi. 


S-ar putea să te trezească dis-de-dimineata sau târziu în noapte şi să iti spună ce 
ești menit să faci cu darurile, pasiunile și talentele tale. Această voce te-ar putea 
ajuta să înţelegi ce ti s-a întâmplat si ti-ar putea oferi îndrumare. Sau ar putea 
descurca firul care leagă un subiect la care nu te-ai gândit niciodată până acum. 
Problema nu e neapărat ce spune vocea. Bineînţeles că este importantă, dar nu o 
putem controla. Problema este să ascultăm. 


Într-o lume plină de lucruri care ne atrag atenția, tocmai asta suntem înclinați să 
nu facem. Mai degrabă, am cumpăra o carte, ne-am înscrie la un seminar sau am 
participa la o conferinţă care să ne instruiască. Faceţi acest pas. Urmati acest 
program. Aderati la aceste șase principii. Dar astfel de experienţe sunt 
substituenti slabi pentru „misterul de neînțeles“ care este viata, după cum scrie 
Buechner. Am fost educați să credem că orice este posibil, că potenţialul nostru 
este nelimitat și că avem dreptul la visurile noastre. Dar poate că nu este atât de 
simplu să-ţi găseşti vocaţia. 


Toţi dorim să începem cu talentul nostru, cu ceea ce putem face. Dar oare când ai 
apreciat bine ce poţi să faci? Oamenii fac întotdeauna lucruri care îi uimesc si pe 
ei înşişi. Vocatia iti depăşeşte talentul si pune la îndoială potenţialul. Iar atunci 
când s-a încheiat călătoria, chiar si tu esti surprins. Doar pentru că poți deveni 
astronaut sau vânzător de ziare, nu înseamnă că şi trebuie să o faci. Fiecare 
persoană este responsabilă nu numai de ceea ce poate face, ci și de ceea ce este 
destinată să facă. Conform autorului și activistului Parker Palmer, nu-i spune 
vieţii ce vrei să faci cu ea; ascultă ce vrea ea să facă cu tine”. 


Practic, iată cum funcţionează. Caută evenimentele importante din viaţa ta și 
notează-le pe o bucată de hârtie. Scrie tot ce-ţi amintesti important, chiar si 
lucrurile care ti se par prostesti sau irelevante, dar îţi vin în minte dintr-un motiv 
oarecare. Nu încerca să descifrezi înțelesul; doar notează tot ce gândești. Atunci 
când ajungi la capătul listei, caută un fir comun, o temă ce apare mereu. Vezi 
cum un eveniment, fără intenţie sau fără a fi planificat de tine, l-a influenţat pe 
celălalt? Cum drumul spre cina de la o oră târzie din noapte te-a făcut să 
întâlneşti iubirea vieţii tale? Cum o serie de stagii inutile ti-au influențat alegerea 
carierei? Vei începe să vezi o temă comună, un fir clar care leagă toate aceste 
evenimente. 


Va fi clar de la început? Evident că nu. Este doar începutul. Dar acest proces este 
mai putin complicat decât credem. Viaţa, desi este un mister, încearcă să-ţi spună 
ceva. Asculti? 


Nimic nu se iroseşte 


Cand Mike Noland s-a imbolnavit, Jody s-a gandit sa-si paraseasca noul 
serviciu, acela de a ajuta oamenii să scrie scrisori către cei dragi. Era mult de 
muncă, descurajator adesea. După moartea lui, ea chiar a renunțat — pentru o 
vreme. Coplesita de durere și dezamăgită, și-a abandonat visul care, odată, îi 
captivase imaginaţia și o umpluse de speranţă. 


Totuşi, când a văzut că doar un mic manual a schimbat lucrurile în viaţa unei 
muribunde, visul lui Jody a renăscut. În ciuda tragediilor prin care trecuse, 
trebuia să reziste. Preţul de a nu acționa era prea mare. Văzuse asta în ochii fiicei 
sale vitrege, care nu avea să cunoască niciodată acea mângâiere cunoscută de 
alții. Posibilitatea de a-i ajuta pe alţii să evite această durere era ceea ce o făcea 
pe Jody să continue. 


— Dumnezeu nu iroseşte nimic, mi-a spus în timpul unei conversații telefonice, 
amintindu-și de cariera sa de 16 ani de la IBM, înainte de a demisiona pentru a-şi 
ajuta soțul să-și dezvolte afacerea și pentru a-și îngriji familia. Toate acestea au 
jucat un rol în poziţia în care se află ea astăzi. 


În perioada petrecută la IBM, Jody s-a ocupat de evaluarea angajaţilor. Lăuda şi 
susținea lucrurile bune din oameni chiar şi atunci când transmitea feedbackuri 
dificile. 


— Întotdeauna încercam să văd dincolo de faţadă, isi amintea ea. Dorea să treacă 
dincolo de conversaţia tipică: „Ce ai făcut recent pentru mine?“ „Pentru mine era 
un lucru firesc pe care îl faci pentru oameni... dar apoi am realizat cât de rar se 
întâmplă asta“. 


Prin lecţiile si prelegerile sale, Jody ajută oamenii sa vadă lucrurile bune în aceia 
pe care îi iubesc şi să înveţe să le exprime. De fapt, ea foloseşte darul afirmării 
pe care l-a învăţat la IBM. 


După șapte ani de lucru într-o organizație non-profit, pot să afirm că nimic nu se 
iroseste. Nici o slujbă, nici o sarcină, nici un obstacol nu sunt inutile dacă vrem 
să vedem cum se potrivesc vocației noastre. Uneori, mă simțeam frustrat când 
trebuia să îndeplinesc o anumită sarcină sau să răspund la alt e-mail. Aveam 
impresia că eram tras înapoi. Dar acum îmi dau seama de adevăr. Nu trece o zi 
fără să nu folosesc vreo deprindere învățată în urmă cu șapte ani. A însemnat 
pregătirea pentru ceea a urmat. Pe măsură ce iti analizezi propria chemare, vei fi 
surprins cum experienţele tale anterioare uneltesc ca să te conducă în direcția 


muncii vietii tale. Trebuie doar sa asculti. 


Ascultarea propriei vieţi începe cu ceea ce nimeni dintre noi nu vrea să facă, cu 
ceea ce Larry Elliott a ales să facă, iar Mike Noland nu a făcut. Trebuie să-ţi 
imaginezi propria moarte. Atunci când iti va veni timpul, ce vei regreta că nu ai 
făcut? Ce ţi-ai dori să faci dacă ai avea mai mult timp si ce ti-ar părea banal? 
Gândeşte-te la ce ţi-e teamă că pierzi — acestea sunt lucrurile care merită cel mai 
mult. 


O modalitate de a aprofunda această conștientizare este să îi priveşti pe ceilalți 
oameni. Fii atent la cei care isi iubesc viata si vezi ce fac. Ce au ei si nu ai tu? 
Poti învăţa o mulţime de lucruri din ceea ce, initial, seamănă cu invidia — adică 
ceea ce iti lipseşte. S-ar putea să vezi pe altcineva iubindu-și viata, înainte ca tu 
să o iubeşti pe a ta. În fond, iubirea este cea care uneşte totul şi susține vocaţia 
atunci când nimic altceva nu o face. Nu este gelozie meschină dacă facem un pas 
înainte şi actionam în privinţa acestor sentimente. 


Într-un fel, trebuie să devenim iar copii, să fim atenţi si să-i ascultăm pe alţii, 
imitând comportamentul care ne place, astfel încât să putem crește. Observarea 
exemplelor de fiecare zi ale celor care nu şi-au compromis vocaţia, ci au 
perseverat, înfruntând dificultăţile, vă va inspira să vă grăbiţi. 


Când ai dubii, asuma-ti responsabilitatea 


Cred că v-am convins până acum că acesta nu este un proces pasiv. Trebuie să va 
asumaţi această cale. Iar acest lucru nu va fi întotdeauna ușor. 


În lumea contemporană, avem o problemă cu asumarea obligaţiei. Se pare că, 
peste tot unde priveşti, vezi o lipsă de asumare a obligaţiei sau de urmărire a ei 
până la capăt. Conducătorii se eschivează în fata responsabilitatilor. Politicienii 
dau vina pe „celălalt partid“. Mulţi oameni trec de la o slujbă la alta, fără să-și 
asume vreodată, în totalitate, responsabilitatea vreuneia dintre ele. La un 
oarecare nivel, cu toţii ne străduim să ne angajam în munca potrivită aspiratiei 
noastre. Suntem obișnuiți să experimentăm o activitate de la şase luni la câțiva 
ani, apoi să ne punem în mișcare. Dar vocaţia nu este așa. Nu este ceva care să 


incerci; este acel ceva care devii. 


Atunci cand procedam în acest fel, când nu ne dedicam complet muncii pe care 
ne-am născut să o indeplinim, facem lumii întregi — şi noua înșine — un 
deserviciu. Este necesară asumarea responsabilitatii. Aceasta ne învaţă cum să 
schimbăm o răsplată imediată cu o recompensă pe termen lung, demonstrându- 
ne că unele schimbări necesită timp. Odată cu învăţarea acestei discipline a 
menţinerii pe cursul ales, caracterul nostru se dezvoltă. Aceasta este scadenta 
pentru răbdare, bucuria de a vedea ceva dezvoltându-se și care nu ar fi existat 
dacă nu ţi-ai fi petrecut toți acei ani perseverând. 


Însă nu se rezumă totul doar la asumarea obligaţiei; este vorba si despre 
perseverenţă. Nu poţi găsi pasiunea dacă nu înaintezi prin durere. Acest lucru l- 
am învăţat de la Jody Noland și din studiul lui Viktor Frankl: descoperirea vine 
odată cu dăruirea. Trebuie să căutăm să ne înțelegem suferința prin viziunea 
mântuitoare asupra omenirii, alegând să vedem binele în locul răului din această 
lume. În caz contrar, provocările pe care le întâlnim ameninţă să ne consume, 
abandonându-ne unei vieți pline de cinism si regrete. Nu ne putem lăsa prinși în 
mrejele a ceea ce ar fi putut fi — trebuie să mergem înainte, să ne grăbim atunci 
când vin timpuri vitrege. 


Bineînţeles că vor fi şi eşecuri, dar cu ele vin lecţiile care trebuie învăţate. 
Uneori, poţi să-ţi asumi greșit responsabilitatea, ceea ce este în regulă, fiindcă 
este mai bine decât alternativa — nimic. Aţi asuma greșit obligația este mai bine 
decât a nu face nimic. 


O altă strategie, mai răspândită, este să nu-ți asumi nici o obligaţie. Să pretinzi 
variante mai bune, să aștepți până în ultimul moment, să pendulezi între ele si, 
niciodată, să nu-ţi asumi vreo obligaţie care să te prindă în capcană. Pare 
libertate, dar, în realitate, este doar o altă capcană. Când ești înconjurat de 
oportunități nelimitate, inactiunea pare a fi opțiunea sigură. Paralizati de teamă, 
multi aleg doar atât — nu să se miste, ci să stea liniștiți. Indiferent dacă este vorba 
de un post de barman sau de o poziţie promițătoare în ierarhia corporației, o 
acceptăm. Deoarece alternativa — o călătorie costisitoare către descoperire — este 
prea înspăimântătoare pentru a fi luată în considerare. 


Iată adevărul. Riscul de a nu-ţi asuma responsabilități este mai mare decât preţul 
alegerii greşite. Pentru că atunci când dai greș, înveţi. Ce se întâmplă atunci când 
nu-ţi asumi o obligaţie, când alegi să nu actionezi? Ei bine, nimic. Atunci când 


faci o pauză fără intenţie, când te opresti din cauza fricii, nu înveţi nimic. Fiecare 
opţiune greşită iti dezvoltă caracterul și iti întăreşte curajul, pregatindu-te pentru 
ceea ce urmează. Eșecul este un prieten îmbrăcat în straie de dușman. 


Să fim sinceri, totuşi. În ciuda promisiunilor făcute de literatura de dezvoltare 
personală, eşecul este dur. Poate fi dureros. După o vreme, să te ridici singur de 
jos după fiecare respingere devine dificil. Dar, dacă învăţăm să suportăm, 
alegând să vedem mângâierea ascunsă în rănile eșecului, putem progresa în urma 
greșelilor noastre. Putem învinge obstacolele si putem transforma tragedia în 
triumf. Vom putea chiar să să ne bucurăm de acele piedici si încercări, lucruri 
care odată păreau atât de descurajante, știind că toate sunt semne că ne aflăm pe 
calea noastră. 


Cuiul din cizma lui Walt Disney 


Walt Disney a făcut tot posibilul să nu ceară mult de la părinţii lui. Elias si Flora 
Disney și-au întemeiat o familie cumpătată în Vestul Mijlociu, fermieri faliti la 
început, iar mai târziu proprietari ai unei afaceri pentru care munceau din greu. 
Dar, atunci când a pus ochii pe o pereche de cizme din piele, cu vârf metalic, 
tânărul Walt şi-a dorit să le aibă. Erau un cadou practic, s-a gândit el, şi l-ar fi 
ajutat atunci când împărțea ziarele — mai ales când ningea. 


Într-un moment rar de rasfat, părinţii lui au cedat. În anul acela, de Crăciun, sub 
brad, așteptându-l pe Walt, se afla o pereche de cizme din piele. Le-a purtat de 
atunci în fiecare zi $i putea fi văzut adesea hoinărind prin Kansas City incaltat în 
cizme, aşa cum ar fi făcut orice copil mândru de trofeul lui. S-a ţinut de cuvânt şi 
le-a purtat zi şi noapte atunci când livra ziarele. 


Într-o zi de primăvară, imediat după ce și-a terminat treaba, Walt a traversat 
strada pentru a se alătura prietenilor săi, în magazinul de băuturi răcoritoare. În 
timp ce traversa, a zărit o bucată mare de gheaţă ce zăcea în mijlocul drumului şi 
nu a putut rezista tentatiei de a-i da un şut. În momentul în care Walt a izbit 
bucata de gheaţă, ceva ascuţit a lovit cizma și un val de durere s-a răspândit în 
piciorul băiatului. Privind în jos, a văzut cuiul de la o potcoavă ieșind din cizmă 
şi a scos un țipăt. Cuiul patrunsese prin exteriorul din piele al cizmei şi se 


infipsese direct in degetul lui mare, intepenindu-i piciorul in bucata de gheata. 


Douăzeci de minute a strigat Walt după ajutor — de fapt, a urlat —, dar nu a venit 
nimeni. În cele din urmă, un căruţaş i-a sărit în ajutor, a îndepărtat gheaţa si l-a 
dus la doctor. După ce i-a scos cuiul cu ajutorul unui cleşte şi i-a făcut o injecție 
contra tetanosului, doctorul l-a trimis acasă, fără să-i prescrie vreun calmant. 
Avea să rămână țintuit la pat două săptămâni. 


În timpul zilelor ce au urmat, tânărul Walt a avut toată vremea să se gândească 
inclusiv la ceea ce ar putea face cu viaţa lui. Unui băiat de 16 ani de la începutul 
secolului XX nu-i rămânea mult timp să devină bărbat. Colegiul ieșea din 
discuţie, căci familiei Disney îi lipseau posibilităţile. Nu putea să ajungă avocat 
sau doctor. Chiar dacă părinţii lui ar fi avut banii necesari, notele proaste ale lui 
Walt și incapacitatea de a se concentra la şcoală l-ar fi biruit. Perspectivele sale 
erau limitate. Urma să meargă pe urmele tatălui său sau să îşi croiască propriul 
drum, după cum făcuse şi fratele lui mai mare, Roy? 


Pauza de la rutina zilnică i-a permis lui Walt să-şi imagineze toate posibilitățile. 
În timpul celor două săptămâni, probabil că s-a gândit la o mulţime de lucruri. 
Poate s-a gândit la prietenia sa cu Walter Pfeiffer, colegul de şcoală a cărui 
familie îi făcuse cunoștință cu lumea magică a teatrului. Poate s-a gândit cât de 
mult îi plăcea să deseneze şi cum îşi distra colegii cu desene animate. Poate și-a 
amintit de momentul când el si sora sa, Ruth, au fost lăsaţi singuri acasă $i au 
găsit un butoi cu smoală afară. Walt a spus că va fi o vopsea minunată, dar sora 
lui a protestat. După ce a asigurat-o că poate fi curățată, cei doi copii s-au apucat 
să decoreze o latură a locuinţei, desenând case si zigzaguri negre. Urmele nu au 
putut fi șterse niciodată. 


Nu ştim la ce s-a gândit Walt în timpul celor două săptămâni cât a zăcut în pat. 
Dar ceea ce ştim cu adevărat, conform biografului Bob Thomas, este că, pana i 
s-a vindecat piciorul şi s-a reîntors la livrarea ziarelor, „el se hotărâse să devină 
creator de desene animate“.!® Ceea ce odată era distracţie, acum era destin. 
Avusese nevoie de ceva care să-i strice confortul, de ceva dureros care să-l facă 
să-și dea seama ce era important. Nu întâmplarea cu acel cui a fost utilă, ci 
mijloacele care l-au forţat să asculte. Și, indiferent cât de dureros a fost, a 
funcţionat. 


Uneori, toți avem nevoie de momente care să ne forțeze să ne trezim, care să ne 
domine atenţia. Chiar dacă vrem sau nu, aceste momente se petrec atunci când 


ne așteptăm mai putin. Treaba noastră nu este doar să le așteptăm sau să ne 
întrebăm de ce s-au întâmplat, ci mai degrabă să vedem oportunităţile pe care le 
oferă. Walt Disney s-a folosit de o rană pentru a se gândi la ce va face atunci 
când va fi mare. În durerea ei, Jody Noland a recunoscut şansa, poate chiar 
responsabilitatea de a dărui mângâiere altora. Atunci când Eric Miller nu și-a 
mai pus întrebarea de ce fiul său de cinci ani s-a îmbolnăvit de cancer cerebral şi 
a decis să profite cat mai mult de fiecare moment, viata lui si a celor din jur s-a 
schimbat. 


Pe măsură ce profiti de felul în care iti vorbeşte viata, trebuie să decizi. Te vei 
lăsa copleșit de regrete, întrebându-te cum de ţi s-a putut întâmpla aşa ceva, sau 
vei alege să actionezi, profitând la maximum de fiecare obstacol, permițându-i sa 
evolueze într-o oportunitate? Ascultarea este momentul în care începe vocaţia ta, 
dar nu este și momentul în care se termină. Urechile noastre ne pot duce foarte 
departe, înainte ca mâinile să trebuiască să facă restul muncii. 


? Jody Noland, Leave Nothing Unsaid (2007), http://leavenothing unsaid.com. 
Orice citate directe din Jody care nu provin din interviul telefonic provin din 
manualul publicat de ea insasi, care poate fi gasit si achizitionat de pe site-ul ei. 


10 Jody Noland, interviu telefonic realizat de autor, 20 februarie 2014. 


11 Jim Cash, Jack Epps Jr. si A.J. Carothers, Secretul succesului meu, regizat de 
Herbert Ross (Universal City, CA: Universal Pictures, 1987), DVD. 


12 Susan Adams, „Unhappy Employees Outnumber Happy Ones by Two to One 
Worldwide“, Forbes.com, 10 octombrie 2013, accesat la 30 iulie 2014 


http://www.forbes.com/sites/susanadams/2013/10/10 unhappy-employees- 
outnumber-happy-ones-by-two-to-one-worldwide/. 


13 Viktor E. Frankl, Man's Search for Meaning (Boston: BeaconPress, 2006). 
14 Ibid. 


15 Brennan Manning, Ruthless Trust: The Ragamuffin's Path to God (San 
Francisco: Harper San Francisco, 2000). 


UCENICIILE INTAMPLATOARE 2 


Profesorul apare atunci cand 


elevii se așteaptă cel mai putin 


Fiecare lucru care ti s-a întâmplat în viata 
te pregătește pentru momentul ce urmează să vină. 


AUTOR NECUNOSCUT 


Nu poţi să-ţi găseşti vocaţia de unul singur. Este un proces care necesita o 
echipă de mentori. Și pretutindeni unde te uiţi, găsești ajutor. 


Să rămână însărcinată la 23 de ani era cel mai rău lucru care i s-ar fi putut 
întâmpla lui Ginny Phang. Originară din Singapore, petrecându-și copilăria între 
Indonezia şi Singapore, știa că a avea un copil în afara căsătoriei era o 
nenorocire. Această întâmplare neașteptată a fost prima dintr-o serie care urma 
să-i schimbe viata nu numai lui Ginny, ci si pe acelea ale multor altor femei. 
Totuşi, în primul rând, ea trebuia să decidă ce va face cu copilul. 


— Totul a început când nu m-am mai descurcat bine la examene, mi-a spus ea in 
convorbirea pe Skype, într-o după-amiază (dis-de-dimineata pentru ea). Într-un 
loc ca Singapore totul se reduce la studii, adică dacă nu treci examenele sau nu 
iei note bune e sfârşitul vieţii tale”. 


Simtindu-se pierdută, Ginny a luat avionul până la Jakarta, să locuiască cu 
bunicii ei. După ce a trecut printr-o serie de relații nereușite, în cele din urmă, a 
întâlnit un bărbat diferit de ceilalți. Era mai în vârstă, mai matur și prosper. 
Provenea dintr-o familie bogată, promițătoare pentru tânăra fată, care nu avea un 
viitor încurajator. Apoi a rămas însărcinată. 

Reacţia ei imediată a fost: „Oh, Doamne... voi fi mamă!“ Ginny iubise copiii 
dintotdeauna şi era emotionata la gândul că va aduce pe lume un bebeluș. Totusi, 
prietenul ei a avut o reacţie diferită. 


— Vom merge să faci o întrerupere de sarcină, a spus el. 


Nu acesta era răspunsul pe care ea îl aştepta. După ce insotise două prietene sa 
facă propriile lor întreruperi de sarcină, îşi promisese că nu va face asta 
niciodată. După o lună în care au tot discutat dacă să păstreze sau nu copilul, cei 
doi au ajuns într-un punct unde știau că trebuie să ia o decizie. El i-a dat lui 
Ginny un ultimatum: să facă întrerupere de sarcină sau să-și găsească alt prieten. 
Pentru a-și mai îndulci atitudinea, i-a promis că, dacă va accepta întreruperea de 
sarcină, O va ajuta să-și înceapă propria afacere, lucru pe care ea și-l dorise 
dintotdeauna. Aceasta era sansa lui Ginny de a se realiza si era posibil să nu mai 
apară si altele. 


În Indonezia, întreruperile de sarcină sunt ilegale, asa că Ginny s-a mutat înapoi 
în Singapore pentru a se gândi ce va face în viitor. După ce a ajuns acasă, şi-a 
făcut o programare la doctor, iar apoi a amânat-o pentru o săptămână. Încă 
nehotărâtă, și-a programat întreruperea de sarcină, dar a petrecut toată ziua 
dinaintea procedurii gândindu-se dacă să-și ducă decizia la bun sfârșit. 


S-a rugat, a plâns, a mers chiar la spovedanie. Ginny era dezorientată. 


— Pur și simplu nu mă puteam decide s-o fac, mi-a spus ea. Totodată, nu știam 
cum voi rezolva totul. Pentru a înrăutăți si mai mult situaţia, mama ei i-a dat un 
ultimatum. Dacă Ginny păstra copilul, urma să se mute din casa părinţilor ei. 


— In Singapore, nu pdrasesti casa părintească până când nu te-ai măritat, a 
explicat ea, din cauza politicilor guvernamentale şi a costului mare. 


Ideea de a fi pe cont propriu o speria. În plus, trebuia să trăiască cu vina de a fi 
adus ruşine asupra familiei sale. Fără un serviciu sau plan de rezervă, cum putea 
supravieţui”? 


In seara de dinaintea întreruperii de sarcină, cu doar câteva minute înainte de ora 
8, când Ginny trebuia să ia pastila care urma să declanșeze avortul, a telefonat 
mătușa ei. 


— Aruncă pastilele, i-a spus aceasta. Te vom ajuta noi. Nu știm cum, dar te vom 
ajuta. 


Acestea erau cuvintele pe care Ginny se aștepta să le audă. Dorise tot timpul sa 
păstreze copilul, dar pur și simplu nu ştia cum să procedeze — până la acel 
telefon. Câteodată, tot ce-ţi trebuie ca să iei o hotărâre dificilă este o voce 
convingătoare care-ţi spune ceea ce tu ştii deja că e adevărat, dar doreşti să mai 
auzi. Asta este ceea ce un telefon de la ora 8 seara a făcut pentru o tânără, 
viitoare mamă din Singapore. Ginny a aruncat pastilele. 


— Totul a reintrat în normal... isi aminteşte ea. Cineva a spus ceva care s-a 
potrivit perfect. 


O frază pe care Ginny o va folosi adesea: totul s-a potrivit perfect. Pentru ea, 
sentimentele sunt importante — sunt acele repere pe care te bizui în călătoria spre 
misiunea ta. Dar chiar si o emoție nu a fost îndeajuns să o influenţeze să aducă 
un copil pe lume, riscând falimentul personal și eșecul financiar. Trebuia să aibă 


o confirmare. În acel moment, multi oameni îi dădeau motive pentru care n-ar fi 
trebuit să păstreze copilul, dar nici unul care să aibă vreo noimă. Când mătuşa ei 
a sunat, cu câteva minute înainte de întreruperea sarcinii, acelea au fost cuvintele 
care păreau sincere. Confirmarea a venit din partea uneia dintre puţinele ei rude 
care nu o abandonaseră. 


În ciuda sorții potrivnice, Ginny a suportat bine sarcina. Pentru ea, a fost 
singurul lucru care s-a potrivit perfect, chiar dacă a însemnat să fie respinsă de 
familie, să încheie o relaţie și să înfrunte batjocura oamenilor. A plecat de acasă 
(mama ei nu mintise), s-a mutat la bunicul ei, a cărui casă aparţinea aceleiaşi 
femei care o convinsese să păstreze copilul, și s-a pregătit să devină mamă. 


Dacă ai vorbi cu Ginny, ai fi imediat impresionat de demnitatea ei. Îi lipseşte 
total ruşinea care ar trebui să însoțească orice persoană căreia i s-au refuzat atât 
de multe lucruri. Poţi spune și numai din felul în care se comportă că este o 
persoană care merită respect si doreşti să i-l arăţi. În ochii ei poţi vedea acea 
hotărâre interioară pe care un simplu „nu“ sau „nu poţi face asta“ nu o pot opri. 
E acea privire pe care am văzut-o pentru prima oară într-un video TEDx si care 
m-a făcut să răspund la e-mailul ei. „Am personalitate de vedetă“, mi-a spus ea. 
Si a trebuit să fiu de acord cu ea. Este o femeie puternica, călită prin durere si 


dificultăţi, dar totuși plină de viaţă. 


Când vedem pe cineva care a reușit, în ciuda unor greutăţi extraordinare, suntem 
tentaţi să spunem despre acea persoană, bărbat sau femeie, „că s-a realizat prin 
forte proprii“. "Totuşi, când spunem asta, ignorăm un fapt important, unul esenţial 
pentru succesul fiecăruia — ei nu au făcut-o singuri. Cercetând mai amănunţit 
complexitatea poveștii lui Ginny, mi-am dat seama ca la fel stăteau lucrurile și în 
cazul ei. Da, este o femeie puternică; nu se poate să nu remarci asta. Nu poţi 
trece prin ceea ce a îndurat ea fără să nu fii puternic; nimeni nu ar contrazice 
această afirmaţie. Dar chiar și puterea isi are defectele ei. Ceea ce ar putea să-ți 
scape atunci când o întâlneşti pe Ginny Phang pentru prima dată — si acest fapt 
nu trebuie sub nici un motiv să-i discrediteze curajul — este că, fără sprijinul 
câtorva oameni importanţi, ea nu s-ar fi descurcat. 


Ucenicia întâmplătoare 


În Evul Mediu, o persoană tânără muncea pe gratis pentru a dobândi experiență 
şi pentru a primi masă și casă. Elevul, numit „ucenic“, locuia uneori în aceeași 
casă cu meșterul său și mânca alături de familia acestuia. Astfel persoana se 
specializa într-o meserie, procesul începând de la vârsta de 12 ani. 


După încheierea primei etape a uceniciei, elevul, numit acum „calfă“, se putea 
aventura în lume și călători spre alte orașe pentru a lucra pe cont propriu. Totusi, 
ceea ce o calfă nu putea face era să angajeze ucenici. Doar meşterii aveau acest 
drept. Din multe puncte de vedere, calfa era încă elev, deşi acum putea fi plătită 
pentru munca sa. A fi calfă însemna să aplici învăţăturile transmise de profesor 
pentru a vedea dacă acestea erau valabile în lumea reală. Era un test care verifica 
dacă ţi-ai însuşit cele necesare pentru a deveni meșter. Meseria de calfă 
presupunea si o oarecare agitație. Aceasta însemna că încă nu iti găseai locul in 
lume. 


După o perioadă de peregrinări, calfa trebuia să prezinte breslei locale o lucrare 
de meşter. Dacă breslașii o considerau valoroasă, calfa putea primi titlul de 
meşter, fiind acceptat în breaslă, unde i se permitea să-și angajeze ucenici. Apoi 
procesul se repeta. 


Cât timp credeţi că dura procesul de ucenicie? Dacă ne bazăm pe echivalentul 
modern, ne-am putea gândi la câteva luni, poate chiar unul sau doi ani. Nu 
sunteți nici măcar pe aproape. În sistemul medieval, ucenicul lucra în mod 
obișnuit minimum şapte ani, înainte de a se aventura pe cont propriu. Apoi, mai 
petrecea câţiva ani în calitate de calfă înainte ca, în sfârşit, să ajungă meşter — 
dacă merita. Întregul proces dura aproape zece ani. Dacă începeai la 12 ani, 
înseamnă că nu te specializai decât pe la 20 de ani. lar dacă începeai mai târziu, 
probabil că nu puteai să practici o meserie până spre 30 de ani. Și asta numai 
dacă erai norocos să faci ucenicie mai întâi. 


Zece ani. Atât dura ca să ajungi să stăpânești o meserie. Un lucru destul de greu 
de înţeles astăzi, când aproape toţi studenţii au ocazia să treacă prin numeroase 
stagiaturi fără aplicabilitate practică, dar, asa cum am văzut până acum, găsirea 
vocației necesită timp. Practica este esenţială nu doar pentru a ajunge la 
perfecţiune, ci și pentru a explica însăși vocaţia. Ucenicia era un mod excelent 
de a dobândi calificarea sub îndrumarea cuiva mai priceput şi mai experimentat. 
În prezent se mai păstrează foarte puţin din sistemul bazat pe ucenicie, ceea ce a 
lăsat un mare gol în sistemul nostru de educație. Odată cu zorii Renașterii, 
breslele au decăzut și a crescut popularitatea universităţilor, înlocuind ucenicia 


cu un sistem de educatie mai general. Arta straveche de a aprofunda o anumita 
meserie a disparut in totalitate. 


In vremurile moderne, responsabilitatea de a-si atinge potentialul revine adesea 
individului. Si asta este mai mult decât o provocare; este o mare bătaie de joc. 
Cum poate o persoană să devină ceea ce trebuie, dacă nu ştie cine este, dacă nu 
are un model spre care să aspire? Să te ridici prin forte proprii este valabil doar 
până la un punct si, în ciuda a ceea ce am auzit, nu există om care să se realizeze 
singur. Suntem toţi produsul mediului, influenţaţi de oamenii pe care îi întâlnim 
şi de locurile unde trăim. Născuţi în această lume fără să avem nici o abilitate, nu 
putem vorbi, și cu atât mai puţin nu ne putem hrăni sau spăla singuri. Avem 
nevoie de ajutor. Părinţii nostri încep procesul de a ne ajuta să ne dezvoltăm în 
identitățile noastre date de Dumnezeu, dar, la un moment dat, altcineva trebuie 
să continue procesul. 


În poveştile bunicilor nostri, tânărului erou i se spunea să plece, să-şi lase familia 
şi să înceapă marea aventură a vieţii. Dar, înainte de a porni la luptă pentru a 
înfrunta balaurul, ce trebuie să se întâmple? El are nevoie de un înțelept, de un 
vrăjitor sau, poate, de un coach la pensie. Oricum, după ce apare el sau ea, 
misiunea mentorului este simplă: să înveţe tânăra persoană cum să-și 
îmbunătăţească sau să-și cizeleze talentele. Să preia procesul început de părinți. 


Prin urmare, cum funcționează astăzi un astfel de sistem? Nu așa cum ai putea 
crede. 


Așa cum se întâmplă adeseori în viaţa unei persoane extraordinare, la un 
moment dat, aceasta a întâlnit un ghid, un coach sau un mentor care a ajutat-o în 
drumul său, studiindu-i abilităţile pentru a o ajuta să se transforme în ceea ce s-a 
născut a fi. Uneori, este vorba de o singură persoană; alteori, de un grup de 
oameni. Indiferent de numărul de persoane, rezultatul este adesea un proces 
informal de ucenicie, plin de eșecuri și îndoieli, dar, în final, instructiv. 


Adevărul, în ciuda a ceea ce am putea crede despre oamenii deosebiți, este că nu 
poţi stăpâni un talent de unul singur. Găsirea vocației nu se va întâmpla fără 
ajutorul și sprijinul altora. Fiecare poveste de succes este, de fapt, o poveste a 
comunității. Unii oameni te vor ajuta de bunăvoie, în timp ce alţii pot contribui 
doar întâmplător la instruirea ta. Dar, dacă esti înţelept, te poți folosi de toți. 
Când pornesti pe calea propriei descoperiri, nu vei fi doar tu pe acest drum. 
„Nici un om nu e o insulă“, a scris John Donne, și asta este o ştire mai bună 


decât credem.” Cu toţii impartim acelaşi drum atunci cand mărșăluim spre 
destinele noastre. Călătoria ta, deși unică, este plină de colegi, de profesori care 
te vor ajuta pe parcursul drumului. Treaba ta nu este să-i găseşti, ci să-i recunosti 
atunci când apar. 


În multe feluri, ucenicia este o extensie a procesului parental. Pentru unii, figura 
mamei sau a tatălui inițiază tranziţia de la imaturitate la maturitate, dar, în cele 
din urmă, altcineva trebuie să încheie procesul. La un moment dat, în timp ce ne 
îndreptăm spre meseria noastră, cineva nou $i necunoscut va apărea în viata 
noastră și ne va vorbi cu autoritate. Acești oameni adesea apar pe neaşteptate si 
pot juca un rol vital în instruirea noastră. Așa că să vedem cum să nu ratezi 
aceste ucenicii întâmplătoare. 


Ca atunci când incalti o pereche de pantofi vechi 


În ciuda deciziei de a păstra copilul, Ginny urma să intre în cea mai grea etapă 
din viaţa ei. De ceea ce avea nevoie cel mai mult — sprijinul plin de iubire al 
comunității — era lipsită în totalitate. „Am fost foarte singură în timpul sarcinii, 
eram aproape de sinucidere“, mi-a spus ea. „A fost prima oară în viata când nu 
îmi imaginam viața mai departe de 24 de ore.“ 


În fiecare zi Ginny se trezea mulțumită că reușise să mai prindă un răsărit de 
soare. Si în fiecare noapte plângea până adormea, copleşită de griji. Aproape 
toate persoanele din viaţa ei o abandonaseră. Adusese rușine familiei sale, își 
pierduse prietenul și renuntase la statutul ei social într-o ţară în care mamele 
necăsătorite erau tratate ca cetăţeni de rangul al doilea. Nici chiar prietenii ei nu 
ştiau cum să se comporte în privinţa sa. În timp ce aceştia se distrau, ea se 
pregătea să devină mamă. Nu puteau empatiza cu situaţia ei si au început să o 
neglijeze. Totuşi, ea ştia că se afla pe drumul cel bun. 


În timpul naşterii, asistenta a tot întrebat-o pe Ginny când doreşte să-i facă 
anestezia epidurală. La început, ea a refuzat, dar, în cele din urmă, a acceptat 
pentru că se simţea rău. La sugestia mătuşii sale, Ginny isi dorea o naştere 
naturală, dar nimeni nu-i spusese vreodată cum se petrec lucrurile. A născut 
copilul după cum s-a priceput mai bine, în timp ce, pe durata travaliului, mama 


ei stătea într-un colt. A fost greu, mult mai greu decât isi imaginase, dar a trecut 
cu bine peste toate și, în final, a născut un băiat. „Naşterea m-a făcut să-mi dau 
seama cât de important este să fii susținut“, a spus ea, „să ai pe cineva care să 
creadă în tine și să te protejeze — cât de important este ca o femeie să se simtă în 
siguranţă.“ 


Acesta a fost doar începutul. Deși nu ştia în acel moment, întreaga experienţă, 
Chiar și durerile naşterii, avea să joace, în curând, un rol important în viaţa lui 
Ginny. 


După naştere, s-a întors la munca ei de secretară într-un birou, ceea ce îi oferea o 
oarecare stabilitate, dar nu o mulțumea pe deplin. Activitatea îi asigura un 
program fix de lucru și flexibilitate pentru a-și petrece timpul cu fiul ei, dar 
salariul era modest si era sigură că nu asta dorea să facă cu viata ei. „Mă 
plictiseam“, a povestit ea. „Nu mă vedeam trăind în acest fel tot restul vieţii 
mele.“ Dar nu voia să renunţe. În ciuda tabuurilor legate de situaţia ei, dorea 
respect si nu-i era teamă să încalce uzantele pentru a-l obține. 


Partial din curiozitate si partial din plictiseală, Ginny a început o afacere online 
de instruire a mamelor cu privire la beneficiile hrănirii bebelusilor la sân. Ea si 
semenii ei crescuseră cu lapte praf şi, prin urmare, foarte puţine mame 
singaporeze știau câte ceva despre alăptare. Prin magazinul ei online, vindea 
tricouri şi alte produse care susțineau hrănirea la sân. Văzuse efectele pozitive 
ale alăptării propriului copil şi dorea să ajute şi alte mame interesate de moduri 
mai naturale de creștere a copiilor. Desi nu era dependentă de cumpărăturile 
online, experienţa i-a deschis un nou univers. 


Fiind de obicei ocupată şi având grijă de fiul ei, Ginny socializa mai mult prin 
intermediul unei reţele de prieteni întâlniți pe internet. Una dintre prietene, Amy, 
era o australiano-chinezoaică care lucrase ca doula% în Singapore. Fiind singura 
asiatică care făcea această activitate, localnicii aveau încredere în ea. Într-o 
seară, în timp ce discutau, Amy i-a spus lui Ginny un lucru care urma să îi 
schimbe viata. 


— Ginny, ai fi o doula foarte bună. 
— Ce este o doula? am întrebat-o pe Ginny. 


— Un instructor la naștere, mi-a răspuns ea, cineva care ajută o mamă să-și facă 
un plan despre cum va aborda nașterea copilului ei. Când a auzit asta, Ginny a 


fost surprinsă, deoarece nici ea nu ştia ce este o doula. Nu avusese una la 
naşterea copilului ei si nu avea vreo idee ce făcea o doula. Prietena ei i-a mai 
spus că, indiferent dacă devenea sau nu o doula, cursul de pregătire avea să 
constituie o bună experienţă pentru ea. 


— Întotdeauna am fost fan al dezvoltării personale, mi-a spus Ginny. 


Așa că s-a înscris la curs şi a învăţat toate lucrurile pe care le fac femeile doula. 
Dar, când a venit timpul să asiste la prima naştere, Ginny a uitat ce trebuia să 
facă. S-a panicat. A tras adânc aer în piept si a lăsat „spiritul să preia totul“, 
încercând să se concentreze şi să-și amintească ceea ce învățase. 


A început să maseze spatele mamei, apoi a încurajat-o, asigurând-o că totul va fi 
bine. A funcţionat. Nu era primul copil al acesteia, dar era prima naștere fără 
calmante şi ea era speriată. Jubilând, mama i-a atribuit lui Ginny relaxarea pe 
care o simtise și faptul că fusese o experienţă atât de uşoară. 


— A fost palpitant, își aminteşte Ginny, ca atunci când incalti o pereche de pantofi 
vechi. 


În acel moment a ştiut că putea face asta. La scurt timp după naştere, prietena ei 
Amy a părăsit Singapore aproape la fel de misterios cum apăruse în viata lui 
Ginny. Nu a fost cel mai tradiţional model de mentorat, dar a fost ucenicia de 
care avea nevoie Ginny. Si, aşa cum vom vedea, asa funcționează procesul în 
mod obișnuit. 


Mentori multipli 


Mentoratul este un cuvânt simplu cu care să jonglezi în zilele noastre. Îl auzi 
într-o conversaţie între prieteni sau menţionat întâmplător între colegii de 
serviciu, la o cafea. Dar despre mentorat este mai ușor să vorbeşti decât să-l 
practici. 


De ce este atât de greu să găsești un mentor? În primul rând, te ocupi de oameni: 
persoane cu probleme și care îşi au propriile așteptări si planuri. Cu toţii avem 
problemele noastre, iar unul dintre motivele pentru care este atât de greu să 


gasesti un mentor bun in prezent este ca foarte putini oameni au beneficiat de 
mentorat. Am crezut în mitul omului realizat prin forte proprii și ne-am lăsat 
prinși în plasa încrederii în sine. Avem nevoie de ceva care să ne scoată din 
propria independenţă şi aroganță. Ceea ce înseamnă că mentorul care ar apărea 
ar putea să nu fie cel pe care îl aşteptăm. 


Există posibilitatea ca ucenicia ta să nu arate asa cum ţi-ai imaginat. S-ar putea 
ca mentorul tău să nu fie profesorul la care ai visat, asta e problema. Va trebui să 
te educi în privinţa a ceea ce este, nu a ceea ce crezi că ar putea fi. Un profesor 
care să te provoace, care să fie altceva decât te aștepți, care să te forțeze să 
gândeşti si să actionezi diferit este ceea ce iti trebuie. În fond, asta este meseria 
de profesor. 


„Profesorul apare atunci când elevul este pregătit“ este o expresie stereotipă care 
sună bine, dar adevărul este că elevul nu e niciodată pregătit. Pe parcursul vieții, 
vom întâlni o serie de oameni gata să ne instruiască, iar misiunea noastră va fi 
să-i recunoaştem. 


În viaţa mea, am avut mulţi mentori: de la capelanul colegiului la primul meu 
şef, până la tipul care locuieşte alături şi mă ajută câteodată să repar unele 
lucruri. În cea mai mare parte a timpului, nu am reușit să recunosc importanţa 
acestor relaţii decât atunci când le-am pierdut. Uneori, influenţa lor a fost subtilă 
si nedetectabilă. Alteori, a fost clar că doreau să investească în mine, iar eu eram 
mult prea încăpățânat ca să apreciez acest lucru. În oricare dintre situaţii, eu as fi 
beneficiat mai mult de pe urma mentorului daca as fi avut vreo intenţie în 
această privinţă. 


Pe parcursul acestui proces de descoperire a muncii vieţii tale trebuie să dorești 
să cauţi mentori în cele mai neașteptate locuri. Prietenii tăi, rudele cărora le-ai 
pierdut urma de mult timp, chiar și relaţiile vechi care nu mai prezintă 
importanţă pot deveni surse de inspiraţie pentru tine. Fiecare persoană servește 
unui scop: unii vor veni exact în momentul potrivit pentru a-ţi ridica moralul, 
alții sunt acolo pentru a se identifica cu conflictele pe care le trăieşti. Iar alţii vor 
apărea atunci când ai mai multă nevoie de ei. În felul lor, toți aceşti oameni sunt 
mentori care contribuie la ucenicia ta. 


Cum găsești aceşti oameni? De unde vin ei? E greu de spus. Probabil că te vor 
surprinde apărând, după câte se pare de nicăieri, exact la momentul potrivit. 
Totul va arăta ca o întâmplare sau un mister, dar, bineînţeles, nu va fi nici pe 


departe asa. Asa cum scrie și Paolo Coelho, „Când îţi doreşti ceva cu adevărat, 
tot universul conspiră pentru îndeplinirea visului tău“.2 Şi este oarecum 
adevărat. Norocul îi favorizează pe cei motivaţi. Când o persoană este hotărâtă 
nu doar să reuşească, ci să întreprindă o activitate care să însemne ceva, lumea îi 
face loc pentru realizarea ambitiei sale. Nu vei putea prevedea cum se va 
desfășura ucenicia ta, dar poți fi pregătit pentru momentul când va veni. 


Ginny Phang şi-ar fi putut rata cu ușurință vocaţia daca nu ar fi ținut seama de 
sfatul prietenei sale Amy, de a urma cursul pentru a deveni o doula. Poate că nu 
era pregătită pentru ceea ce i se cerea, dar era gata să acționeze. lar acest mic pas 
a schimbat în mod semnificativ lucrurile. 


Aud adesea oameni care au nevoie de îndrumare in viata, cerând sfatul în 
privinţa găsirii unui mentor, dar nu așa trebuie procedat. Atunci când îţi urmezi 
vocaţia, vei găsi un grup de suporteri care să te susțină pe calea ta. Nu este treaba 
ta de unde vin aceşti oameni sau cum să-i găseşti. Trebuie doar să tii ochii 
deschiși. Uceniciile întâmplătoare sunt peste tot în jurul tău si, dacă iti asculti 
viaţa, le vei recunoaște. 


Reinvierea uceniciei 


În East Hampton, New York, Ellen Frank readuce la viaţă o practică pe care 
lumea nu a mai întâlnit-o de pe vremea Renaşterii. În micul ei atelier, predă unui 
grup de studenți arta iluminatului, o tehnică ce presupune folosirea aurului 
pentru înfrumusețarea documentelor sacre. Locul se numește Atelierul de 
Iluminat, fiind un rai pentru artiştii care doresc să lucreze sub îndrumarea unui 
adevărat maestru. 


Atelier este un cuvânt de origine franceză si înseamnă „cerc“, iar în Evul Mediu 
reprezenta locul principal de instruire a artiştilor. Într-un astfel de atelier, 
maestrul artist, adesea împreună cu asistenţi si ucenici, creau lucrări care erau 
făcute publice sub numele maestrului. Era o realizare făcută în colaborare, ce 
permitea artistului să producă mai multe lucrări și să ofere instruire artiștilor 
fără experienţă. 


Atelierele lucrau adesea in colaborare cu breslele locale, care controlau procesul 
de ucenicie, și, desi mai există și astăzi în câteva locuri din lume, popularitatea 
lor a scăzut dramatic. Pentru Ellen Frank aceasta a însemnat o tragedie. Micul ei 
atelier reprezintă o ocazie de a-şi împărtăși pasiunea nu doar pentru artă, ci si 
pentru pace și reconciliere. 


După o excursie în 1999 la Ierusalim, unde a văzut o ţară aflată în plin haos, 
Ellen și-a găsit inspiraţia pentru a crea o lucrare la scară mare folosind proiectul 
iluminatului.2 În timp ce realiza invitaţia pentru inaugurarea expoziţiei, ea a avut 
„un moment de har“, dându-și seama că dorea să continue explorarea temelor 
de pace și înțelegere culturală în lucrările ei. A înfiinţat o fundaţie care oferă 
sprijin şi cazare internilor care doresc să înveţe arta iluminatului. Din 2005 ea 
găseşte pe Craigslist studenţi interesaţi din peste 15 tari si îi invită să lucreze in 
atelierul său. 


În atelierul lui Ellen studenţii sunt implicaţi într-un întreg proces: de la 
imaginarea conceptului iniţial al lucrării și până la crearea ei, sau până la cele 
mai importante decizii de afaceri ce trebuie luate pentru fundaţie. Întotdeauna 
numele lor este trecut pe lucrările pe care le execută. 


După spusele lui Ellen, declinul atelierului a însemnat și declinul în tehnica și 
măiestria artistică. Micul ei atelier încearcă să repare acest lucru. „Cred că 
readucem natura lăuntrică a mentoratului şi pregătirii, unde ucenicul învață 
direct de la un artist experimentat“, a spus ea într-un interviu la Radioul Public 
Naţional. „Ei dobândesc si recunoaştere. Nu este instruire prin critică. Nu este 
instruire prin aprecierea propriei lucrări. Este instruire prin enunturi de tipul: 
«Da, şi de ce să nu încerci si asta?» sau «Da, poți să mergi și mai departe!»“35. 


Când Ellen predă, vocea ei este blândă, aproape mamoasa în timp ce isi 
instruiește studenţii cu privire la procedeele tehnice. Folosind cuvinte 
mângâietoare de susținere și fraze încurajatoare, ea te ajută să simţi importanţa 
lucrului făcut, ceea ce creează încredere.? Unii studenţi, recunoaşte ea, au 
devenit mai buni decât ea la anumite tehnici. Aceasta este puterea procesului. O 
ucenicie reușită nu este un schimb de informaţii; înseamnă să transmiti iscusinta 
maestrului și să o multiplici. 


Acest mic atelier este doar începutul. Adevăratul vis al lui Ellen este un „atelier 
deschis“, unde să poată veni şi învăţa tot felul de oameni, nu doar artiştii”. 
Ascultând povestea ei la radio, era greu să nu te gândești că așa ar trebui să arate 


instruirea — pete de vopsea si salopete de lucru aruncate in dezordine, intr-un 
atelier înghesuit —, si mai putin ca o auld mare, cu studenţi pasivi, asezati la 
locurile lor timp de 90 de minute si cu ochii lipiti de o prezentare la 
retroproiector. 


Vă puteţi imagina o lume în care şcoala să arate mai mult ca un atelier și mai 
putin ca o aula? In unele locuri, acest lucru nu este chiar atât de nerealist. 


Germania are una dintre cele mai scăzute rate ale șomajului din Europa de Vest. 
Motivul îl reprezintă „sistemul dual“ ce reunește tineri care se înscriu la școlile 
profesionale, sistem care le permite să-și împartă timpul între învăţătură şi 
muncă. În cadrul acestui sistem, un student poate avea câteva zile pe săptămână 
o activitate lucrativa, iar apoi să-și petreacă restul timpului la scoala. Spre 
deosebire de majoritatea internship-urilor, aceşti studenți sunt plătiţi cu un 
anumit procent din salariul unui muncitor cu normă întreagă şi 90% dintre ei 
termină aceste programe. Aproape jumătate dintre acești oameni continuă să 
lucreze în compania respectivă după terminarea uceniciei. 


Experienţa este dovada angajării, care nu numai că adaugă valoare companiei, 
dar și oferă studentului instruirea pe care o poate folosi în lumea reală. Spre 
deosebire de alte parti ale lumii, unde șomajul este foarte ridicat, Germania are 
deficit de muncitori. 


Orice persoană calificată și dornica să muncească poate obţine o slujbă buna. 
Ceea ce lipsește sunt muncitorii. Poate ca acest lucru este valabil si în alte parti 
ale lumii. Nu avem nevoie de mai multe locuri de muncă. Avem nevoie de un 
mod mai bun de a ne pregăti oamenii pentru ceea ce sunt meniti să facă. În cazul 
Germaniei, un astfel de sistem pare să creeze mai multe locuri de muncă decât 
poate gestiona.28 


Ucenicia este menită să iti ofere îndrumare din partea unui expert, cunoaşterea 
este un domeniu dat, iar experienţa este un mediu solicitant, toate pregătindu-te 
pentru viitor. Dar experienţa, pe cât de promițător sună, nu este ușoară. Sunt 
necesare mult curaj şi tenacitate nu doar ca să găsești, dar şi ca să termini 
ucenicia. 


Viaţa este complicată si confuză si adesea nu arată așa cum ne spune manualul. 
Majoritatea dintre noi ne străduim să ne găsim drumul şi căutăm cu disperare 
îndrumarea care, de multe ori, este de negăsit. Ar fi tentant să-ţi închei socotelile 


şi să alegi o cale aparent mai sigură. Sansa de a face o activitate care sa merite 
este o opțiune. Oportunităţile de a învăţa și a te dezvolta sunt disponibile dacă 
vrei să cauţi în locurile potrivite și, umil, să accepti ceea ce ai găsit. 


Foloseste-te de mediul tău. Strategia Steve Jobs 


Oriunde te-ai duce, pe oricine ai întâlni, orice slujbă ai avea reprezintă o șansă de 
a obţine o claritate mai mare în auto-educarea ta. Viaţa este clasa și, dacă ești 
atent, recunosti lecţiile zilnice utile. Fiecare zi este o pagină nouă din manualul 
pe care nu-l vei termina niciodată și, pe când stai în banca ta de student, îţi dai 
seama că ucenicia deja a început. 


Cel mai înțelept mod de a începe acest proces este să folosești instrumentele pe 
care le ai la dispoziţie. Mentorii tradiționali apar mai greu, dar tu ai deja acces la 
înțelepciune și experienţă, la profesorii care te vor îndruma în luarea deciziilor ce 
te vor ajuta să-ți găsești calea. Pe cine poţi suna la telefon și cu cine poți vorbi 
chiar în acest moment? Care prieten sau fost profesor te-ar întâlni la o cafea 
săptămâna asta, dacă l-ai invita? Cu toţii ne dorim să găsim pe cineva dispus să 
investească în noi, pe cineva căruia să-i pese, și nu ne dăm seama că acei oameni 
sunt deja în viata noastră. Cel mai rău mod de a obține un mentor este să-l cauţi. 
Cel mai bun mod este să-l vezi pe cel care se află deja acolo. 


Ginny Phang şi-a petrecut ani buni încercând să-și găsească calea şi 
supraviețuind cu greu. Nu era în căutarea marii vocatii; doar se lupta pentru viata 
ei. Dar în acest fel întâlnim munca vieţii noastre: atunci când suntem preocupați 
de ceva, când ne străduim să ne plătim facturile sau, pur si simplu, ne luptăm sa 
răzbim până a doua zi. La un moment dat, apare ceva neașteptat și schimbă totul. 
Și, adesea, acel ceva este cineva. Profesorul apare când te aștepți mai putin. 


In ceea ce o privește pe Ginny, câţiva oameni i-au servit drept ghizi în călătoria 
ei. 


In primul rând a fost mătușa sa, care a încurajat-o să păstreze copilul şi i-a oferit 
un loc unde să stea. Apoi, a fost Amy, prietena care i-a spus că va fi o doula bună 
si a convins-o să urmeze cursul de pregătire. In final, a fost producătorul care a 


filmat un documentar despre mamele necăsătorite din Singapore si a devenit 
colegul ei de apartament. Pe măsură ce afacerea lui Ginny se dezvolta, colegul a 
ajutat-o la creşterea copilului si cu obligaţiile administrative, creându-i și primul 
ei website. Fără ajutorul acestor oameni, a recunoscut Ginny, „nu aş fi ajuns 
unde sunt astăzi“. 


Fiecare om a jucat un altfel de rol si a ajutat într-un fel unic, apărând exact la 
momentul potrivit, când ea avea cel mai mult nevoie. Acest model pare mult 
diferit de versiunea uceniciei din timpul Renaşterii, dar duce la acelaşi rezultat. 
Ucenicia întâmplătoare începe atunci când iti asculti propria viata și acorzi 
atenţie căilor prin care ești deja pregătit pentru munca vieţii tale. Succesul lui 
Ginny nu s-a datorat planificării lucrurilor, ci faptului că, atunci când au apărut 
oportunitățile, ea le-a recunoscut şi a acţionat. 


Steve Jobs, cofondator al Apple Computer, a pornit tot în acest mod. Instruirea 

lui a fost, în mare măsură, neorganizată, începând cu o scurtă perioadă la Reed 

College, unde cursurile erau atât de scumpe încât s-a decis să renunţe după șase 
luni. A rămas în campus, dormind pe jos în camera unor prieteni, și a continuat 
să participe la unele cursuri, inclusiv cel de caligrafie, care, a recunoscut el mai 
târziu, a influenţat minunatele fonturi utilizate la primul Mac. 


Mai târziu, Jobs s-a împrietenit cu Steve Wozniak, care, înainte de a fonda 
împreună Apple, l-a ajutat să obțină un post la Atari. „Woz“ reproiectase o 
versiune mai veche a jocului Pong pe care Jobs a preluat-o ca fiind creaţia sa, 
pentru a fi angajat ca tehnician. 


În timp ce lucra la Atari, Jobs, cu care era dificil să te înţelegi, învățase lucruri 
importante despre design, dezvoltarea de software și crearea de tehnologii pentru 
consumatori. Cu fiecare ocazie, el câștiga cunoştinţe și experienţă — fiecare dintr- 
o sursă diferită —, pe care a putut să le folosească mai târziu, în viata, la Apple si 
Pixar.” 


Rareori găsim toate elementele unei ucenicii într-un singur loc. Dar, dacă avem 
grijă să acordăm atenție si căutăm în locurile potrivite, le vom găsi. Ucenicia nu 
este un curs pe care să-l urmezi sau un mentor pe care-l intalnesti — este alegerea 
pe care o faci. Si, în acest caz, ucenicia întâmplătoare nu prea mai este o 
întâmplare; este procesul voit de a alege oportunitățile de care ai nevoie pentru 
a-ți crea munca vieții tale. 


Spre deosebire de instruirea organizată, această opţiune sta la îndemâna tuturor. 
In loc să aștepți să apară un profesor care să te aleagă sau o instituţie academică 
care să te accepte, această ucenicie este gata să înceapă atunci când şi tu eşti 
gata. 


De la ucenicie la măiestrie 


Când șeful lui Ginny Phang a văzut-o pe prima pagină din ziarul naţional, nu a 
fost deloc încântat. Sarcina în afara căsătoriei este un subiect tabu în Singapore 
si majoritatea mamelor necăsătorite nu vorbesc despre situaţia lor, cu atât mai 
puţin apar la televizor. Prin urmare, cei care povestesc tind să primească multă 
atenţie. 


Convinsă că puterea instruirii înlătură ignoranta, Ginny începe să apară în toate 
filmele documentare, programele pe probleme interne sau de știri care o solicită. 
Îşi va spune povestea și va împărtăși din experienţa ei. Nu i-a luat mult timp 
şefului ei să-și dea seama ce pune ea la cale. Supărat, i-a spus că va trebui să 
aleagă între noua ei pasiune şi postul stabil. I-a si oferit mai multi bani pentru a 
rămâne la slujba ei zilnică. 


— Ajunsesem la o răscruce de drumuri unde trebuia să iau o decizie, a spus 
Ginny. Oare să-mi continui slujba care îmi oferă siguranţă, sau să am încredere 


în ceva intangibil și să mă aventurez într-un loc niciodată explorat în Singapore? 

În momentul acela nu existau femei doula cu program permanent în Singapore. 
Amy, prietena australiancă a lui Ginny, plecase din ţară și cele câteva doula 
rămase lucrau doar part-time. Nimeni nu ştia dacă se putea trăi din această 
meserie. Era ca un joc. 


„Sari Si o să apară si plasa“ este o zicală pe care o auzim uneori când ne referim 
la astfel de situaţii.3! Ideea este că, atunci când ești înghesuit într-un colt, o 
soluţie imposibilă poate să apară. În momentul în care te simţi blocat, cel mai 
bine este să risti și să te angajezi „fără restricţii“ fata de cea mai înfiorătoare 
opţiune care ar putea exista. Si asta a facut Ginny. A sărit. 


Au trecut zece ani. Ginny conduce acum Four Trimesters, o afacere permanentă 
cu femei doula şi cea mai mare companie de acest gen din Singapore, având 
șapte angajaţi. Ea a apărut în programe TV si la ştiri si a avut ocazia sa 
vorbească în cadrul unui eveniment TEDx. Povestea ei este cea a sfidării 
inegalitatilor, a perseverentei până când pasiunea devine realitate. Dacă a existat 
vreodată o femeie care s-a ridicat prin forte proprii, aceea este Ginny. Dar oare a 
făcut ea totul de una singură? 


Ar fi prima care v-ar răspunde negativ. A fost greu să primească acel ultimatum 
de la prietenul ei și chiar mai greu să fie gonită de acasă de mama ei. Au fost 
experienţe dificile și încă sunt amintiri dureroase. Chiar și acum, după zece ani, 
străinii o privesc incruntati când află că nu este căsătorită. 


Dacă ai fi întrebat-o pe Ginny, pe vremea când era doar o fetiță, ce vrea să 
devină când se va face mare, nu ti-ar fi răspuns „o doula“. Nu i-a venit ideea 
până când nu i-a sugerat-o cineva. Întotdeauna și-a dorit să-şi conducă propria 
afacere, dar nu a știut cum să o facă. Totuşi, printr-o serie de întâmplări, ea și-a 
găsit calea. Nu a fost plănuit (în nici un caz nu a fost planul ei) şi nici nu a 
înțeles ce se întâmplă pe măsură ce evenimentele se derulau, dar cu ajutorul unui 
grup de oameni, Ginny a fost călăuzită spre vocaţia ei. 


— La cinci ani îmi doream să fiu dansatoare și femeie de afaceri, îmi scria Ginny 
într-un e-mail. La treisprezece ani credeam că voi fi un consilier bun și mi s-a 
spus că as fi un nemaipomenit DJ la radio. Acum, la cei treizeci de ani ai mei, 
încă mă mai dezvolt si văd toate visurile copilăriei materializandu-se in 
activitatea mea de doula.?? 


Trebuie spus ceva despre puterea perseverentei și dorința unui om de a 
supraviețui. Bineînţeles că povestea lui Ginny este dovada capacităţii spiritului 
uman de a îndura. Dar este și dovada puterii comunităţii, ceva care să ne 
amintească faptul că niciodată nu ne găsim vocaţia singuri. Cu toţii avem nevoie 
de ajutor. 


Cu ani în urmă, atunci când trebuia să decidă dacă să păstreze sau nu copilul, 
Ginny nu își putea imagina că mai târziu va ajuta alte mame să primească 
sprijinul pe care ea nu l-a avut niciodată ca tânără mamă. Ceea ce face ca 
povestea ei să fie una deosebită nu este faptul că a primit ajutor — ajutorul este 
întotdeauna accesibil când ai nevoie de el. Este faptul că ea l-a recunoscut atunci 
când a venit. 


Amintiti-va: totul a început pentru că Ginny nu se descurca bine la examene. Nu 
o instruire excepțională a adus-o acolo unde se află acum. Au fost o serie de 
evenimente neașteptate și mentori imprevizibili, care au creat ocazia perfectă 
pentru dezvoltare. Exact aşa este ucenicia întâmplătoare. Aceste experienţe sunt 
imposibil de proiectat, dar uşor de recunoscut din momentul în care ştii ce să 
cauţi. 


Uneori, oamenii care ne ajută să ne găsim vocaţia vin de unde ne așteptăm mai 
puţin. lar treaba noastră este să-i remarcăm. 

PRACTICA DUREROASA 3 


Atunci cand nu este de ajuns sa incerci 


Să faci întotdeauna mai mult decât ti se cere. 


GEORGE S. PATTON 


Vocatia ta nu este întotdeauna uşoară. Va necesita munca. Practica te învaţă 
ce trebuie si ce nu trebuie să faci. 


Stephanie Fisher străbătuse un drum lung din orașul ei natal Jamestown, New 
York, până în Augusta, Georgia — mai precis 1250 de kilometri —, dar acesta era 
visul ei și nu dorea să renunţe. Era anul 2010 şi ea se afla la cea de-a șaptea 
audiție pentru emisiunea American Idol. Nu ajunsese niciodată atât de departe în 
emisiunea de talente muzicale, iar de data aceasta lucrurile aveau să stea cu totul 
altfel. De data aceasta, urma să se întâlnească cu juratii. 


Absolventă de colegiu, în vârstă de 23 de ani, cu diplome în biochimie și 
comunicare, era hotărâtă să aibă succes la audiție și să fie invitată la Hollywood 
Week, unde zeci de concurenţi aveau să se întreacă pentru şansa de a ajunge în 
finală. Aflată la mijlocul masteratului și lucrând part-time ca model, şi-a calculat 
că mai avea puţin timp la dispoziţie să-și urmeze visul de a deveni cântăreaţă. 
Acum ori niciodată. 


— Mai am încă patru ani să mă distrez, a declarat ea ziarului local chiar înainte de 
audiție, şi daca mi se oferă ocazia de a o face, o să profit de ea.% 


Îmbrăcată într-un top argintiu cu paiete, perle în jurul gâtului și ciorapi de plasă, 
Stephanie a pășit pe scena celui mai popular show de talente din America, 
zâmbind emotionatd in fata juriului. 

— Uau, au exclamat doi dintre ei, remarcându-i îmbrăcămintea. 

— Sunt îmbrăcat aproape la fel, glumi Randy. 

Simon dădu ochii peste cap, plictisit în mod evident. 


— In regulă, spuse Kara, să te auzim. 


Încălţată cu pantofi în două culori, alb si negru, Stephanie isi sprijini bine 
picioarele în podea si începu cu piesa lui Peggy Lee Fever. 


— „Never know how much I love you/ Never know how much I care...“ 


In acel moment, Stephanie pocnea din degete si privea provocator spre juriul 
care ofta dezaprobator. leşise din ritm, notele erau greșite si toți din sala isi 
dadeau seama de asta, inclusiv Stephanie. 


I-au spus să se oprească. Ea s-a încruntat. 

— Mulţumim, Stephanie, a spus Simon. 

— Ce părere ai? 

— Groaznic. Sincer, nu poţi cânta, draga mea. 


În videoul de pe YouTube ce relatează povestea ei jenantă, Stephanie recunoaşte 
că a fost puţin intimidată de prezenţa Victoriei Beckham, invitată de onoare în 
juriul din acea zi. Mai târziu, i-a relatat unui reporter că asa o învăţaseră 
producătorii să spună. Victoria s-a oferit să se întoarcă cu spatele, în speranţa că 
o va face pe concurentă sa se simtă mai relaxată. Stephanie a acceptat oferta care 
părea un pic cam forțată și teatrală. 


Tânăra absolventă începu să cânte din nou, putin mai stângaci, de data asta Baby 
Love a celor de la The Supremes. Nu i-a ieșit mai bine. După una, două măsuri, 
Victoria s-a întors cu spatele. De data asta, Kara a mai adăugat ceva la ironiile 
critice, spunând că fusese mai bine când ea privise. Un alt hohot de râs izbucni 
din juriu. 


— Cu tot respectul, spuse Simon cu un accent pur englezesc pentru a crea un efect 
dramatic, ai o voce groaznică. 


— Serios? întrebă Stephanie, părând şocată, dar continuând să zâmbească nervos. 
Toate pregătirile, toţi acei ani lungi de visare au dus-o la asta? 


— Da, o întrerupse el compătimitor. Nu o să mergi mai departe. 
— Nu îmi mai puteţi acorda câteva minute să-mi treacă emoția? se rugă ea. 


— Am avea nevoie de ani, Stephanie, spuse Simon și juriul rdse din nou la 
unison. 


Pe când priveam din anonimatul biroului meu de acasă, la câțiva ani după 
eveniment, mi-am dat seama cât adevăr era în acea propoziţie. 


Mitul talentului 


Este o poveste clasică. Dacă esti familiarizat cu oricare emisiune de talente, o ştii 
prea bine. Tânăra visătoare care așteaptă toată viaţa o filmare într-un moment de 
glorie pleacă de acasă în căutarea sansei vieţii ei. Atunci când are ocazia, paseste 
în lumina reflectoarelor, îndreptându-se spre un fiasco total, în faţa unui public în 
direct. Este jenant, dar amuzant să priveşti și cu toții ne simțim putin vinovaţi 
pentru că ne amuzăm pe socoteala altcuiva. 


Totuşi, partea cea mai jenantă este lupta care urmează adesea după respingere. 
Juriul îi spune ce trebuie făcut pentru talentul pe care nu-l are şi ea protestează: 
„Nu înţeleg... Am exersat toată viaţa... Mi-am angajat un profesor de canto... 
Acesta este visul meu... Toată lumea îmi spune că știu să cânt...“ La o emisiune, 
am văzut un bărbat de vârstă mijlocie care nu a fost votat, pornind o discuţie în 
contradictoriu cu juriul, argumentând că a exersat cu un coregraf timp de trei ore 
noaptea precedentă, iar ei, pur si simplu, nu ştiu ce vorbesc. 


Cunoaştem bine povestea. Sunt bazaconiile care alcătuiesc show-ul de la o oră 
de vârf. Dar dacă se întâmplă exact opusul — când o persoană intră pe scenă și, 
spre uimirea criticilor, îi lasă pe toţi cu gura cascata? 


Așa s-a întâmplat si cu Susan Boyle, atunci când a apărut la Britain’s Got Talent, 
în 2009. O femeie de vârstă mijlocie, cu un puternic accent scoţian, un aspect 
modest și un pic de personalitate, Susan nu era ceea ce se aştepta juriul. La 
finalul cântecului I Dreamed a Dream din Les Miserables, primea ovatii în 
picioare. Cum se întâmplă ca o persoană, pe parcursul a 30 de secunde, sa 
uimească publicul şi să devină următoarea senzație pop internaţională, în timp ce 
altcineva nu poate? În ce constă diferența? 


Răspunsul tradițional și motivul pentru care există, în primul rând, astfel de 
emisiuni este că persoana respectivă nu are talent. Uita-ti pasiunea și caută ceva 
la care esti bun. „Eşti foarte isteata“, i-a spus Kara lui Stephanie, în timp ce 
încerca să nu o dezamăgească foarte tare pe tânăra domnişoară și s-o ghideze 
într-o direcţie mai potrivită.% 


Dar cum ne explicam succesul lui Hillary Scott, care s-a prezentat la auditia 
pentru American Idol de doua ori, nereusind sa convinga juriul, iar apoi si-a 
înființat propriul grup Lady Antebellum? Lady A este una dintre cele mai 
cunoscute formaţii din lume, care a câștigat şapte premii Grammy de-a lungul 
carierei. Sau cântăreața de muzică pop Colbie Caillat, care a fost, de asemenea, 
respinsă de două ori la American Idol şi care a cântat, ca o ironie, viitorul ei hit 
Bubbly, piesă ce a ajutat-o să vândă peste șase milioane de albume și zece 
milioane de single-uri??6 Dacă răspunsul ar fi fost la fel de simplu ca „nu ai 
destul talent“, atunci Scott și Caillat ar fi avut motive să renunţe. Dar nu au 
renunţat și perseverenta le-a răsplătit — cel putin pe ele. Asa că decizia implică 
probabil mai mult decât talent. 


În ultimii ani, cercetătorii au susţinut faptul că ceea ce noi consideram talent 
nativ este, de fapt, rezultatul unei bune practici demodate. Autorul cărții Tallent 
is Overrated [Talentul este supraevaluat], Geoff Colvin, scria: „Talentul nu 
înseamnă nimic din ceea ce credem noi că înseamnă, dacă într-adevăr înseamnă 
ceva“37. Citând numeroase studii despre persoane realizate, atleți de talie 
mondială şi interpreţi pe care adesea îi considerăm genii, el susține că motivul 
succesului lor a fost practica. Atunci când există dovada unor rare cazuri de 
abilități naturale, argumentează el, acestea au fost întotdeauna urmate de o 
pregătire riguroasă. „Astfel de descoperiri nu dovedesc faptul că talentul nu 
există“, arăta el. „Dar ele sugerează o posibilitate contrariantă: aceea că, dacă 
există, ar putea fi irelevant.“ Altfel spus, nimeni nu ajunge la statutul de expert 
fără o pregătire intensă. Excelenţa, în acest caz, este o problemă de practică, nu 
de talent.3% 


De două ori câştigătoare a premiilor Grammy, Colbie Caillat a confirmat acest 
lucru, recunoscând că juriul de la Idol avea dreptate să o respingă: „Fram timidă. 
Eram emotionata. Nu eram în cea mai bună forma. Nu eram încă pregătită. M- 
am bucurat atunci când, la audiție, au spus nu“.% Ati înțeles asta? Era bucuroasă, 
chiar recunoscătoare pentru că fusese respinsă. A fost stimulată să muncească 
mai mult, înțelegând că interpretarea ei nu era la cote maxime. Eşecul a făcut-o 
mai bună. 


Există vreo diferenţă între Stephanie Fisher și concurenţii respinşi de la 
American Idol care au devenit ulterior supervedete? Dacă nu e vorba de talent, 
atunci despre ce este? Oare doar practica explică prăpastia dintre respinşii de la 
un reality show și viitoarele staruri pop? Sau trebuie să ne punem o întrebare mai 
profundă? Cu toţii cunoaştem pe cineva a cărui pasiune depăşește talentul și 


care, din cauză că nu încearcă, nu pare să reuşească. Ce sfat le dam acestor 
oameni? Putem să-i privim sincer în fata si să le spunem „Străduiește-te mai 
mult“? Ceva nu pare a fi în regulă. 


Oare Stephanie nu s-a străduit? Cu siguranţă că da. Si ar fi greu să aducem 
argumente împotriva strădaniei ei: nu a renunţat după șapte respingeri. Dar poate 
că problema nu stătea în numărul orelor de practică. Poate că se referea la felul 
practicii. 


Scuza Efortului 


Părinţii noştri ne spun să încercăm. „Nu contează cât de bine te descurci“, 
obișnuia să-mi spună tata uitându-se în carnetul de note, „ci că ai făcut tot 
posibilul“. 


Am trecut prin mare parte din viata explicând lipsa excelentei cu această scuză: 
Am făcut tot ce era cu putință. Acesta devenise răspunsul meu nepăsător, 
implicit, ori de câte ori mă confruntam cu eșecul. „Cel putin am încercat.“ Ce-ar 
mai putea cere cineva? 


Am folosit Scuza Efortului ori de câte ori apărea o provocare ce îmi depăşea 
talentul, ca, de exemplu, cântatul la saxofon. Am încercat, fără prea mare tragere 
de inimă, să cânt la un instrument de suflat timp de șase luni, înainte să renunţ, 
frustrat. Era prea greu sau, poate, nu mă prea interesa. Părea că încercam, că mă 
străduiam din răsputeri. Dar nu era asa. Confundam ceea ce intelegeam eu prin 
talent cu ceea ce era practic posibil. 


Pentru multi dintre noi, există o problemă fundamentală cu privire la înţelegerea 
talentelor noastre. Adesea, ne depășim aşteptările despre noi înșine. Și, în ciuda 
dovezilor care arată contrariul, continuăm să credem în Mitul Talentului, în 
faptul că unii oameni s-au născut într-un anumit fel, că nu ne putem ridica 
deasupra propriei condiţii și să realizăm ceva mai grandios decât am făcut 
vreodată. Când procedăm așa, ne amăgim singuri. 


Am renunţat să mai cânt la saxofon înainte de a mă solicita până la limita 


talentului meu. Știu asta deoarece, atunci când am început sa cant la chitară, s-a 
întâmplat la fel. După şase luni de „încercări“, am vrut să renunţ, dar de data 
asta, tata nu m-a lăsat. Ori de câte ori făceam o prostie, tata mă pedepsea 
interzicându-mi toate activităţile, cu excepţia cântatului la chitară. „Dacă vrei să 
asculti muzică“, spunea el, „va trebui să o canti tu însuţi“. Sigur, eram pedepsit 
pentru toate greşelile pe care le făceam, dar, totodată, mă punea și în situaţia în 
care eram forțat să mă dezvolt şi asta a funcţionat. După doar câteva luni de 
exersare, de depăşire a declinului celor șase luni, cântam fraze muzicale scurte, 
pe care le auzisem de când eram copil, mai bine decât îmi imaginasem vreodată 
că ar fi fost posibil. 


Cu siguranţă, la fel ti s-a întâmplat si tie. La un moment dat, ai făcut ceva ce nu 
credeai că poţi să faci, ceva care te-a surprins. Poate ca un profesor te-a încurajat 
sau un părinte te-a obligat sau, într-un moment de inspiraţie, te-ai motivat singur. 
Ai muncit mai mult, te-ai dăruit mai mult și, cumva, ai realizat imposibilul — 
totul pentru că ţi-ai schimbat modul de gândire. În creierul si în corpul nostru 
este înnăscut un potenţial mai mare decât ne dăm noi seama și tot ce trebuie să 
facem pentru a-l descătuşa este să credem. 


Profesoara de psihologie Carol Dweck a scris despre aceasta, explicând de ce 
unii oameni acţionează diferit în fata respingerii decât alții, arătând că diferența 
dintre cel care are succes si cel care nu are se reduce adesea la mentalitate. 


Potrivit lui Dweck, majoritatea oamenilor aderă la unul dintre cele două tipuri de 
mentalități: mentalitatea rigidă şi mentalitatea flexibilă. Oamenii cu mentalitatea 
rigidă sunt născuţi cu un set finit de însuşiri pe care nu le pot depăși. La oamenii 
cu mentalitate flexibilă, potenţialul este nelimitat. Există întotdeauna 
posibilitatea de îmbunătăţire. Pentru aceşti oameni, scopul nu este să fii cel mai 
bun din lume, ci să fii mai bun decâr ai fost ieri. Indiferent de talentul înnăscut 
sau de lipsa acestuia, fiecare om are capacitatea de a progresa.“ 


Când tata mi-a spus să fac tot posibilul, el nu mă programa pentru dezamăgire. 
Îmi preda o lecţie de valoare despre viaţă — este mult mai ușor să încerci decât să 
te bizui pe talentul tău înnăscut. De ce? Pentru că poţi mai mult decât crezi si, 
încercând, înveţi ceva nou în timp ce treci pe lângă posibilități. Drept rezultat, te 
dezvolti, aflând că majoritatea deprinderilor nu sunt înnăscute, ci se învaţă. Se 
exersează. Sau cel putin pot fi exersate, dacă doreşti să adopti mentalitatea 
flexibilă şi să te dedici exerciţiului care urmează apoi. Chiar si cei mai dotați 
oameni nu au tot ce le trebuie ca să reușească fără o atitudine pozitivă si ani de 


practica. 


Mai mult decat mentalitate 


Oare Stephanie Fisher a avut mentalitatea potrivita? Nu s-a concentrat ea 
suficient? Nu a crezut destul? Sau i-a lipsit altceva? 


Termenul de exercitiu deliberat a fost introdus prima oara de K. Anders 
Ericsson, psiholog suedez la Universitatea din Florida, al carui studiu 
demonstrează că nu talentul este cauza excelentei — ci practica. Dar nu orice fel 
de practică, spune el — ci un anumit tip care duce la performanţa de top.? 


Într-o epocă a istoriei umane în care proslăvim confortul mai presus de aproape 
orice altă virtute, am omis un adevăr important: confortul nu duce niciodată la 
excelenţă. Ceea ce te face să devii bun în meseria ta este practica, dar nu orice 
fel de practică — ci aceea care te doare, te doboară și te dezvoltă. Acest tip de 
practică, pe care Ericsson o numeşte „deliberată“, iar noi o considerăm mai 
degrabă „dureroasă“, este extrem de grea. Se desfăşoară pe parcursul a 
aproximativ zece ani sau zece mii de ore — întâmplător, durata medie a unei 
ucenicii. Dar nu aici se termină practica; de aici abia începe. Altfel spus, nu 
cronometrezi zece mii de ore și brusc ai devenit expert. Trebuie să realizezi tipul 
potrivit de practică. 


Conform lui Daniel Coyle, autorul cărții The Talent Code [Codul talentului], 
tipul potrivit de practică este un proces de acţiuni repetate, care esueaza în final. 
Esuezi și eşuezi si iar esuezi până cand reușeşti în cele din urmă și înveţi nu doar 
modul potrivit de a face ceva, dar şi modul cel mai bun.% Asta este ceea ce 
numește el „antrenament intens“ si motivul pentru care, acordând suficient timp 
unui lucru, vei ajunge departe. Pentru a stăpâni orice deprindere, trebuie, mai 
întâi, să-ți alegi o activitate; apoi să o faci iar şi iar, până când activitatea iti 
devine a doua natură; şi, în final, să treci peste momentele când ai eşuat, 
concentrându-te mai mult, în timp ce repeti activitatea până când o faci cum 
trebuie.“ 


Majoritatea dintre noi am crezut ca timpul este tot ce ne trebuie pentru a excela 


în ceva. Dacă acorzi multe ore unei activităţi, în cele din urmă vei ajunge la 
statutul de elită. Dar nu este întotdeauna adevărat. În studiul lui Ericsson, 10 000 
de ore de antrenament erau o trăsătură comună pentru oamenii de succes la nivel 
internaţional, dar nu era singura. 


La drept vorbind, 10 000 de ore înseamnă mai mult o descriere a performanţei de 
elită decât recomandarea modului în care cineva poate realiza performanța. 
Fiecare om de succes din cadrul studiului întruchipează un anumit tip de 
antrenament. Nu contează doar numărul de ore acumulate, ci si calitatea practicii 
efectuate. 


Acest tip de practică este o muncă intensă care aduce atletii și muzicienii 
internaţionali până la limita abilităţilor acestora şi apoi încă un pas mai departe.% 
Înţelegând diferenţa dintre practica obişnuită și măiestria în practică ne vom da 
seama de ce Stephanie Fisher nu a mers mai departe, de ce Colbie Caillat a eşuat 
şi de ce se presupune că este dificil să-ţi urmezi vocaţia. 


Este ușor să te antrenezi atunci când activitatea iti face plăcere, dar ce faci atunci 
când trece exaltarea și dispare puterea? Ce te faci când acel prim fior al 
descoperirii unei noi vocatii începe să treacă? Renunti? Sau treci mai departe 
prin durere si iti croiesti drum spre un nivel de excelență? În acest punct, experții 
diferă de noi ceilalți. Ei își dau seama de inertia pe care o resimtim cu toţii, dar 
aleg să o vadă ca pe un semn că se apropie de atingerea scopului lor. Prin 
autodisciplină, ei caută deliberat cele mai dificile situaţii, atunci când majoritatea 
oamenilor tind să renunțe. Îi numim pe acești oameni „genii“ sau „fenomene“ 
fără să înţelegem pe deplin munca depusă de ei pentru a ajunge la acest nivel. 
Adevărul este că ceea ce au ei s-ar putea să avem cu toţii. 


Ai încercat vreodată ceva şi ai eşuat total prima oară? Îți amintesti să fi fost 
vreodată atât de distrus încât să nu mai vrei să încerci niciodată, să nu mai 
doreşti să pedalezi vreodată sau să inviti pe cineva la o întâlnire? Intelegem că 
unele deprinderi necesită timp și nimeni nu știe cum să facă anumite lucruri fără 
un mic eșec. Durerea este instructivă pentru persoana care doreşte să înveţe. Dar 
aplicăm oare aceeași lecţie în ceea ce privește vocaţia noastră? De obicei, nu. 


Când suntem copii, suntem curajoşi și dispuși să ratăm, dar pe măsură ce 
îmbătrânim, căpătăm unele inhibitii. Ne loveşte reflexul rușinii. Nedispusi sa 
încercăm lucruri noi, ne mulțumim cu bine, când putem obţine perfecțiunea. De 
ce facem asta? Pentru că este ușor. Să trecem dincolo de ceea ce se aşteaptă de la 


noi, dincolo de normal, este dificil şi uneori neplăcut. Dar este o parte necesară a 
procesului. 


Ce ne trebuie pentru a ne dezvolta deprinderile care duc la excelență? Cum 
putem să excelăm în vocaţie, nu doar să răspundem chemării sale? Există trei 
cerințe pentru practica deliberată, conform lui Ericsson și echipei sale de 
cercetători. În primul rând, practica are nevoie de un context: timpul şi energia 
persoanei, cât şi antrenori, materiale didactice și locuri de antrenament.46 


În al doilea rând, activitatea nu trebuie să fie „inerent motivantă“. Trebuie să fie 
ceva care să nu-ţi placă atunci când pui în practică.“ Gândiţi-vă asa: daca 
exerciţiul este plăcut, atunci nu te dezvolti. Muschii se dezvoltă prin fortare şi 
încordare, ceea ce produce mici fisuri în fibra musculară si îi face să se întindă. 
Deprinderile si cunoștințele se dezvoltă în același fel. Din acest motiv atât de 
puţini oameni se angajează în procesul practicii dureroase. Este greu. Dar, asa 
cum spune Tom Hanks în Liga feminină de baseball: „Trebuie să fie greu. Daca 
nu ar fi greu, toți ar juca. Greul e ceea ce il face mare“.% 


În al treilea rând, activitatea nu poate fi practicată prea mult timp fără să nu ducă 
la extenuare. Trebuie să treci dincolo de ceea ce crezi că este posibil, de limitele 
extreme ale abilității tale. Daca nu te fortezi dincolo de punctul de extenuare 
completă, înseamnă că nu te straduiesti suficient de mult.” 


Să comparăm acum această paradigmă a exerciţiului cu obiceiul meu de a alerga 
în mod regulat, de câteva ori pe săptămână, dacă am noroc. E distractiv, e uşor și 
mă tine în formă, dar ma va duce la o performanţă de nivel mondial? Putin 
probabil. Nu i-am acordat numărul suficient de ore, ca să nu mai mentionez 
calitatea acestora. Alerg doar când îmi convine, fără să-mi depășesc vreodată 
limitele. De ce nu pun mai mult efort în exercițiu”? Pentru că nu vreau. O fac din 
amuzament, nu pentru performanţă. 


Aceasta este o diferență importantă, când ai în vedere munca vieţii tale. Cei mai 
mulți oameni vor înceta să facă ceea ce nu-i pasionează, în special atunci când 
devine dificil. Cel mai bun mod de a stabili care ţi-e direcţia în viata este să 
desfasori o activitate ce necesită o practică dureroasă. Dacă poţi sa faci ceva 
când nu este amuzant, chiar și atunci când esti obosit, plictisit si vrei să renunti, 
atunci asta ar putea fi exact vocaţia ta. 


Nu ştiu de unde vine ideea asta că vocaţia trebuie să fie ceva ușor. Rareori 


ușurința şi perfecțiunea merg împreună. Arta de a face lucruri dificile necesita un 
nivel neobișnuit de dăruire. Trebuie să-ţi iubeşti munca pentru a putea persevera 
în acele perioade dificile, în acele momente dureroase când probabil ţi-ai dori sa 
renunti. Cum faci asta fără foarte multă pasiune? Nu este posibil. Trebuie sa 
iubeşti munca. Până când nu găseşti ceva ce poţi face până la extenuare, până 
cand urasti acel lucru, dar la care să te poţi întoarce a doua zi, nu ai descoperit 
acel ceva care să merite a fi căutat. 


Iubirea, cred eu, este un criteriu mai bun decât lipsa dificultății. Dacă poți iubi 
ceea ce faci, chiar si atunci când doare, atunci s-ar putea să fie vorba de mai mult 
decât un hobby. Si dacă înainte nu ţi-ai forțat niciodată talentele atât de departe, 
dacă niciodată nu ţi-ai testat abilitățile atât de mult, atunci probabil că nu ţi-ai 
descoperit adevărata vocaţie. Uneori, singura cale de a afla diferenţa dintre un 
hobby şi o vocaţie este să treci prin creuzetul practicii dureroase. 


Cum nu arată un geniu 


Când mă gândesc la Martyn Chamberlin, un singur cuvânt îmi vine în minte: 
geniu. Un dezvoltator web precoce, care la 21 de ani este în ultimul an de 
colegiu si isi conduce propria firmă și care arată ca un copil de pe afişele pentru 
următorul Microsoft sau Google. Aflând despre succesul lui neaşteptat, ati putea 
fi tentaţi să credeţi că este un Bill Gates mai tânăr. Ca şi mine, ati putea 
presupune că a lucrat la computer toată viata. Si ati gresi. 


Adevărul este că Martyn a folosit computerul familiei doar pentru temele de la 
școală înainte de vârsta de 16 ani. Dar, într-o scurtă perioadă, a învăţat 
Photoshop, s-a familiarizat cu HTML și CSS și a început să ceară bani pentru 
serviciile de web design. În mai puţin de doi ani, şi-a înfiinţat un blog, a deschis 
o afacere și a început să atragă clienţi ca să câștige bani pentru colegiu. Ceea ce 
v-ar putea surprinde este faptul că, mult timp înainte de a deveni dezvoltator 
web, Martyn a fost un artist care nu-și imaginase vreodată că-și va petrece zilele 
cu ochii pe ecranul computerului.50 


Povestea lui Martyn nu este cea a unei pregătiri de lungă durată pentru vreun 
moment important, ci, mai degrabă, o mărturie a cât de puternică poate fi 


scanteia inspiratiei, exact la momentul potrivit, $i cum practica poate aparea fara 
ca noi sa stim macar. 


Fiind un pusti educat acasa, crescut in familia unui pastor baptist, Martyn nu 
prea avea acces la computerul familiei. Asa că isi petrecea timpul liber pictând si 
cântând la chitară. Când fratele său William a părăsit locuinţa din Bixby, 
Oklahoma, în 2008, pentru a se duce la Universitatea din Tulsa, a lăsat 
computerul familiei deschis pentru ca fratele său să-l folosească. „Înainte“, și-a 
amintit Martyn într-o conversaţie telefonică, „rareori atingeam computerul, 
pentru că fratele meu stătea la el tot timpul“. Chiar înainte ca William să plece, 
Martyn i-a spus fratelui său că doreşte să creeze website-uri pentru diverse 
persoane, așa că William i-a dat o carte pe această temă. 


Când l-am întrebat de unde îi venise dorinţa de a crea website-uri, mi-a răspuns 
că probabil fiindcă îl văzuse pe fratele său. „Cazul fratelui mai mic, cred“, a spus 
Martyn. „William era deştept, mergea la colegiu. Eu eram un artist flămând, care 
nu trăia în realitate. Mi-am dat seama că trebuia să-mi fac propriul nume dacă 
doream să-i atrag pe acei oameni cu care voiam să-mi petrec viaţa. În plus, 
iubeam designul.“ Încă nu era sigur de viitorul său. 


La vârsta de 18 ani, Martyn a călătorit din Oklahoma în California pentru a 
participa la un atelier de pictură, unde a realizat un tablou în ulei pe pânză de 
27/35 cm, care a fost expus în Galeria de Artă Zantman din Carmel. La vremea 
aceea, a crezut că aceasta era marea lui șansă care îl va lansa în domeniul artelor. 
Dar atunci când a început să-şi posteze lucrările de artă online, nu numai că şi-a 
descatusat o pasiune pe care nu a ştiut niciodată că o avea, ci a înţeles si 
necesitatea unei noi abilități. 


Când Martyn a început să lucreze la website-uri, prima oară a fost ca un hobby, 
dar apoi s-a transformat în ceva mai mult. Primul său website a fost o copie a 
BubbleUnder.com, un tutorial din cartea pe care i-a dat-o fratele său şi pe care nu 
l-a publicat niciodată. Al doilea proiect a fost crearea unei pagini personale, un 
site cu portofoliul său de artă. Al treilea a fost un website pentru un client 
australian care, în final, nu l-a folosit niciodată, dar i-a plătit totuși lui Martyn 
800 de dolari. Era primul său job plătit. „M-a învăţat că oamenii sunt dispuşi să 
plătească pentru talentul meu“, și-a amintit el. 


Pe măsură ce Martyn îşi punea lucrările pe site pentru a fi văzute de toată lumea, 
a remarcat că vizitatorii acestuia începeau să fie mai interesați de serviciile sale 


de design decat de picturile in ulei. Dupa crearea primului sau website, a fost in 
culmea fericirii. „Mă simţeam de parcă tocmai facusem ceva important“, a spus 
el. Era ceva deosebit fata de sentimentul pe care îl avea la terminarea unui 
tablou. 


În prezent, după doar câţiva ani, Martyn are propria firmă de web design, cu 
ajutorul căreia isi plătește taxele si isi finalizează studiile. Ori de câte ori 
lucrează la un website, isi foloseşte deprinderile dobândite pe când era artist. 
Noţiuni cum ar fi teoria culorilor, compoziţie şi proporţia de aur îl ajută să creeze 
site-uri mai bune pentru clienţi — deprinderi pe care le-a învăţat cu mult timp 
înainte de a începe să creeze website-uri. Nu ar fi crezut niciodată că toți acei ani 
de pictură îl pregăteau de fapt pentru ceva care nu e artă, cel puţin nu în sensul 
tradițional. 


Prin urmare, cum s-a transformat un tânăr care visa să devină artist într-un 
dezvoltator web? Cum a pornit o afacere de creare de website-uri cineva care nu 
a crescut jucându-se la computer? Răspunsul cel mai ușor este că a simţit o 
chemare. Dar, aşa cum am văzut, să simţi chemarea nu este nicodată atât de 
simplu. Răspunsul mai complet, cel adevărat, este că, înainte de a ști ce făcea, 
Martyn a exersat. 


Cu mult timp înainte ca o persoană să fie pregătită pentru vocaţia sa, viaţa o 
pregăteşte pentru viitor prin întâlniri întâmplătoare și experiențe neprevăzute, ne 
spune Lecţia Uceniciei Întâmplătoare. Asta este ceea ce făcea William, fratele lui 
Martyn. Îşi îndruma fratele mai mic, fără să ştie, spre o abilitate care, în final, 
avea să fie esenţială pentru succesul acestuia. Probabil că nici unul dintre frați nu 
cunoştea semnificaţia celor întâmplate, dar cei doi erau angajaţi într-o ucenicie la 
distanţă, în care fratele mai mare isi influenţa fratele mai mic, ajutându-l să-şi 
găsească drumul. 


Martyn nu s-a mulțumit însă doar să-şi privească fratele. El a citit tot ce-i cădea 
în mână referitor la acest subiect — bloguri, articole, cărţi, orice. Scopul său nu 
era doar să fie bun; dorea să fie excelent. În timp ce lucra la un website, mai ales 
la început, dacă dădea peste o problemă pe care nu o putea rezolva, căuta 
răspunsul online si astfel înţelegea. „Obișnuiam să glumesc spunând că nu sunt 
un programator bun“, a mai povestit el. „Sunt doar un foarte bun utilizator 
Google.“ O afirmaţie plină de adevăr. 


Lăsând modestia deoparte, atunci când Martyn s-a maturizat, a dobândit o 


abilitate pe care multi oameni nu o înțelegeau. Si a făcut-o în doar doi ani. Nua 
cercetat informaţii abstracte si nu a plătit mii de dolari pe cursuri conţinând 
informaţii învechite pe care nu le-ar fi folosit niciodată. Și-a folosit experiența 
anterioară, s-a pus pe treabă şi a cerut ajutor pe parcurs. A practicat. 


Modul în care Martyn Chamberlin și-a găsit vocaţia, sau cel puţin începutul ei, a 
fost o întâmplare. Fratele său i-a dat o carte ce a descătușat o abilitate pe care nu 
ştiuse niciodată că o avea si i-a deschis o lume plină de posibilități. A urmărit ce 
făceau alţii, a avut viziunea viitorului său si a petrecut ore în şir, în fiecare zi, 
muncind pentru țelul sau. Nu pentru că știa că vrea să creeze website-uri. Nu știa 
acest lucru. Pur și simplu iubea arta și, întâmplător, a găsit un mod surprinzător 
de a-și pune în aplicare pasiunea. Încercând ceva nou, a descoperit că se pricepea 
la crearea de website-uri, iar asta i-a plăcut. 


Adevăratul exercițiu nu se referă doar la învăţarea unei abilități; înseamnă să 
investesti timpul si energia necesare descoperirii, dacă aceasta este vocaţia ta. 
Înseamnă să dai de greu pentru a afla dacă funcţionează sau nu. Și dacă vezi că 
merge, vei mai face un pas în direcţia bună. 


Totul porneşte de la o scânteie 


Totuşi, nu discredităm putin norocul? Oare nu reuşesc unii oameni doar pentru 
că au mare noroc, în timp ce alţii nu-l au? Cu siguranță, nu putem nega existenţa 
unor anumite oportunități pentru unii oameni. Ideea că oricine poate fi orice îşi 
dorește nu este întotdeauna adevărată. Succesul este mai mult decât o chestiune 
de muncă grea; depinde de factori pe care adesea nu-i putem controla. Locul și 
data nașterii noastre pot influenţa ceea ce facem. 


Dar excelența nu apare pur şi simplu — studiul lui Ericsson şi bunul-simt ne spun 
asta. Dexteritatea este rezultatul unei practici intense; este produsul unor 
încercări si greșeli continue până când persoana respectivă reușește. Nimeni nu a 
urcat pe scena emisiunii American Idol uimind juriul fără să fi exersat și nimeni 
nu a pus mâna pe un computer începând să scrie programe. Este nevoie de foarte 
mult exercițiu pentru a deveni priceput. 


Există însă si momente când practica nu este suficientă, ca în cazul celor șapte 
audiții ale lui Stephanie Fisher. Și există momente surprinzătoare de reușită, ca 
în cazul lui Martyn Chamberlin, când o persoană capătă dexteritate de la prima 
încercare, de parcă s-ar fi născut cu ea. 


Sau poate că te naști cu ea. 


Ceea ce învăţăm acum din studiile ştiinţifice este ca, desi oamenii pot face mult 
mai mult decât s-ar fi gândit cineva în urmă cu 100 de ani, există abilități pe care 
oricât de multă practică nu le-ar putea depasi.5! De aceea vedem în mod constant 
kenyeni câștigând competiţiile de maraton și de ce asiaticii tind să fie buni la 
matematică. Nu doar existența oportunităţilor generează succesul, ci şi faptul că 
există unele lucruri pe care suntem meniti să le facem si altele nu. 


Cum găsim aceste lucruri? Ce face ca nişte bdietei și fetițe să-și dorească sa 
devină atleți în loc de muzicieni? Ce-l determina pe un pictor să dorească sa 
înveţe programare? Putem învăţa mult din studiile de caz asupra unor atleți si 
muzicieni celebri și putem aprofunda prin cercetări modul cum înțelegem 
dobândirea abilităţilor, dar ceea ce știința nu poate dovedi — ceea ce noi nu știm 
încă — este acel ceva care face ca o persoană să-și dorească să practice în primul 
rând. Ce determină o persoană să se înhame la nenumărate ore de practică? 


De unde vine motivaţia? „Totul pornește de la o scânteie“, mi-a spus Daniel 
Coyle într-un interviu. „Ai viziunea sinelui în viitor. Il vezi pe cel care vrei să 
devii. [...] Este un proces foarte misterios. “5? 


Când fiul meu Aiden a văzut prima oară filmul de animaţie Maşini, produs de 
studiourile Pixar, a rămas încremenit. Mai văzuse filme şi desene animate, dar 
nici unul nu-i retinuse atenția. Masini era diferit. La vârsta de 1 an, a urmărit tot 
filmul, de la început până la sfârșit, fără oprire, ceea ce nu mai făcuse vreodată. 
Acum are atâtea modele de mașini din film, încât poate umple două camere până 
la refuz. Este obsedat de ele. Nici eu şi nici soția mea nu l-am influențat, dar din 
momentul în care a văzut masinutele întrecându-se pe ecran, s-a luminat la fata — 
şi de atunci iubește acest film. 


A fost ceva înnăscut la Aiden, vreun dar divin, care l-a facut să iubească acest 
film? Nu stiu. Nu asta este, de fapt, ideea. Ceea ce stiu cu adevarat este ca 
atractia sa fata de un film de desene animate imi spune ceva despre fiul meu: 
Aiden are personalitate. Si cu acea personalitate vine un destin al lui propriu, 
unul independent de mediul înconjurător $i de educaţie. Sigur, mama lui si cu 
mine îl putem influenţa, prietenii lui vor avea ce învăţa de la el, iar genele sale 
pot dicta măsura anumitor abilităţi ale sale, dar viitorul lui nu se termină aici. De 
aici începe. Vor exista întotdeauna acele momente „scânteie“, când se va 
manifesta cine este el si ce este menit să facă. 


Nimeni nu ilustrează această idee mai bine decât Garrett Rush-Miller, băiatul al 
cărui handicap i-a impus limite stricte în viaţă. La 5 ani, era orb și nu putea 
merge, iar doctorii erau sceptici în privința a cât mai avea de trăit. Și totuși, în 
momentul în care a atins bicicleta-tandem, totul s-a schimbat. El „s-a luminat la 
fata“, după spusele tatălui sau. Aceea a fost scânteia lui. 


Talentul nostru înnăscut, sau lipsa acestuia, nu este suficient. Și nici practica. 
Unele abilităţi par să vină în mod natural, în timp ce altele trebuie dezvoltate. 
Putem încerca o mulțime de lucruri, dar pe unele le vom face mai bine decât pe 
altele, iar unele eşecuri nu sunt provocări pe care trebuie să le depășim, ci 
indicaţii pentru ce nu ar trebui să facem. Dar, înainte de orice, trebuie să avem 
acea scânteie de început, acel moment de inspiraţie, atunci când și noi ne 
luminăm la față. Ceea ce este foarte diferit de noroc. 


Așa cum arăta și Jim Collins în cartea Great by Choice [Alegerea de a fi 
excelent], Bill Gates nu a fost singurul student al anilor '70 care avea acces la 
computere. lar Tiger Woods nu era singurul puşti al cărui tată juca golf. Atunci, 
de ce acești oameni au reușit în domenii extraordinare, când aceleaşi oportunități 
erau disponibile si pentru alţii? Au acceptat oportunităţile şi apoi au făcut ceva 
extraordinar cu acestea. „Norocul sau ghinionul“, scria Collins, „iese în calea 
tuturor, fie că ne place sau nu“. Dar atunci când îi vedem pe cei care realizează 
lucruri extraordinare, vedem oameni „care recunosc norocul şi pun mâna pe el, 
lideri care insfaca evenimentele norocoase si scot tot ce pot din ele“.53 


Nu norocul face ca cineva să aibă succes, ci ceea ce face acel cineva cu el. 
Ocazii sunt. Problema este ce vei face atunci când vor apărea. Oamenii de succes 
sunt la fel de „norocoși“ ca si cei care dau greș. Diferenţa este ca ei fac ceva 
remarcabil cu momentul lor de noroc, în timp ce restul lumii stă degeaba și 
aşteaptă să vină următoarea doză de noroc. 


In acest sens, cu toţii avem ocazii — nu neapărat pentru a deveni ceea ce dorim, ci 
pentru a deveni cineva, persoana care trebuie să fim. Una este să pui succesul pe 
seama norocului, mai ales atunci când este al altcuiva, şi cu totul alta este să 
recunosti că trăim într-o lume a oportunităţilor și că toţi putem face ceva cu ceea 
ce ni s-a dat. Practica este cea care îţi testează hotărârea, cea care te forțează să-ţi 
perfectionezi aptitudinile mult timp după ce scânteia s-a stins. Esti dedicat 
meseriei sau vei abandona atunci când devine prea greu? 


Telul suprem al practicii este de a atinge acea stare pe care K. Anders Ericsson o 
numește „performanţă de top“, când cineva depaseste „cunoştinţele profesorilor 
săi pentru a-și aduce o contribuţie inovatoare în domeniul său de activitate“.54 Cu 
toții dorim să facem ceea ce ne pricepem, un lucru a cărui valoare să fie 
recunoscută de toată lumea, dar esența practicii nu se referă niciodată doar la 
dobândirea abilității. Practica înseamnă să-ţi aduci contribuţia în această lume. 
Din acest motiv, atunci când ne urmărim chemarea, nu trebuie doar să ne 
întrebăm dacă acesta este lucrul la care suntem buni, ci dacă este un lucru bun. 
Ne trebuie mai mult decât excelența pentru a satisface cele mai profunde dorinţe 
ale sufletului nostru. 


Si s-ar putea pune întrebarea: este oare posibil să reusesti într-un lucru greşit? 


Cu siguranţă că da. 


Ciudatul caz al lui William Hung 


Dacă ai căuta pe Google „respinșii la American Idol“, ai găsi imediat o listă de 
nume care vor rămâne veşnic în analele rușinii de pe internet. Bineînţeles, în 
vârful listei se află Stephanie Fisher, absolventa penibilă care s-a fastacit în fata 
Victoriei Beckham. Dar, cu mult timp înainte ca Stephanie să urce pe scenă 
pentru a șaptea oară, în 2010, William Hung a apărut în cel de-al treilea sezon al 
emisiunii pentru a interpreta melodia lui Ricky Martin She Bangs. 


— Vreau să-mi câștig existența din muzică, a spus el în fata camerei de luat 
vederi, înainte de a da ochii cu juriul. 


Înalt de 1,67 m, cu prognatism si îmbrăcat cu o cămașă bleu, imprimată cu 
diverse modele de pantofi asortati, William nu arăta ca o persoană destinată să 
stea în lumina reflectoarelor. Ca și în cazul lui Stephanie, prestaţia lui nu a reușit 
să impresioneze juriul, care a încercat să-şi ascundă zâmbetul, în timp ce el isi 
mișca buzele și cânta fals. 


— Nu ştii să canti, nu știi să dansezi, ce-ai vrea să spun? l-a întrebat Simon. 


— Am făcut tot posibilul și nu regret nimic, a spus William, răspunsul lui 
contrastand cu replicile obraznice pe care juratii erau obișnuiți sa le primească. 
Apoi a adăugat cu mândrie: 


— Ştiţi, nu am pregătire de profesionist în dans sau muzică. 
Simon s-a mirat: 
— Nu? Ei, iată surpriza secolului.’ 


În final, William nu a reușit si a fost trimis acasă, ca atâţia alţii. Dar, după aceea, 
s-a întâmplat ceva foarte ciudat. Cu mult timp înainte ca „a deveni viral“ să fie 
fenomenul care este astăzi, video-auditia lui William Hung a început să strângă 
mii şi apoi milioane de vizualizări pe YouTube. În loc ca oamenii să râdă de el, îl 
aclamau. Un fan a creat un site în onoarea lui și, în prima săptămână, s-au 
înregistrat peste patru milioane de accesări. Într-o lună, numărul lor depășise opt 
milioane. 


William a început să primească e-mailuri de la oameni care-i multumeau pentru 
curajul și exemplul său, ceea ce l-a făcut să se întrebe dacă nu cumva în toată 
această faimă a sa se ascundea o carieră. Asta era cam pe vremea când i s-a oferit 
primul său contract de înregistrare. 


În momentul auditiei, William era student la Construcţii, la Universitatea 
Berkeley din California. După prestaţia sa la American Idol, a cucerit inimile 
fanilor de pretutindeni și a captat atenţia presei. Koch Entertainment i-a oferit un 
contract pentru primul său album, Inspiration, o colecţie de cover-uri ale unor 
cântece cunoscute și din care s-au vândut peste 200 000 de exemplare, urmate de 
alte două înregistrări mai puţin reușite. 


In 2004, William a părăsit facultatea pentru a-şi urma cariera în muzică, cu 
diverse apariții în emisiunile lui David Letterman, Ellen DeGeneres și Howard 


Stern. A revenit in calitate de invitat in spectacolul American Idol, acelasi 
spectacol de unde fusese respins cu doar câteva luni înainte. Într-un fel, a fost o 
ironie a sorții. A transformat înfrângerea în triumf și și-a petrecut următorii 
câţiva ani susținând spectacole în întreaga lume, trăind de pe urma faimei 
câștigate datorită clipului viral de pe YouTube. 


În ciuda succesului său, cariera lui William Hung a fost controversată. Unii i-au 
criticat succesul, spunând că promova stereotipurile asiatice şi rasismul, 
deoarece se considera că nu are nici un pic de talent muzical adevărat. Alţii îl 
susțineau. Le plăcea tenacitatea sa. Nici una dintre critici nu părea să-l deranjeze 
pe vesnicul optimist William, care știa cât de mult însemna povestea lui pentru 
fani. Îşi trăia visul şi îl împărțea cu lumea. 


Totuşi, în 2011, visul lui a luat sfârşit atunci când a acceptat postul de tehnician 
analist în criminologie, încheindu-și astfel cariera muzicală?6. Oare renunţa la 
visul lui? Oare milioanele de fani nu erau dovada că-și găsise vocaţia, că muzica 
era ceea ce trebuia să facă în viaţă? Poate că nu. Într-un interviu mai vechi, i-a 
spus unui reporter: „E posibil să te dezamăgesc spunandu-ti că sper să devin 
profesor de matematică într-o bună zi“. În acelaşi interviu şi-a declarat pasiunea 
pentru teorema lui Pitagora, menţionând că matematicianul său preferat e 
Euclid.5 


Uneori ia foarte puţin timp să afli ce eşti destinat să faci în viaţă. Urmărindu-l pe 
William cum se lumina la față atunci când vorbea despre matematică, nu e de 
mirare că a devenit un analist ale cărui responsabilități zilnice includ calcularea 
probabilității activităţii criminale.5 În acel interviu mai vechi, ne-a oferit indicii 
despre adevărata lui pasiune, spunându-ne că lucruri precum ingineria „necesită 
o dăruire mai mare decât muzica“.5? 


Această afirmaţie pară să aparţină cuiva predestinat să devină muzician? 


— Matematica a fost dintotdeauna pasiunea mea, a declarat el unui reporter dupa 
aproape un deceniu de celebritate. A durat foarte putin să-mi închei cariera. 


Pe parcursul lungului şi sinuosului drum spre vocaţia sa, William a învăţat 
despre perseverenta și fidelitatea fata de pasiunea lui, în ciuda a ceea ce spuneau 
oamenii. Într-un discurs ținut la o reuniune Toastmasters, el a spus: „Când vei 
întrezări un strop de speranţă, ușile se vor deschide [...] Nu renunţa niciodată, 
pentru că tot ce iti trebuie este puţină speranta“.® 


Urmarind relatarea povestii lui intr-o succesiune de clipuri pe YouTube, am 
înţeles de ce atât de multi oameni erau fanii lui William. Stia că e ironic. Ştia ca 
nu poate cânta la fel de bine ca Ricky Martin și că e un dansator penibil, dar asta 
nu l-a împiedicat să încerce. Pur și simplu, iubea muzica. Și din acest motiv, şi 
noi l-am iubit pe William. A fost o victimă. Totuși, în ciuda laudelor, celebritatea 
si norocul nu au fost suficiente pentru a-i capta atenţia. Și în asta constă lecţia 
pentru noi toţi. 


Succesul înseamnă să perseverezi în ciuda dificultăților, dar presupune si să te 
cunoşti. Ceea ce William ar fi putut adăuga la acel discurs înălțător de la 
reuniunea Toastmasters este că, din cand in când, pătrunzi prin ușa greşită, aplici 
greșit principiile practicii si sfarsesti reușind într-un lucru greşit sau descoperind 
că profesiunea ta este doar o umbră a adevăratei tale vocatii. De aceea trebuie să 
ne gândim la acest proces ca la o călătorie. Asta este ceea ce Martyn Chamberlin 
a descoperit despre arta sa. Deşi o pasiune, pictura nu era capătul drumului 
pentru el; era doar începutul. În acest caz, profesiunea de artist deschidea o uşă 
spre o altă deprindere, pe care, altfel, s-ar fi putut să nu o întâlnească vreodată. 


În orice vocaţie, vine o vreme când iti dai seama că drumul pe care mergi nu te 
duce acolo unde vrei să ajungi. Toate aceste pregătiri au avut drept rezultat faptul 
că ai atins un tel greşit. În momente ca acestea, te simţi blocat. Cum să 
actionezi? Asa cum a acţionat și William Hung în final. Să-ţi dai seama că nu e 
niciodată prea târziu să te schimbi şi să virezi în direcţia adevăratei tale vocatii. 


33 Dave Emke, „Chasing Her Dream“, Post-Journal, 4 februarie 2010, accesat la 
1 august 2014, http://www. post- 


34 „American Idol Reject Stephanie Fisher“, YouTube video, 2:53, postat de 
„Give Peace a Chance“, 3 februarie 2010, accesat la 1 august 2014, 
http://youtube.com/watch?v= MtIEGMbDdlw. 


3 Ibid. 


36 „Seven ,American Idol’ Rejects Who Made It Big“, Toofab, 16 ianuarie 2013, 
accesat la 1 august 2014, http: J/www. toofab. com/2013/01/16/seven- -american- 


4” Ibid. 


II 


ACTIUNEA 


CONSTRUIESTE PUNTI 4 


Saltul care nu a fost salt 


Clima este ceea ce asteptam. Vremea este ceea ce primim. 


MARK TWAIN 


Descoperirea vocatiei proprii nu este o revelatie, ci o serie de decizii 
intentionate. Pare mai putin un salt urias si mai mult constructia unui pod. 


Ziua in care Myles Carlson a fost lasat la scoala de limba franceza din mijlocul 
Africii de Est a fost cea mai grea din viata mamei sale. „Mă simţeam de parca l- 
as fi aruncat in mare, fără vestă de salvare“, îşi amintea Kristy Carlson. ,,A-i cere 
să facă fata provocarii vieții, într-o limbă nouă pentru el, e prea mult pentru un 
copil de cinci ani.“6 Dar Myles nu era singurul care trebuia să se adapteze unui 
nou standard. 


În urmă cu câţiva ani, Ben şi Kristy Carlson ştiuseră că aveau nevoie de o 
schimbare. Rezultatul a fost „călătoria cunoașterii“, cum au numit-o, către ceea 
ce erau ei ca persoane. Pentru Kristy aceasta însemna să continue să facă 
fotografii, iar pentru Ben, să cultive cafea. Când au decis să facă tot posibilul 
pentru a reuşi, mutându-se din Africa de Sud, unde, în cadrul unei organizaţii 
creştine, urmau cursuri de pregătire şi perfecţionare în știința leadershipului, 
pentru a deveni antreprenori în Burundi, familia Carlson nu avea nici o idee la ce 
să se aştepte. Doreau să aibă un impact pozitiv, dar nu ştiau cum să înceapă. 
Numai după ce au ajuns în Africa de Est au înţeles ce li se cerea şi că această 
mutare era mult mai importantă decât îşi imaginaseră ei. 


Înainte de a se muta, familia nu mai avusese de-a face cu limba franceză sau 
cultura din Burundi și aceste două fenomene i-au izbit puternic atunci când au 
făcut schimbarea. Kristy mi-a scris: „Ben si cu mine glumim când spunem că, 
deşi suntem în Burundi de doi ani și jumătate, parca au trecut zece, datorită 
numărului mare de cunoștințe dobândite odată cu mutarea noastră“. Nu asta 
fusese intenţia lor când se mutaseră, în urmă cu zece ani, în Africa si nu erau 
deloc pregătiţi pentru aşa ceva. Aşadar, ce i-a îndemnat să facă saltul? Într-un 
cuvânt: pasiunea. 


— Mă trezesc, beau cafea şi pot vorbi despre ea cât e ziua de lungă fără sa 
obosesc, a declarat Ben Carlson într-un interviu televizat. Când mi-am dat seama 
de acest lucru, mi-am dat seama și că asta voiam să fac. Era ceea ce doream să 
fiu.63 


Urmărind acest interviu online, după ce mi-a fost recomandat de către un prieten, 


am stiut ca doream sa aud povestea familiei Carlson spusa de ei insisi. Asa ca i- 
am contactat prin e-mail și, o săptămână mai târziu, Kristy mi-a răspuns. S-a 
scuzat de întârziere, explicându-mi că viaţa o poate lua razna în Burundi. 


După ce au luat decizia de a face o schimbare, mi-a spus ea, familia a căutat 
moduri de a-și realiza pasiunile. „Fiecare căutare ducea la mai multă claritate“, a 
povestit ea, „și era ca o pregătire mai bună pentru o schimbare mai mare... Chiar 
şi după mutarea în Burundi, nu încheiaserăm definitiv schimbarea. La un an și 
jumătate după mutare, ne-am deschis propria afacere. Nu simțeam că destinul 
nostru era mai bun sau mai important decât ceea ce făcuserăm. În schimb, aveam 
dorinţa de a lucra în domeniile care ne plăceau și de a ne îndrepta în acele 
direcții“. 


Dezrădăcinată, familia Carlson s-a mutat într-o zonă îndepărtată a lumii pentru 
că exista oportunitatea de a-şi schimba situaţia făcând ceea ce îi plăcea. După 
cum se vede, aceasta este marea formulă a actionarii în direcţia oricărei vocatii: 
să afli ce iti place şi ce are lumea nevoie, apoi sa combini aceste două lucruri. 
Așa cum scria Frederick Buechner, „vocaţia este locul unde marea noastră 
bucurie întâlnește marea trebuinta a omenirii“.5 


Când ne gândim la cineva aflat în căutarea vocației, ne imaginăm adesea o 
persoană care își pune ordine în treburi, care ştie de la început ce s-a născut să 
facă. Are un plan. O persoană îl aude pe Dumnezeu și devine preot. Un tip 
sportiv, care a crescut bătând mingea în curte, devine un fotbalist de talie 
mondială. Ne imaginăm oameni care pur si simplu ştiu ce trebuiau să facă cu 
vieţile lor și, la momentul potrivit, acţionează. Dar vocaţia nu funcționează 
întotdeauna așa. Uneori, poate chiar adesea, este un haos. 


Am întrebat-o pe Kristy cum au știut ea și soțul ei că aceea fusese decizia 
corectă — să se mute cu familia într-una dintre cele mai sărace tari a lumii și sa 
deschidă o firmă producătoare de cafea — și a recunoscut că nu au știut. „Am 
făcut saltul“, mi-a mărturisit, „şi a fost un salt greoi, imperfect şi pripit. Am 
simţit cu tărie că era timpul pentru o schimbare, dar decizia noastră de a include 
Burundi în acea schimbare s-a bazat doar pe existenţa unei oportunități“. 


Cuvântul foarte important din această ultimă propoziţie este oportunitate. Ceea 
ce familia Carlson a făcut atunci când s-a mutat în Burundi nu a fost să facă un 
salt în orb şi nici să execute cu precizie un plan bine pus la punct. Exact ca în 
ziua în care şi-au lăsat copilul la scoala, a fost un amestec de încredere și de 


intentie. 


Iluzia lui „pur şi simplu știi“ 


Mult timp am crezut într-o mică minciună despre oamenii care isi ating țelul 
propus și care m-a împiedicat să-mi găsesc propria vocaţie. Care a fost acea 
minciună? O simplă propoziţie: pur şi simplu ştii. Când întâlnim pe cineva care 
face ce îi place pentru a-şi câștiga existenţa, ne spunem o poveste. Este o ficțiune 
frumoasă, un basm familiar și, de fapt, o minciună desăvârşită. 


Iată cum funcţionează. Cum ai ştiut că voiai să devii pompier? Ce te-a 
determinat să te întorci şi să termini scoala? Cum ai ştiut că aceasta era vocația 
ta? Pur si simplu am știut. Asta auzim de la oamenii care sunt prea modesti sa 
admită cât de mult au muncit sau care nu se simt bine să recunoască cât au fost 
de norocoşi. Se aseamănă cu modul în care descriem adesea cum ne-am 
îndrăgostit. Pur și simplu știi. Problema este că nu-i adevărat. 


Îndrăgostirea poate că e un fenomen misterios, dar e în același timp și un 
fenomen intenționat. Te-a invitat în oraş, ai acceptat, v-aţi sărutat la prima 
întâlnire, desi a fost ceva ce nu ai mai făcut vreodată, și ati început o relaţie. 
Există un proces. Şi fiecare pas făcut este marcat de încredere. Asta mi-a spus 
Eric Miller, mi-a accentuat Jody Noland, iar Ginny Phang o spune fără încetare — 
nu au avut nici o idee ce făceau. Nu a existat nici un plan. Nu au ştiut pur şi 
simplu. Au ales. 


Poate că unii oameni chiar ştiu ce trebuie să facă cu viata lor. Poate că s-au 
născut cu un al șaselea simţ, care le permite să înțeleagă intuitiv că trebuiau să 
devină croitorese sau toreadori, că s-au născut ca să producă filme sau ca să 
contruiască zgârie-nori. 


Dar majoritatea oamenilor, oamenii normali pe care îi întâlnim zilnic, par să nu 
aibă vreun indiciu. Și să le spunem acestor oameni „pur și simplu ştii“ când cei 
mai multi dintre noi nu ştim este nemilos. 


Rareori auzim această parte a poveștii în interviurile și documentarele despre 


oameni celebri. De ce? Poate pentru ca asta vinde. Deoarece credem mai degraba 
basmul care spune ca unii oameni sunt pur si simplu speciali. In felul acesta, nu 
avem nici o responsabilitate de a acționa. 


Această lipsă de sinceritate a creat o mitologie în lumea muncii. Mitul este 
următorul: vocaţia ta, dacă va apărea vreodată, este acel ceva care îşi face 
apariţia într-o bună zi în pragul casei tale, frumos împachetat. Nu trebuie să-ţi 
faci griji că e necesar vreun efort sau altceva; pur și simplu va funcţiona. Și, dacă 
nu, atunci n-a fost să fie. Regret, dar vei fi blestemat să locuieşti într-o camaruta 
pentru tot restul vieţii si să duci o existență mediocră. Sau, cel putin, poţi trai 
indirect prin acei puţini norocoși care într-adevăr reuşesc să-și găsească vocaţia. 


Bineînţeles, stim că nu este adevărat. Cu toţii vrem să credem că avem șansa de 
a găsi o viata plină de semnificaţii si finalitate, de a face lucruri care într-adevăr 
contează. Atunci, de ce o astfel de viata pare atât de vagă si de ce este atât de 
rară? Pentru că noi credem în mitul care spune ca vom sti pur și simplu atunci 
când va veni momentul să ne angajăm pe acel drum. Dar acesta se întâmplă 
foarte rar. Să ne angajăm pe acel drum este costisitor; ar trebui să ne sperie. 


Când am întrebat familia Carlson dacă ceea ce făceau era lucrul pentru care se 
născuseră să-l facă, Kristy mi-a spus: „Cred că am putea face o mulțime de 
lucruri, dar să începi în Burundi o afacere care produce o cafea nemaipomenită şi 
să ajuţi cultivatorii de cafea îmbină atât forţa, cât și pasiunea noastră. Ca 
producători de cafea, cultivăm cafeaua de cea mai bună calitate odată cu 
dezvoltarea unor relaţii de durată cu fermierii. Poate că nu suntem eroii tăi 
obișnuiți, iar călătoria noastră a avut suișurile si coborâșurile ei, dar e minunat că 
mă aflu aici $i pot tasta în biroul meu, în timp ce aud echipa noastră vorbind cu 
pasiune despre căile de îmbunătăţire a vieţii fermierilor producători de cafea“. 


Procesul descoperirii $i revendicării vocației este o călătorie, una care îţi cere să 
părăsești ceea ce cunoşti în căutarea a ceea ce nu cunoşti. Da, este un mister în 
această călătorie, dar felul în care trebuie să te deplasezi este să faci un pas în 
fata celuilalt pas. Și atunci când ti se oferă o şansă, s-ar putea pur şi simplu să nu 
ştii. Dar va trebui să actionezi. lar acțiunea aceea este putin mai complicată decât 
credem noi. 


Profetul care aproape şi-a ratat chemarea 


Acum 3000 de ani, cam la 80 de kilometri nord-vest de Ierusalim, în ţinutul 
deluros al Efraimului, se afla orăşelul Ramataim-Tofim, unde trăia un bărbat pe 
nume Elcana. Avea două soţii, una care era stearpă şi cealaltă care-i amintea 
neîncetat celei dintâi de handicapul acesteia. 


Odată, în timpul unei călătorii spre anticul oraș Silo, soţia stearpă, Hanna, a fost 
atât de tare umilită încât a făcut un jurământ. Dacă va rămâne gravidă, îşi va 
încredința copilul marelui preot, urmând ca viata lui să fie dedicată serviciului 
religios. La scurt timp, a conceput un fiu pe care l-a numit Samuel. Imediat după 
intarcare, a fost trimis la Silo să-i slujească preotului Eli. 


Samuel era un copil deosebit, un dar pentru părinţii lui, care asteptasera atât de 
mult timp nașterea lui, si un dar pentru Eli, care avea doar fii nechibzuiti. El l-a 
ajutat pe preot în activitatea sa, iar bătrânul l-a pregătit pentru un viitor 
promiţător. 


Intr-o noapte, după luni, dacă nu chiar ani de slujire, Samuel s-a trezit înainte de 
ivirea zorilor. Inspaimantat, s-a ridicat și s-a uitat în jurul lui. 


Nimic. 


Putea să jure că auzise pe cineva şoptindu-i numele. Dar nu era nimeni în jur. 
Băiatul s-a culcat la loc și a adormit, însă a fost din nou trezit câteva clipe mai 
târziu. De data asta era sigur; era o voce. 


— Aici sunt! a strigat el. Nici un răspuns. Alergand în camera lui Eli, a repetat: 
„Aici sunt; m-ai strigat“. 


Eli s-a ridicat în capul oaselor, frecându-şi ochii care începeau să-l lase. 
— Nu te-am chemat, i-a spus el nedumerit. Du-te înapoi şi culcă-te. 


Samuel era şi el nedumerit, dar nu voia să-şi contrazică maestrul. Asa că s-a 
reîntors în odaia lui si, încet, și-a pus capul pe pernă. S-a forțat să-și tina ochii 
închiși, prea neliniștit ca să adoarmă. Samuel a stat în pat doar câteva minute 
care i s-au părut ore. Apoi, pe măsură ce pleoapele îi cădeau de oboseală, a auzit 
din nou vocea, la fel de calmă, dar mai insistentă ca niciodată. 


— Samuel... 


S-a ridicat brusc din pat, inima bătându-i nebuneste. Şi-a strigat din nou 
stăpânul, în timp ce dădea buzna în camera lui Eli. Și iarăşi cei doi au fost la fel 
de nedumeriti. 


— Fiul meu, a spus Eli, nu te-am chemat. Intoarce-te în odaia ta și culcă-te. 


Dar, înainte ca Samuel să pună capul pe pernă, a auzit vocea din nou, mai tare ca 
înainte. S-a ridicat iar si l-a strigat pe Eli cu vocea tremurându-i de frică. 


De data asta, răspunsul maestrului a fost diferit. I-a spus băiatului să nu mai 
strige, să asculte şi i-a transmis șase cuvinte pe care să le spună. Aşa că Samuel 
s-a întors în patul său şi a ascultat. Când a auzit chemarea pentru ultima oară, a 
spus: 


— Vorbește, că robul Tău Te aude!® 
După această întâmplare, viaţa lui nu a mai fost niciodată la fel. 


Felul în care băiatul a auzit si a răspuns chemarii a condus la multe evenimente 
importante din istoria poporului lui Israel, inclusiv ungerea a doi regi dintre care 
unul a devenit cel mai renumit pe care tara l-a avut vreodată. Samuel a fost 
chemat şi a răspuns. Dar partea înspăimântătoare — partea căreia trebuie să-i 
acordăm atenţie — este că el aproape a ratat chemarea. 


La mijlocul perioadei de ucenicie, poate în timp ce serveşti visului altcuiva, îl 
vei descoperi pe al tău. La început, va veni pe nesimţite, ca o soapta. Dar, dacă 
eşti atent, te va saluta sub forme pe care s-ar putea sa nu le înţelegi. Poate veni 
dis-de-dimineata, sau târziu în noapte, ori de câte ori esti liniștit şi foarte 
vulnerabil. Va vorbi cu blândeţe inimii tale, trezind măreţia din tine despre care 
nu ai ştiut niciodată că există. 


Cu toţii auzim o astfel de chemare la un moment dat, dar multi o ignoră, 


debarasându-se de voce ca de un vis. Unii fug de vocaţia lor toată viata, evitând 
acea voce persistentă sau fiind suficient de ocupați încât o ratează. Multi nici nu- 
şi fac timp să asculte. Dar cei care o ascultă, cei ale căror poveşti ni le amintim, 
ies din ascunzătoare şi spun acele șase cuvinte minunate: „Vorbește, că robul Tău 
Te aude!“ Este atât un act de vulnerabilitate, cât și de disponibilitate. 


Când suntem copii, înţelegem că lumea este locul care are nevoie de darul 
nostru, un loc plin de mister si de posibilităţi. Ne bucurăm de aceste lucruri. Dar, 
când suntem adulţi, ignorăm aceste lucruri prosteşti; şi, pentru o perioadă, asta 
funcţionează. Trecem prin viata, concentrați pe confort, siguranţă și statut social, 
dar în timp ce continuăm să ignorăm chemarea care le cere sufletelor noastre să 
se trezească, devenim nelinistiti. lar vocea se face din ce în ce mai puternică 
până când, într-o zi, devine de nesuportat. 


Povestea lui Samuel nu se referă la felul în care apare chemarea — vocea aceea 
sună diferit în urechile fiecăruia. Ideea este că, uneori, în primul rând trebuie să 
învăţăm cum să auzim. Dacă chemarea nu a venit în mod firesc la un băiat din 
vechiul Israel, oare cum va veni în lumea ocupată de azi, plină de zgomote și 
tulburări”? Trebuie să ascultăm. Dar trebuie să și actionam. Pentru băiatul care a 
devenit profet a fost un proces de testare-și-eroare. De trei ori a înțeles greșit 
chemarea, înainte de a o înţelege corect. 


Ar fi greşit să ascultăm această poveste și să ajungem să credem că vocaţia 
începe cu o revelaţie. Nu este asa. De fapt, luciditatea chemării vine mai degrabă 
printr-o serie de decizii chibzuite decât printr-o revelaţie bruscă. Analizând 
povestea lui Samuel, vedem un băiat trecând prin rutina obișnuită si care, 
deodată, este întrerupt de un incident straniu, ce îi aşază viata pe un nou curs. 
Așa apare vocaţia: nu ca un fulger luminos, ci ca un imbold constant, dar blând, 
care nu-ți va da pace până când nu actionezi. Faptul că răspunzi chemarii este 
extraordinar, și nu felul în care răspunzi. 


În cazul lui Samuel, el a avut o întâlnire neobișnuită, dar la vremea aceea, părea 
ceva normal. La început, a inteles-o greşit. Apoi, a cerut îndrumare — cumva fără 
intenţie, deoarece a crezut că maestrul său îl cheamă. În cele din urmă, a 
recunoscut vocea şi i s-a supus. Au fost câteva nereușite până a ajuns acolo, dar 
el a mers pas cu pas. Atunci când vine vorba de chemare, este tot ce putem face. 
Nu putem controla de unde și când vine, dar putem controla cine suntem noi în 
acele momente. 


Propria mea experienţă de a descoperi ce trebuie să fac a fost atât intensă, cât si 
normală. Prietenul meu, Paul, m-a întrebat care e visul meu și când i-am spus că 
nu ştiu, m-a întrebat: „Serios? Credeam că visul tău e să devii scriitor“. 


— Da, am răspuns. Cred că ai dreptate. Aș vrea să fiu scriitor... cândva. 


— Jeff, mi-a spus el privindu-ma în ochi, nu trebuie sa vrei să fii scriitor. Esti 
scriitor. Trebuie doar să scrii. 


După această conversaţie, am început să scriu așa cum nu o mai făcusem 
vreodată. Timp de un an, în fiecare zi mă trezeam la ora 5 dimineaţa și scriam 
câteva sute de cuvinte înainte de răsăritul soarelui. Negresit, exersam. De ce? 
Pentru că în cele din urmă intelesesem cine sunt. Și, după ce mi-am înţeles 
identitatea, a urmat munca. 


Samuel nu a ştiut că Dumnezeu îi vorbeşte până când mentorul său, Eli, nu l-a 
ajutat să înțeleagă ce se întâmplă. Băiatul, așa cum spune povestirea, îl auzise pe 
Dumnezeu și totuși încă avea nevoie de ajutor. Revelația nu fusese suficientă. 
Acelaşi lucru a fost valabil și pentru mine în ce priveşte conversaţia mea cu Paul. 
Adesea, viețile noastre ne vorbesc în moduri extraordinare, dar ne lipsește 
capacitatea de a auzi sau de a interpreta mesajul. Doar înțelegând semnele, sau 
chiar auzind efectiv chemarea, poţi ajunge foarte departe. Iar o decizie este ceea 
ce trebuie să urmeze. Și aceasta este ideea: găsirea vocației, oricât ar părea de 
misterios, nu este doar un proces mistic; este foarte practic. Ori actionezi cu ceea 
ce ştii, ori ratezi momentul. 


Etapele descoperirii 


Orice mare descoperire, în special cea a vocației tale, nu este niciodată un 
moment unic. De fapt, revelaţia este un proces evolutiv; are loc în etape. 


În primul rând, auzi chemarea. Poate suna diferit pentru fiecare persoană, dar o 
auzim cu toţii. Ceea ce contează este felul în care o auzim și cum îi răspundem. 
Din nefericire, multi oameni nu recunosc niciodată vocea care-i invită la măreție. 
Ca și Samuel, ei aud ceva, dar nu sunt foarte siguri cum să acționeze. Şi, fără 


ajutorul unui mentor sau ghid, trebuie să interpreteze pe cont propriu, ceea ce 
înseamnă că pot interpreta greșit. 


Din acest motiv este atât de importantă ucenicia. Adesea, descoperirea a ceea ce 
trebuie să faci cu viata ta nu are loc până când nu ai petrecut o perioadă 
importantă servind visului altcuiva. Aflăm ce este vocaţia de la mentorii și 
predecesorii noștri, înainte chiar de a începe să avem încredere în propria noastră 
voce a vocației. Doar după ce te-ai aflat în magazinul unui meşter artizan poţi 
înţelege ce presupune meseria ta. Modestia este o condiţie obligatorie pentru 
revelaţie. Fără ea, visul tău va fi efemer şi egocentric. 


În al doilea rând, răspunzi. Doar cuvintele nu sunt suficiente — trebuie să 
actionezi. Un răspuns sincer adresat vocației necesită efort; trebuie sa faci ceva. 
În cazul lui Samuel, el s-a ridicat din pat în mod repetat, s-a dus să vadă ce dorea 
maestrul lui, în ciuda protestelor acestuia, care spunea că nu-l chemase. Ceea ce- 
i lipsea lui Samuel la capitolul istetime a compensat prin staruinta. Aparent, asta 
este tot ce trebuie. Putina tenacitate te va duce la vocaţia ta. 


În al treilea rând, începi să crezi. Acesta este paradoxul vocației. Credem că 
pasiunea vine prima, că dorinţa noastră este primordială; dar, dacă avem într- 
adevăr chemare, munca vine întotdeauna înainte să fim pregătiți. Va trebui să 
actiondam în ciuda sentimentului ca nu suntem pregătiţi. „Darurile nu vin înaintea 
chemării“, mi-a spus odată cineva. Si, în momentul în care pasim în munca 
noastră de-o viata, descoperim că ne-am pregătit pentru ea dintotdeauna, chiar si 
în momentele în care ne simţim necorespunzatori. În felul acesta știi că ai 
chemare — experienţa te obligă să crești, să te schimbi. 


Vocatia, chiar dacă este misterioasă uneori, cere un răspuns practic. Felul în care 
ne croim drumul de la vis la realitate se face prin pași mici, planuiti. Deciziile 
scot la iveală oportunitățile. 


Samuel era mult mai pregătit decât credea. Deja se mutase și locuia cu un om 
sfânt, îndreptat spre revelaţie. Și, din întâmplare, el făcuse câteva lucruri care să- 
| pregătească pentru vocaţia sa, inclusiv găsirea unui mentor. Bineînţeles, nu a 
fost alegerea lui — părinţii o făcuseră pentru el —, dar, într-un fel, asta este ideea. 
Vei moşteni ocazii pe care nu le-ai obținut de unul singur si, dacă esti atent, le 
vei recunoaște pentru ceea ce sunt — șanse de a auzi chemarea. 


Mutarea familiei Carlson în Africa de Sud a oferit o şansă similară pentru 


chemarea spre Burundi. Nu au știut acest lucru din timp, si tocmai în aceasta 
consta frumusetea. O vocatie reuneste tot ce ai facut pana la un anumit moment 
şi îl transforma in pregătire. Ben si Kristy erau disponibili, asa ca, atunci cand s- 
a ivit ocazia, au profitat de ea. Ginny Phang a avut acel sentiment agasant, care îi 
spunea să nu renunţe la copil. Acesta a fost şansa ei. Nu a ştiut de unde a venit 
sau de ce era acolo; a știut doar că trebuie să se încreadă în acel sentiment. 
„Chiar dacă în capul meu nu știam cum o să meargă... inima simţea foarte bine“, 
a povestit ea.© 


Uneori, faptul că răspunzi vocației te face să te simţi aşa. Nu va avea logică și 
chiar te poate conduce la respingere şi critică, dar în inima ta vei simţi că asa este 
corect. Cum? Va exista o confirmare. Vei face un pas şi lucrurile se vor întâmpla. 
Oportunităţile se vor descoperi singure. Prin cuvintele altora şi chiar în adâncul 
tău, vei şti că aceasta este calea pe care să o urmezi — nu pentru că e ușoară sau 
sigură, ci pentru că este cea bună. 


Asta nu înseamnă că vocaţia este doar o emoție, dar sentimentele au un rol în 
acest proces si vine un moment când poţi avea încredere în ele. Cum știi? Te 
pregăteşti. Te situezi undeva de unde poţi auzi chemarea, ai pe cineva care să te 
ajute să deslusesti mesajul, iar apoi te pregatesti să actionezi. 


Nu te poţi încrede doar în sentimente, dar le putem verifica luând drept punct de 
reper înțelepciunea altora. Putem găsi un mentor, aşa cum a făcut Samuel. Ne 
putem pregăti așa cum a făcut familia Carlson. Niciodată nu li s-a garantat 
succesul si rareori au ştiut ce îi aşteaptă în viitor, dar fiecare pas nu era ultimul, 
după cum se părea. Fiecare decizie deschidea o nouă ocazie. 


Ai putea crede deja că viaţa ta începe să se miște într-o direcţie. Ar putea fi 
impulsul de a construi în spatele unui vis şi chiar ideea vocației începe să se 
cristalizeze. Sau poate te simţi mai pierdut ca niciodată. Oricum, aminteste-ti ca 
acesta este doar începutul. Fiecare pas va scoate la iveală noi alegeri pe care să le 
faci. 


Acorda-ti timp să priveşti înapoi la tot ce ai experimentat si ascultă ce îţi spune 
viata. Invită mentorii în viata ta pentru a te ajuta să-ți deslusesti chemarea. 
Aceasta este ocazia perfectă să găseşti acel fir, acea temă comună care ţine totul 
laolaltă. Și, pe măsură ce începi să vezi modelele, nu te mișca prea repede. Fă 
doar câte un singur pas, fiind convins că ocaziile vor apărea la momentul 
potrivit. 


Cea mai mare greşeală pe care o poţi face 


În primul meu an de colegiu, m-am îndrăgostit nebunește de o fată pe nume 
Lane. Cu părul cret şi un zâmbet dulce, Lane era tare simpatică. Era cu doi ani 
mai mare decât mine. Deoarece tocmai mă despartisem de prietena mea, eram 
domic să mă întorc la jocul întâlnirilor, iar Lane părea să fie fata perfectă. 


Le-am spus prietenilor mei că voiam să îi dau întâlnire și ei m-au întrebat cum 
aveam de gând să o fac. 


— Cred că, pur şi simplu, am să o sun, am spus eu. 


— Ce? exclamă prietenul meu Doug. El fusese întotdeauna cel romantic. Jeff, 
glumesti? Trebuie să o dai gata pe fata asta. Ori ai un succes teribil, ori pleci 
acasă. 


Asa că am procedat cum ar proceda orice student care are o chitară într-un colt 
din dormitor: i-am scris lui Lane un cântec. Cele 90 de secunde de pură desfătare 
lirică erau esenţa romantismului si mi-au luat doar câteva zile sa le scriu. 


Intr-o sâmbătă după-amiază, am luat telefonul și am format numărul lui Lane. 
Trei apeluri și apoi un declic. 


— Alo? a răspuns o voce. Era a ei. 


Am trântit telefonul în furcă, am înșfăcat chitara, am ieşit și am închis ușa după 
mine. Pentru că acum știam. Lane era acasă. Cu chitara atâmând pe umăr, am 
alergat prin campus spre căminul ei. În timp ce îmi recăpătam suflarea în hol, am 
aşteptat pe cineva să mă lase să intru, apoi am mers direct la ușa ei și am bătut. 


Ușa s-a deschis. Și am pășit într-o cameră plină de oameni. 


Cam șase oameni stăteau în livingul lui Lane, discutând așa cum obișnuiesc 
studenţii să o facă sâmbăta după-amiaza. In clipa în care am intrat în cameră, toți 
s-au întors către mine. Lane zâmbea încurcată și mă privea. Nu am rostit nici un 
cuvânt. 


Tragand chitara de la spate, am pus-o la piept și am început sa cânt. Următorul 
minut si jumătate i-am cântat o serenadă lui Lane încercând să fac abstracţie de 
spectatori. Cântecul s-a terminat cu versurile: „Vrei să mergem să dansam?“ 
Când s-a risipit si ultimul acord, m-am uitat la Lane, asteptand răspunsul. 


Ea s-a uitat la mine. M-am uitat din nou la ea. Toţi ceilalţi ne priveau la rândul 
lor. 


Și am așteptat. 


Trăgând adânc aer în piept, i-am zâmbit strengareste, simulând încrederea. 
Acesta era momentul pe care-l asteptasem, pentru care muncisem săptămâni 
întregi. Mă dădusem mare, asa cum mă sfătuiseră prietenii mei, si îmi etalasem 
toate cărțile pe masă. Acum era rândul ei. 


Lane a deschis gura și a rostit două cuvinte care mi-au zdrobit inima: „Nu... 
pot“. 


Inima mea s-a recunoscut învinsă. 
— Imi pare rău. 


Cu umerii căzuţi, am dat din cap în semn că am înţeles. Dar, apoi, am facut ceva 
şi mai rău: nu am plecat. În loc să mă scuz, am luat loc în mijlocul camerei 
încercând să intru în vorbă cu ceilalți. Ca şi cum acest lucru era mai puţin jenant 
decât sa cânt o melodie în fata unui grup de oameni, să fiu respins de o fată și 
apoi să plec. 


Am încercat să mă alătur conversatiilor, fiind întâmpinat de niște priviri 
curioase. Dar m-am comportat cu o aparentă detaşare: Cum, asta? Lucrul pe care 
tocmai l-am făcut? Oh, dar fac asta în fiecare sâmbătă. De fapt, mai am trei tipe 
care stau la rând azi. Asta a fost doar o altă oprire în Turneul de Respingere din 
Căminul Colegiului. 


Cum nu am mai putut suporta situaţia jenantă, în cele din urmă m-am ridicat şi, 
îndreptându-mă spre ușă, am părăsit încăperea. Lane s-a repezit să mă conducă 
si, Insotindu-ma pe coridor, mi-a spus suav: „Mulţumesc pentru cântec!“ 


Strângând din dinţi, mi-am adunat tot curajul şi am rostit cu cea mai sarcastică 
voce de care eram capabil: „Oh, a fost plăcerea mea. Intenţia mea este să 


distrez“. Si am plecat. 


După acest incident, a trecut mult timp până când să mai fac ceva atât de 
îndrăzneţ pentru o fată. Dar, privind acum înapoi, înţeleg cum s-a întâmplat. De 
ce m-a respins Lane? Probabil fiindcă rostisem în total doar o sută de cuvinte în 
anul anterior, când ne cunoscuserăm. În mintea mea, îmi construisem iluzia unei 
relaţii fără măcar să fi împărtăşit această viziune cu ea. 


Cred că facem același lucru si cu visurile noastre. La început, cochetam cu ele de 
departe. Apoi, le vizualizăm, imaginându-ne cum va fi viaţa atunci când suntem 
legaţi de ceea ce iubim, fără să întreprindem vreo acțiune practică. Aşteptăm, ne 
adunăm curajul si ne păstrăm pasiunea pentru ziua cea mare, când vom renunța 
la tot si ne vom folosi resursele pentru a ne atinge scopul. Si, în cele din urmă, 
facem saltul. 


Totuşi, câteodată, nu reusim să trecem pe partea cealaltă. Cădem în nas. Facem 
tot posibilul să ne ridicăm, ne curdtam de praf si încercăm din nou. Dar, dacă 
asta se întâmplă des, începe să ni se pară o poveste cunoscută. Ne amintim că 
lumea este un loc rece, crud și poate nu este loc și pentru ea în visul meu. Ne 
pierdem iluziile şi facem cea mai mare greșeală: ne păstrăm toată energia pentru 
salt în loc să construim o punte. 


Problema privind modul în care ne urmărim pasiunile este că realitatea nu se 
potrivește întotdeauna cu felul în care lucrurile se formează în mintea noastră. 
Lane a spus „nu“ pentru că nu mă cunoștea. Si oricât de mult mi-ar fi plăcut să 
cred altceva, nici eu nu o cunosteam cu adevărat. Relaţiile, ca și visurile, 
necesită timp. Implică multă rutină şi muncă monotonă, care le fac neadecvate 
pentru un scenariu de film, dar potrivite pentru viata adevărată. Aproape un 
deceniu, am procedat așa cu pasiunea mea. Am visat la ea, am vorbit despre ea, 
am făcut și „planuri“ în aşteptarea momentului în care norocul îmi va ieşi în cale 
şi voi putea face ceea ce îmi place pentru a-mi câștiga existenţa. Totuși, de la 
început până la sfârşit, am râs de mine, crezând în mitul saltului, care era 


singurul lucru ce mă mai retinea din visul meu. 


Adevărul despre salt 


În anii 30, coloniştii belgieni au început să planteze cafea in Burundi. Timp de 
decenii, tara nu a produs decât o singură marfă — cafeaua —, resursele sale 
naturale fiind neglijate şi secătuite.S Deşi tara avea rezerve mari de resurse 
bogate, cafeaua din Burundi a fost aleasa. Aceasta s-a întâmplat până nu demult. 


Dacă priviţi harta celor mai sărace state ale lumii, veți vedea că Burundi se 
situează în fruntea listei, cu cel mai scăzut produs intern brut.® Fermierii 
plantează tot felul de culturi — banane, manioc și fasole — , dar cafeaua este una 
dintre recoltele destinate vânzării, reprezentând 80% dintre beneficiile țării 
obținute din export. Peste jumătate din populaţie isi câștigă existenţa din cafea.% 
Cafeaua plătește taxele școlare pentru copiii fermierilor, taxele medicale pentru 
familiile acestora și pentru orice alimente pe care nu le pot cultiva ei singuri. În 
Burundi, cafeaua este o chestiune de viata si de moarte. 


S-ar părea că, atunci când este bine coaptă şi prăjită, cafeaua din Burundi este o 
experiență cu totul deosebită fata de orice altă cafea africană. Însă, din cauza 
proastei distribuții, multi dintre băutorii de cafea din întreaga lume au ratat 
această experiență. Cafeaua din Burundi nu primeşte atenţia pe care o merită, iar 
Ben şi Kristy Carlson intenţionează să schimbe acest lucru. Pentru ei, cafeaua nu 
este doar o pasiune pe care să o urmeze. Este șansa de a schimba lucrurile în 
viata unei comunităţi, dacă nu chiar a întregii tari. Ei au început cu o staţie de 
spălare a cafelei, dar, pe măsură ce a trecut timpul, au dat o formă acestui 
proiect. 


Apariția proiectului Long Miles Coffee nu a fost doar o cale pentru Ben si Kristy 
să se implice în afacerea cu cafea; a fost ocazia de a oferi speranță. Aproape 
două treimi din populația din Burundi trăieşte la limita sau chiar sub limita 
sărăciei” si, din cauza lipsei infrastructurii, intermediarii iau cea mai mare parte 
din beneficiile obținute din producţia de cafea.” Scopul proiectului este să 
îmbunătăţească viata fermierilor locali prin comerţ direct, ajutându-i astfel să 
obțină salarii mai bune. 


Acești fermieri nu sunt o cauză îndepărtată cărora familia Carlson să le trimită 
bani lunar. Ei sunt vecinii lor. Se întâlnesc în fiecare zi; copiii lor se joacă 
împreună. Deoarece lucrează într-una dintre cele mai sărace tari de pe planeta, 
este important pentru ei nu doar să înțeleagă oamenii pe care încearcă să-i ajute, 
ci si să experimenteze viata alături de ei. 


Când s-au gândit prima oară să se mute în Burundi, Ben şi Kristy nu au înţeles 


implicaţiile visului lor si nici nu au anticipat vreodată toate bătăliile cu care se 
vor confrunta pe măsură ce isi vor dezvolta afacerea într-o lume aflată în curs de 
dezvoltare. Dar știau că trebuie să găsească o cale si această hotărâre i-a condus 
la înțelepciune. Au studiat şi au planificat si s-au rugat, iar când nu au ştiut ce să 
mai facă, au făcut saltul. Dar în acel „salt“ sunt multe lucruri de dezvăluit. 


Familia Carlson nu s-a decis pur şi simplu să se mute undeva. Au făcut un studiu 
privind industria si au găsit o oportunitate de a ajuta producătorii să aducă cafea 
de bună calitate pe o piață mondială în expansiune.” Si nu au făcut mişcarea 
dintr-un capriciu, aşa cum am putea crede, ci au locuit zece ani în Africa de Sud 
înainte de a face tranziţia. Sigur, era încă nevoie de o păsuire pentru învăţarea 
limbii franceze și acomodarea cu noua cultură, dar să o numesti „salt“ nu este 
chiar aşa de corect. La drept vorbind, au construit un pod. 


Ben și Kristy au putut face toate astea pentru că au înţeles acel de ce din spatele 
acţiunii lor. Aveau un motiv care trecea dincolo de ei și de propriul lor confort. 
Nu era legat doar de ei — era legat de schimbarea pe care voiau să o facă. Așa că, 
atunci când îndoiala s-a strecurat în mintea lor, nu s-au blocat şi nici nu s-au 
oprit. Au găsit o cale. În loc să aștepte să li se dezvăluie calea perfectă, ei au 
sesizat ocazia și au profitat de ea. Au început știind că flexibilitatea va fi 
esenţială, dar nici nu au fost naivi în modul în care au realizat tranziţia. 


Chiar și acum, după doi ani și jumătate, mai există provocări si diferente 
culturale care le amăgesc aşteptările. Totuși, realizarea misiunii din spatele 
activităţii lor și faptul că aparţin de ceva mai important decât ei înşiși au făcut să 
merite toată agitația. Nu au făcut saltul; au construit o punte. Iar frumuseţea unei 
punți este că nu trebuie să vezi prea departe în fata pentru a putea trece de partea 
cealaltă. Trebuie doar să faci pasul următor. 


Să nu ştii nu este o scuză 


Acum câţiva ani, prietenul meu Bryan Allain şi-a părăsit postul sigur dintr-o 
companie de top, Fortune 500, unde, aproape zece ani, urcase încet în ierarhia 
firmei, pentru a se aventura pe cont propriu în meseria de scriitor.7? Când l-am 
întrebat cum au reacționat colegii lui, mi-a răspuns că, în mod surprinzător, l-au 


încurajat, unii chiar l-au invidiat. Dar ceva l-a deranjat. 


Toate conversațiile se încheiau în același fel. „Mi-aş dori sa pot face asta“, 
spuneau ei. „Ei bine, poţi, să ştii“, răspundea Bryan. La acest răspuns, ei înșirau 
lista motivelor pentru care simțeau că nu pot. Nu ştiau de unde să înceapă sau ce 
să facă. Se temeau să nu-şi piardă asigurările medicale sau să riște bunăstarea 
familiei. Dar dacă dai greș, se întrebau ei, ce se întâmplă atunci? Asta îl 
nelinistea pe Bryan, pentru că simţea că ăsta era lucrul de care se temeau — și pe 
drept cuvânt. Părăsirea unui post pentru urmărirea unui vis este orice, numai 
ceva sigur nu este. Dacă nu te simţi puţin nesigur în privinţa efectuării unui 
astfel de salt, atunci, probabil, nu ai luat în considerare costul. Problema, în acest 
caz, nu este teama; ea este ceva normal. Este faptul că multi se sperie și nu mai 
fac nimic. 


Cu toții avem de-a face cu această teamă la un anumit nivel. Ceea ce ne umple 
de îngrijorare, dacă o lăsăm, este o propoziţie simplă care ne tine departe de 
misiunea noastră. Sunt cinci cuvinte simple: „Nu ştiu ce să fac“. Despre ce să 
scriu? Ce fel de muzică să cânt? Ce fel de afacere să-mi deschid? De unde să 
încep? Nu ştiu. Şi, cu acest răspuns aparent inofensiv, un vis poate muri. Dar 
ceea ce vrem într-adevăr să spunem în aceste momente de necunoastere este că 
ne dorim o călătorie sigură. Dorim să ne fie schiţat drumul — fără surprize sau 
piedici, doar un început şi un sfârşit clar. Din păcate, nu acesta este modul în 
care se desfășoară, de obicei, procesul. 


Un mod de a ne gândi la el este prin prisma hărților si a globurilor pământești. 
Hărțile sunt simple. Sunt plane si previzibile si este uşor de trasat un curs pe ele. 
Se poate vedea întregul peisaj într-o configurație simplă, bidimensională. Cu 
toate acestea, oricât de simple ar fi, hărţile nu sunt realiste. Lumea nu e plată; nu 
este codată în culori, pliabilă si uşor de păstrat în torpedoul maşinii. Viaţa este 
prea complexă şi frumoasă pentru a fi prinsă pe o hartă. Harta te poate ajuta să 
vezi imaginea mare, dar nu te ajută să înţelegi anvergura călătoriei. 


Pe de altă parte, globul este complex. Se roteşte în jurul unei axe. Unele globuri 
sunt topografice, cu ridicături în anumite zone unde se află munții sau 
principalele cursuri de apă. Nu sunt instrumentele cel mai ușor de folosit din 
lume și, cu siguranţă, sunt cel mai dificil de păstrat, dar oferă cea mai bună 
imagine pe care o avem asupra realităţii. În mod tipic, foloseşti harta pentru a 
călători dintr-o ţară sau provincie în alta, de obicei pe o distanţă relativ scurtă, în 
timp ce globul îl foloseşti pentru a stabili unde vei călători în lume. 


Ce ai folosi mai degraba, o harta sau un glob? Depinde de directia in care mergi. 


Cand Bryan a fost intrebat despre detaliile modului in care si-ar urma visul, el a 
fost sincer si a recunoscut că nu știe toate răspunsurile. Nu avea o hartă. Nici nu 
ştia cu certitudine încotro se îndreaptă; avea grijă doar să meargă înainte. lată 
cum mi-a descris el acest lucru, odată, într-o conversaţie: „Să spunem că 
locuiesti în Kansas. Nu e un loc rău în care să trăieşti, dar ţi-e dor de plajă. 
Visezi la valuri, nisip şi apusuri de soare. Dar nu pleci niciodată de acasă, pentru 
că nu prea ştii cu exactitate în ce loc de pe plajă ai vrea să mergi“. 


Daca nu esti sigur cum să pornesti, Bryan ţi-ar spune să pleci din Kansas. Acesta 
este primul tău pas. Începe să te indrepti către apă si, pe măsură ce mergi, vei 
găsi plaja. Odată ajuns acolo, poţi să-ţi alegi ce loc doreşti. Pentru început, nu ai 
nevoie de o anumită adresă. Calea spre visul tău înseamnă mai mult să mergi 
într-o direcţie decât să ajungi la destinație. 


Când începi să-ţi urmaresti vocaţia, poţi descoperi că este mai greu decât ţi-ai fi 
închipuit. Și este normal. Înseamnă că acea călătorie este mai importantă decât 
te-ai fi aşteptat. Ceea ce trebuie să faci este să continui să mergi. Nu sta 
nemișcat. Nu pierde timpul, așteptând ca altcineva să-ţi dea permisiunea să 
pomești. Nu se va întâmpla așa. Nimeni nu iti va da o hartă. Va trebui să pasesti 
în necunoscut, cautandu-ti direcţia pe măsură ce înaintezi. Si, dacă nu esti sigur, 
aminteste-ti să mergi spre apă. Întotdeauna poţi schimba direcţia după ce te-ai 
urcat în maşină. 


Oricine poate face asta 


La un an şi jumătate după ce s-a mutat în Burundi, familia Carlson și-a 
transformat visul într-o afacere. Doreau să ajute cât mai multi oameni $i au văzut 
posibilitatea ca Long Miles Coffee să devină ceva important. Au aderat cu toții 
la acest plan. 


Asumându-și obligaţia de a le oferi fermierilor preţuri corecte și inspirați de 
cuvintele lui Benjamin Zander: „Banii vin în funcţie de contributie“”, ei au decis 
să pornească o afacere. Nu ştiau totul înainte de a face acel pas, dar aveau 


incredere ca lucrurile se vor aranja. ,,Nu spun ca fiecare ar trebui sa fuga si sa-si 
lase slujba“, mi-a scris Kristy. „Spun că unele riscuri merită asumate si, pe 
măsură ce ni le asumăm, adesea apar şi ocaziile.“ Iar până în prezent a 
funcţionat. 


Uneori, atât lui Ben, cât si lui Kristy le vine să lase totul baltă. Spun deschis 
acest lucru si chiar își împărtăşesc îndoielile pe blog. Asta îi face atât de 
simpatici. Par oameni obișnuiți (pentru că sunt). Chiar si după ce au făcut 
„saltul“, încă nu au o viziune perfectă. Uneori, este foarte dificil să facă ce au de 
făcut. Când curentul este oprit unsprezece zile la rând sau se îmbolnăvește vreun 
membru al familiei, Kristy spune că și-ar dori să se poată întoarce acasă, în 
Statele Unite, unde li se asigură îngrijirea medicală de bună calitate și 
electricitatea. „Burundi va fi întotdeauna pentru mine un loc dificil în care să 
trăiesc“, a spus ea. „Este bogat și complet, dar dificil.“ 


Bogat si complet, dar dificil. Aceleași cuvinte ar putea fi folosite pentru a 
descrie o vocaţie. De la Garrett Rush-Miller, copilul de cinci ani cu tumoare 
cerebrală, până la Ginny Phang, femeia a cărei familie a renegat-o pentru că nu 
a făcut întrerupere de sarcină, aceasta reprezintă o temă constantă. Nu este ușor 
să-ţi găsești vocaţia. De fapt, asta ar putea cauza mai multă suferinţă decât 
mângâiere, dar merită preţul. În ciuda dificultăţilor cu care se confruntă, 
membrii familiei Carlson nu pot decât să spere. Pe măsură ce echipa lor se 
măreşte, ei se simt mai întăriţi în fiecare zi. 


Aceasta este realitatea pentru orice călătorie vocationala. Dacă munca vieţii tale 
este doar un vis, ceva trecător și fragil, care nu este niciodată susținut prin 
acţiune, va dura tot atât de putin. Atunci când vor apărea greutăţile, si 
întotdeauna apar, vei avea tendinţa să renunti la tot si să treci la ceva mai uşor. 
Dar dacă vocaţia ta este ceva mai mult decât o idee bună și eşti gata să te înhami 
la muncă grea si perseverenţă, făcând pași curajoşi pe drumul tău, vei putea sta 
neclintit în fata greutăților. 


La un moment dat în timpul interviului, am greşit sugerând că familia Carlson a 
făcut saltul datorită sentimentului că era chemată către ceva măreț, ceea ce 
Kristy a corectat imediat: „Speram ca impactul produs să fie unul pozitiv“, a 
spus ea, „dar nu a fost aşa și nu cred că suntem chemaţi să facem ceva mai 
important decât ar face oricine altcineva. Am crezut că am fost chemaţi să ne 
aducem competențele la masa vieţii, să căutăm ocazii în care să ne putem aduce 
contribuţia în lumea asta. Cred că asocierea unor cuvinte ca «măreție» cu noi da 


impresia ca nu am fi oameni obisnuiti, iar noi chiar suntem. Oricine s-ar fi putut 
mișca in direcţia in care am făcut-o noi, daca ar fi părut cel mai nimerit lucru 
pentru ei, chiar dacă asta ar fi însemnat, în același timp, să facă doar câte un pas 

PUNCTE PIVOT 5 


De ce esecul este prietenul tau 


Dacă prima oară nu reusesti, încearcă, încearcă din nou. 
Apoi renunță. Nu are nici un rost să fii un neghiob care insistă. 


W.C. FIELDS 


Vor fi necesare cateva incercari pana sa gasesti vocatia potrivita. Esecul nu 
este cel care ne impiedica sa avem succes. Este cel care ne duce la succes. 


Matt McWilliams a crezut dintotdeauna ca atunci cand va creste mare va ajunge 
jucator de golf profesionist. Nascut la jumatate de kilometru de cel de-al doilea 
teren de golf de la Pinehurst No. 2, o staţiune din Carolina de Nord cunoscută 
sub numele de ,,Leaganul Golfului American“, a considerat ca destinul lui era sa 
calce pe urmele tatalui sau. Ceea ce nu si-a putut imagina niciodata, totusi, a fost 
că propriul tată va trebui să-l concedieze, iar el va continua să înfrunte 
respingerea pentru următorii ani — toate acestea conducându-l spre vocaţia sa.” 


În liceu, Matt a câștigat patru dintre cele cinci cele mai importante turnee de golf 
pentru juniori din Tennessee, inclusiv campionatul Tennessee State High School. 
În colegiu, a câștigat Adams Cup of Newport, Berry College Spring Invitational, 
Carolinas Amateur și altele. Era jucătorul numărul unu al Universităţii din 
Tennessee şi totodată atât de sigur că golful va fi viitorul lui, încât nu şi-a mai 
dat silinta să termine scoala. 


Matt a continuat sa joace golf profesionist timp de un an pana când, într-o zi, o 
durere acuta la încheietura mâinii, care începuse încă din colegiu, s-a înrăutățit. 
Durerea s-a întins pe toată partea stângă a corpului, apoi a devenit paralizantă și 
a fost obligat să consulte un doctor. Diagnosticat cu tendinită acută, i s-a spus că 
va trebui ori să treacă printr-o operaţie serioasă, ori să renunțe la golf. A ales cea 
de-a doua opţiune. Acesta a fost momentul când a hotărât că nu voia să joace la 
fel de prost cum credea că o face. Dar ce altceva ar fi putut să facă? Golful era 
tot ce ştia, tot ce conta și tot ce îşi dorise vreodată. Şi acum, brusc, planul se 
schimba. 


În urmărirea vocației, vom întâlni obstacole si provocări despre care credem că 
sunt o întrerupere a cursului firesc, ceva care trebuie depășit. Dar, de fapt, aceste 
obstacole sunt, uneori, mijloacele de a obţine succesul. Fiindcă nu avea încotro, 
Matt s-a angajat la firma tatălui său, Knollwood Fairways din Southern Pines, 
Carolina de Nord. Lucrând la un curs în calitate de instructor, el și-a descoperit o 
nouă calificare: marketingul online. Nopțile stătea treaz si crea website-uri şi 
campanii de publicitate pentru cursurile de golf pe care, în mod ironic, nu avea 


nici o dorinta sa le predea. Nu era deloc interesat de afacerea pe care 0 ajuta sa 
se nască. Dar marketingul? Iubea acea parte din afacere, un lucru pe care nu l-ar 
fi învăţat niciodată dacă totul ar fi mers conform planului. 


După ce a constatat că are îndemânarea de a atrage noi clienţi, Matt și-a deschis, 
în 2002, propria companie, Fast Lane Consulting, ca proiect adiacent, pe vremea 
când încă lucra la cursul de golf. Dar la 1 iulie 2003, o dată pe care Matt o ţine 
minte deoarece era a doua zi după aniversarea lui, s-a întâmplat un lucru 
neașteptat. Tatăl său l-a concediat. Momentul nu era cel mai potrivit, dar ştia că 
urma să vină. „Ar fi trebuit să se întâmple mult mai devreme“, recunoaște Matt. 
Era prima oară când era concediat. 


În vara lui 2004, Matt şi-a petrecut jumătate din timp lucrând la o campanie 
politică pentru congres în Carolina de Nord, iar cealaltă jumătate făcând 
marketing online pentru clienţii care cereau consultanță. În această perioadă a 
continuat să-şi îmbunătăţească abilitățile de marketing online și, în plus, a 
început să-i placă felul în care cuvintele și imaginile pot motiva oamenii. 
„Puteam sta 36 de ore fără să dorm, ca să creez un website“, își aminteşte el. 


Spre finalul campaniei, clienţii lui Matt nu au mai avut nevoie de serviciile lui. 
Din nou, trebuia să înfrunte şomajul, fără să aibă un plan pentru ce ar urma să 
facă. Fără bani si stând acasă, s-a arătat încântat când un prieten l-a rugat să 
creeze un website de asigurări. Era exact tipul de proiect pentru care se rugase și 
care venise chiar la momentul potrivit. Dar era doar un angajament, iar Matt 
avea nevoie de mai multă stabilitate, deoarece îmbătrânea și se întreba ce va face 
tot restul vieții. 


La scurt timp după terminarea proiectului, prietenul l-a căutat din nou, de data 
asta pentru a-l ruga să-l ajute să înfiinţeze o nouă companie, una care să facă 
prospectare comercială pentru companiile de asigurări. La început, Matt a 
refuzat. Îi plăcea să lucreze doar pentru el şi se bucura de libertatea de a fi 
propriul şef. Prietenul l-a întrebat din nou, iar Matt a refuzat si de data asta. În 
acest moment, situația devenea disperată. Afacerea îi mergea prost, avea tot mai 
puţine opţiuni, aşa că, în final, a cedat ofertei prietenului său. 


În luna decembrie 2004, au intrat împreună în afaceri. Primul lucru pe care l-au 
făcut a fost să angajeze un programator. Matt se ocupa de vânzări, management 
si web design. A învăţat despre vânzări si marketing, și chiar puţină programare 
de bază. Zilele erau lungi, iar munca istovitoare, dar îi plăcea. 


In decembrie 2007, compania ajunsese la 40 de angajati si peste 12 milioane de 
dolari profit anual. Compania, cu sediul in Franklin, Tennessee, a crescut la 
aproape 20 de milioane de dolari, a câştigat mai multe premii si a prosperat în 
aproape toate domeniile — cu excepţia relaţiilor. 


Matt era în culmea fericirii. Aceasta era meseria lui de vis. Cel puţin, așa credea. 
Dar, pe măsură ce succesul creștea, creştea și egoul său. Arhicunoscut la birou 
pentru perfectionismul său şi drept o persoană care te-ar sfasia pentru cea mai 
mică greşeală, Matt era o persoană pe care nu-ţi doreai să o întâlneşti când te 
aflai singur pe coridor. Nu stiai niciodată ce ar fi putut spune. 


Într-o zi, cei doi proprietari l-au abordat pe Matt si, cu toată delicatetea de care 
erau în stare, l-au rugat să plece. Se purtase urât cu oamenii și, fără să ştie sau 
fără să-i pese, lăsase în urmă un ,,carnaj“ pe care, acum, ei trebuiau să-l curețe. 
Era a doua oară când Matt era concediat. Avea 27 de ani și asta se întâmpla exact 
cu 15 zile înainte de nunta sa. 


După ce şi-a luat liber şase luni pentru a se bucura de nuntă și a porni într-o 
„călătorie spirituală“, Matt a revenit la lucru în luna mai 2009, alăturându-se 
unei companii din Nashville care vindea DVD-uri educative. Anul următor, a 
câştigat premiul Affiliate Manager of the Year în cadrul Affiliate Summit și a 
ajuns apoi să conducă toate operaţiunile de marketing online ale companiei. A 
rămas în acel post doi ani. În cel de-al doilea an, pe Matt îl tot urmărea un gând, 
si anume să-și deschidă propria firmă de consultanţă, idee pe care i-a relatat-o 
șefului său, care și-a dat acordul, oferindu-i și câteva sfaturi. 


În luna februarie 2011, a părăsit compania pentru a reveni la primul său loc de 
muncă, acelaşi de unde fusese concediat cu doi ani și jumătate mai înainte. Dar a 
doua şedere a fost chiar mai scurtă decât prima. Într-o vineri seara, în timpul 
cinei, după ce lucrase la firmă timp de nouă luni, Matt s-a plâns soţiei sale de 
munca de acolo, care devenise o activitate de rutină. Soţia, care se săturase în 
cele din urmă, i-a spus că trebuia să se hotărască când avea de gând să 
demisioneze, lucru cu care el a fost de acord, spunându-i că în ziua următoare, 
când va merge la serviciu, va stabili data plecării. A doua zi, un detectiv 
particular s-a înfiinţat la intrarea principală a firmei McWilliams spunând: „Am 
venit să-ţi ridic laptopul de serviciu“. În felul acesta Matt a aflat că fusese 
concediat si aceasta a fost ziua în care a decis să-și transforme firma de 
consultanță temporară într-una permanentă. 


In prezent, Matt locuieste in Fort Wayne, Indiana, dar afacerea lui este oriunde 
sunt clientii lui: San Francisco, Boston, New York, Chicago, Washington. 
Povestea lui nu este acel basm tipic despre un baietas care a stiut intotdeauna ce 
urma să facă cu viata lui si care, după obstacole de netrecut, a perseverat pentru 
ca, în final, să-și găsească visul. Călătoria lui este ca a multora dintre noi, plină 
de eşecuri şi de accidente neaşteptate, de momente frustrante care te fac să te 
întrebi cum să actionezi. Pentru cei confuzi care nu știu dacă urmăresc lucrul 
potrivit, povestea lui Matt Williams oferă o încurajare ingenioasă: este loc și 
pentru a-ţi înţelege greșit vocaţia. 


Și, din toate meandrele, după respingeri repetate, a apărut ceva frumos: Matt și-a 
găsit vocaţia. Fără îndoială, nu într-un fel previzibil, căci nu a ajuns la vocaţie 
prin succes. A descoperit-o prin eşec. 


Puterea pivotului 


În baschet, ai voie să faci doi pași după ce te-ai oprit din dribling. Când faci 
ultimul pas, piciorul pe care baţi devine ceea ce se numeşte un „picior pivot“. 
Piciorul respectiv trebuie să rămână fix, iar celălalt picior se poate deplasa liber, 
permitandu-ti răsucirea cu uşurinţă si găsirea unui coleg de echipă căruia să-i 
pasezi mingea. Poti pivota chiar si înainte de driblare, ceea ce iti permite 
schimbarea direcţiei înainte de a te deplasa pe teren. Deși spaţiul în care te poţi 
mișca este limitat, la fel ca şi numărul pasilor pe care poţi să-i faci, în nici un 
moment nu eşti blocat în nici o direcţie. Aceasta este frumuseţea mişcării. Chiar 
şi după epuizarea tuturor celorlalte posibilităţi, poţi pivota oricând. 


În 2006, Andrew Mason era pe cale să încerce ceva măreț. Absolvent de politici 
publice la Universitatea din Chicago, lucra pe bază de contract, printre altele, 
creând baze de date în cadrul unei companii fondate de un antreprenor pe nume 
Eric Lefkofsky. În 2007, susţinut de Lefkofsky, Mason a lansat o firmă numită 
The Point, un website care intenţiona să reunească grupuri de oameni pentru 
rezolvarea unor probleme. Ideea era ca o persoană să poată folosi social media 
pentru a strânge oamenii în jurul unei cauze specifice, iar apoi să-i motiveze să 
acționeze. Nu-i păsa nimănui de câștigul financiar; totul se rezuma la a schimba 
situaţia. 


În ciuda bunelor intenţii, demarajul nu a avut efectul scontat. Pentru a inrautati si 
mai mult lucrurile, atunci când recesiunea a lovit în 2008, ei aveau nevoie de 
bani şi, fără un model de afacere, The Point ar fi dat de necaz. În mod normal, 
echipa ar fi folosit website-ul pentru a reuni oamenii în jurul unei cauze, dar de 
data asta ei doreau să încerce ceva nou, la îndemnul lui Lefkofsky. Și dacă, de 
data asta, cauza lor era să economisească bani? 


Noua idee, născută din catastrofa financiară, era să convingă 20 de oameni să 
cumpere același produs si să încerce să obţină o reducere pentru grup. Desi acest 
concept fusese introdus în planul de afaceri original, atunci când Lefkofsky l-a 
readus în discuţie, un an și ceva mai târziu, Mason si ceilalți membri ai echipei l- 
au respins. De data aceasta, Lefkofsky nu a mai renunțat. Spre finalul anului 
2008, când economia își continua declinul, iar compania a fost obligată să 
concedieze din personal, au ştiut că sosise vremea pentru o schimbare.” 
„Această presiune era provocată de prăbuşirea pieţei [și] — analizând cheltuielile 
lunare și veniturile — sosise timpul să încercăm ceva care să spargă buba“, a 
declarat o sursă din companie pentru Business Insider.” 


Si asa s-a născut Groupon, o companie evaluată la aproximativ 13 miliarde de 
dolari în momentul listării la bursă, în anul 2011.78 Cum au reușit ei? Cu 
siguranţă că nu au planificat acest lucru la început. Au făcut ceva mult mai 
eficient. Au urmat o strategie care le-a fost de ajutor antreprenorilor încă de la 
începutul afacerii. Au pivotat. 


Un pivot este puternic pentru că ia cu sine toate scuzele tale. Te face din nou 
stăpân pe jocul tău. Pivotarea nu este planul B; este parte din proces. Se vor 
întâmpla lucruri neașteptate, iar dificultăţile într-adevăr vor apărea. Dacă ești sau 
nu pregătit sa pivotezi, acest lucru va influența modul în care poţi să infrunti 
acele furtuni și să găsești o cale de supravieţuire. 


Vedem adesea oameni realizaţi, auzim poveştile lor despre eșec şi credem că au 
reuşit în ciuda faptului că au dat greș. Dar nu este adevărat. Oamenii de succes și 
organizaţiile prospere nu reușesc în ciuda eşecului; reușesc datorită acestuia. În 
cazul lui Groupon, o strădanie filantropică eșuată a condus la o întreprindere 
orientată spre profit, ce a reușit în moduri pe care fondatorii originari nu și le-au 
imaginat vreodată. Uneori, eşecul este cel mai bun lucru care ti se poate întâmpla 
dacă înveţi sa îi asculti lecţiile. 


Lumea poate fi crudă. Nu este responsabilitatea nimănui să-ți îndeplinească 


visurile. Vor veni vremuri grele si ceea ce determina succesul unei persoane in 
aceste momente de incercare este abilitatea de a pivota. Fiecare vocatie 
întâlnește obstacole si, uneori, oamenii nu doresc ceea ce ai tu de oferit sau, 
poate, pur şi simplu nu înţeleg. Alteori, viaţa te bulversează sau pasiunea pe care 
ai avut-o cândva apune. În astfel de momente, avem tendinţa să renunțăm, dar 
acestea sunt clipele care necesită acțiunea noastră cel mai bine gândită. 


În orice activitate, tentatia este de a acţiona singur — să-ţi aduci contribuţia la 
câteva bloguri, să citești o carte despre afaceri și să începi să lucrezi ca expert. 
Lăudăm astfel de iniţiative antreprenoriale, considerând că acestea pun în 
mișcare spiritul inventiv modern, dar nu avem deloc dreptate. Fiecare mare 
demers începe cu unul mai mic, mai puţin important. Aceasta este perioada 
eșecului care marchează etapele pregătitoare, importante ale eroilor din istorie. 
Albert Einstein a lucrat într-un birou de brevete; Benjamin Franklin a fost 
obligat să fugă din orașul natal; Steve Jobs a fost dat afară din propria companie. 
Cu toţii ne confruntăm cu momente de instabilitate, când eşuăm în mod 
lamentabil și credem că nu este treaba noastră să facem asta. Dar durerea este 
marele maestru, iar eșecul, un mentor credincios. Îi poţi folosi pe toţi în 
beneficiul tău, dacă vrei. 


Einstein s-a folosit de funcţia sa umilă pentru a efectua „experimente mentale“. 
Franklin și-a asumat respingerea si a învăţat din ea, încercând să înțeleagă mai 
bine oamenii și folosind mai târziu ceea ce a învăţat atunci când a devenit 
diplomat, transformând fiecare neajuns în putere. Jobs a fost director executiv la 
Pixar, o companie mai mică, unde era mai uşor să esuezi, înainte de a reveni la 
Apple pentru a o readuce la viață. Eșecul este cel mai bun prieten pe care îl vei 
avea vreodată, dacă înveţi din el. Așa cum scria și Robert Greene în cartea sa 
Esenţa geniului, ,,Esecurile repetate iti vor întări spiritul si îţi vor arăta cu 
maximă claritate cum trebuie făcute lucrurile“. 


Cum a transformat Matt McWilliams eșecul în succes? Cu siguranţă nu știa 
încotro se îndrepta — nu exista nici un plan. Atunci când se confrunta cu eşecul, 
Matt era realist. Nu a acceptat înfrângerea, dar nici nu a încercat să treacă prin 
ușile închise. Din contră, a făcut ceva creator. La fel ca Andrew Mason, a 
pivotat, îndreptându-se într-o nouă direcţie și, în final, găsindu-și calea. 


Un sezon al eșecului 


Contrar credinţei populare, Sam Adams nu a produs niciodată bere. În afară de 
berea Boston Lager care-i poartă numele, lumea a uitat cine era acest bărbat, dar 
pentru Părinţii Fondatori ai Statelor Unite, a fost o figură importantă si influentă 
— şi un om bine familiarizat cu eşecul.80 


Bărbat corpolent care a condus o națiune și pe liderii acesteia prin intermediul 
cuvintelor, Adams a incitat mase de oameni la acţiune prin numeroasele sale 
articole de opinie din ziare si prin discursuri. După spusele lui Thomas Jefferson, 
era „cu adevărat Omul Revoluţiei“. Vărul său de-al doilea spunea despre el că 
era „perseverent, pasionat și energic în susținerea Cauzei“.81 Dar înainte sa 
pretindă respect pentru unii dintre cei mai mari eroi ai Americii, și-a petrecut o 
mare parte din viata pivotand de la un eşec la altul. 


Mai întâi a încercat să devină avocat şi, atunci când aceasta nu a mers, a încercat 
să devină producător de malt pentru bere. Mai târziu, s-a apucat de afaceri si a 
dat greș şi în acest domeniu. Indiferent ce încerca, succesul părea să-i ocolească 
pe Samuel si familia lui, care își pusese mari speranţe în el si care începea să-și 
facă griji că nu va câştiga suficient de mult. În momentul în care s-a implicat în 
politică — initial prin scrierile sale si prin participarea la întrunirile din cadrul 
primăriei —, a ieșit la liman și a găsit lucrul pe care se născuse să-l facă. 


Prin scrierile sale a devenit vocea Revoluţiei Americane, o voce care i-a 
insufletit în spiritul cauzei pe George Washington, Thomas Jefferson si John 
Adams. După război a rămas în politică, dar nu a devenit niciodată președinte. S- 
a mulțumit să fie guvernatorul statului său natal, Massachusetts, unde a locuit tot 
restul vieţii.8 Dacă nu ar fi fost tenacitatea sa, dispoziţia de a încerca necontenit 
până la găsirea celei mai bune căi, Samuel Adams nu și-ar fi descoperit niciodată 
misiunea, și poate națiunea americană nu s-ar fi născut vreodată. 


Fiecare vocaţie este marcată de o perioadă de lipsă de însemnătate, în care nimic 
nu pare să aibă sens. Este vremea pribegirii în sălbăticie, când te simţi singur și 
neînțeles. Acest moment seamănă cu eșecul, de parcă te agati de un pai sau, pur 
si simplu, pierzi timpul. Dar realitatea este că aceasta poate fi cea mai importantă 
experienţă pe care o persoană o are, dacă profită la maximum de ea. 


La fel ca multi alţii, te-ai putea întreba ce ar trebui sa faci cu viata ta. Totul pare 
confuz si coplesitor. Părinţii ti-au spus ceva, în timp ce camarazii spun ceva 


diferit. In cine să ai încredere? Spre ce să te concentrezi? Sfaturile tradiţionale 
recomandă să ai un plan, dar, asa cum am văzut, planurile nu funcționează 
întotdeauna. Atunci când iti cauţi vocaţia, aceasta poate fi greu de văzut. Uneori 
trebuie să fie dezvăluită, şi felul în care se întâmplă acest lucru este prin eșec. 


Atunci când Matt McWilliams mi-a spus povestea lui, am auzit parti din propria 
mea călătorie. Mi-am amintit cei șapte ani de muncă pentru o firmă non-profit și 
anul anterior de călătorii. Nu am simţit niciodată că îmi gasisem locul, dar 
aveam o bănuială persistentă că eram condus spre ceva. Până la sfârșitul 
conversatiei, amândoi invataseram ceva. Când ne simțim cel mai departe de 
misiunea noastră, suntem, de fapt, deja pe calea noastră, conduși în direcţia 
bună. Asta înseamnă că, atunci când eşti confuz şi dai greș, când totul pare 
pierdut si esti pe punctul de a renunța, esti mai aproape de destinul tău decât 
crezi. Mesajul pivotului este că ceea ce pare a fi acum eșec este pregătirea pentru 
ce va veni, atât timp cât nu renunti. 


Prin urmare, ce separă un sezon de eșecuri de o viata plină de eşecuri? 


În primul rând, trebuie să vrei să recunosti lovitura sorții ca pe o ocazie de a 
învăţa, dorindu-ti să razbati prin eşec. În al doilea rând, trebuie să fii atent să nu 
ai succes la lucrurile greșite. Trebuie să fii atent la pasiune și la tentatia 
succesului. Nu este suficient să fii bun la ceva; trebuie să te concentrezi pe ceea 
ce esti menit sa faci şi să recunosti că înţelegerea acelui lucru se poate schimba 
în timp. Aşa că fii pregătit să faci mai multe pivotări pe parcurs. 


Acest lucru l-a învăţat si Maica Tereza la începutul misiunii sale. După ce a 
petrecut 20 de ani ca profesoară si călugăriță, ea s-a confruntat cu o criză care a 
obligat-o să reevalueze totul. În timpul unei călătorii cu trenul, a simţit brusc 
obligaţia de a-i sluji pe săraci — nu doar să dea celor săraci, ci şi să se identifice 
cu ei si să devină o parte a comunităţii lor. Schimbându-și ţinuta cu un sari, ea a 
înființat Misionarele Carităţii, un ordin nou, axat pe această misiune. A fost o 
mișcare curajoasă și una care avea să necesite ani de judecată limpede înainte de 
a deveni realitate, dar a fost o viziune de care ea a fost sigură, ceva ce nu putea 
evita să nu facă. A numit acest moment de inspirație „o vocaţie în vocaţie“. lar 
aceasta înseamnă că vocaţia ta poate evolua.® 


La începutul vieţii noastre, pornim pe o anumită cale. Pe măsură ce viaţa 
continuă, ne aşezăm la casa noastră, avem copii şi, poate, devenim puţin mai 
înţelepţi si ne punem întrebări despre motivațiile şi acţiunile noastre anterioare. 


Ne întrebăm daca am fost doar naivi sau idealisti. Având o înțelegere mai buna 
asupra lumii, vedem acum lucrurile mult mai clar. Am crescut. Ne putem lasa, 
din cand in cand, in voia multumirii de sine, dar viata tinde sa se stabilizeze si 
noi luam decizii mai bune. Asa ca este logic ca, pe masura ce ne dezvoltam, 
înțelegerea vocației noastre să crească, să se extindă si chiar să se schimbe. 


O vocaţie nu este doar un moment; este un stil de viata, o progresie constantă a 
supunerii noastre fata de o misiune mai mare. Atunci când simțim chemarea 
prima oară, indiferent dacă această chemare vine ca o soapta sau ca un răget, 
ceea ce auzim noi este doar o parte din imaginea de ansamblu, o umbră a ceva 
mult mai important. Si, pe măsură ce te apropii de vocaţia ta, trebuie să-ţi 
aprofundezi această conştientizare, căutând semne care să-ţi îmbunătățească 
înţelegerea și ocazii de schimbare a direcţiei pe parcurs. 


Este o veste bună, deoarece înseamnă că avem voie să dăm greș; avem voie sa 
ratăm indicatorul fără a ne abate complet de la curs. Putem schimba direcţia şi 
încerca lucruri noi, învățând din mers. Vocatia ta nu este un eveniment singular, 
ci un proces pe care îl perfectezi continuu, găsind noi cai de a-ţi pune pasiunea la 
treabă. Și, la un moment dat, faci acea pivotare unică. 


Viaţa nu e vis 


Cu ceva timp în urmă, l-am sunat pe prietenul meu Jonathan să-i cer un sfat. El 
isi deschisese o firmă de publicitate, visul lui de câţiva ani, iar eu doream să aflu 
mai multe despre cum s-a întâmplat. Ce a dus la transformarea lui Jonathan 
dintr-un visător într-un întreprinzător? La început, a fost mai reținut în a-și 
împărtăşi experienţa, dar am tot insistat până când a cedat. În cele din urmă, mi-a 
spus că ceea ce l-a schimbat a fost o simplă frază. Totul a început să se schimbe 
după aceea, totul, datorită unei mici, dar importante schimbări în vocabular. 


In fiecare săptămână, Jonathan şi prietenii lui se strângeau la cină, în jurul mesei 
din bucătărie, ca să vorbească despre speranţele şi visurile lor si despre ce ar face 
cu viaţa lor într-o bună zi. 


— Într-o seară, isi amintește Jonathan, stăteam cu toţii în jurul mesei și discutam, 


asa cum făceam întotdeauna. Ne gândeam cum va arăta viata noastră atunci când 
visurile noastre vor deveni realitate, iar situaţia ar fi alta. Si atunci cineva a 
exclamat: „Ce-ar fi dacă am înceta să spunem ce-ar fi dacă și am începe să 
spunem hai să facem?“ 


Acesta a fost semnalul pentru Jonathan. A fost provocarea de care avea nevoie 
pentru a-și pune în practică visul. În loc să spună „ce-ar fi dacă“, a început să 
spună „hai să facem“. Și-a îngropat visurile şi, în schimb, a devenit un om de 
acţiune. Când am vorbit cu el la telefon, puteam spune clar că se schimbase 
ceva: era un alt om. Era o transformare uşoară — o pivotare minoră —, dar care 
însemna foarte mult. 


Lecţia este limpede. Ne putem petrece zilele visând la o viata mai bună sau 
putem face treaba neplăcută de a începe de astăzi. Nu esti tu la dispoziția 
vocației; vocaţia este la dispoziţia ta. Poti sta cu braţele încrucișate, jucând jocul 
«ce-ar fi dacă» până la epuizare, sau poţi începe spunând acele câteva cuvinte 
care schimbă totul: hai să facem. 


În piesa Viaţa e vis a scriitorului Pedro Calderón de la Barca, eroul principal, 
Segismundo, care stătuse cea mai mare parte a vieţii lui închis într-un turn, tine 
un monolog în care descrie viata ca pe nimic altceva decât un vis. El spune: „Ce 
e viata? Un delir;/ Ce e viata? Un cosmar,/ O nălucă, nor fugar,/ Şi-i mărunt 
supremul bine,/ Căci un vis e viata-n sine, / Iara visul, vis e doar“. 


Este un monolog profund și poetic, cel mai celebru din piesă, dar este şi puţin 
deprimant. Segismundo se referă la faptul că viaţa este în ea însăşi un joc al 
închipuirii, iar ceea ce credem că ştim este o iluzie. Din păcate, acesta este 
modul în care multi isi trăiesc viata. Considerând vocaţia drept nimic altceva 
decât un vis neimplinit, ei își irosesc pasiunea și răpesc lumii un dar — acțiunea 
lor. La sfârşitul vieţii, pe când povestea lor se pierde în eternitate, ei se vor 
întreba: A meritat? Am făcut tot ce trebuia să fac? Sau doar am fost prudent? 


Pe patul de moarte vom vedea lucrurile cel mai limpede posibil. Fiecare dintre 
noi va trebui să se confrunte cu modul în care și-a petrecut viata, in special 
atunci când a avut ocazia să acţioneze și nu a făcut-o. De ceea ce mă tem cel mai 
mult în ziua aceea este felul în care va trebui să răspund pentru toate momentele 
când nu am fost la înălțimea potenţialului meu, pentru faptul că nu mi-am 
îmbrățișat vocaţia pe deplin. Si care va fi motivul meu? Mi-a fost frică. 


Frica. Cu toţii o simțim. Este forța care îi chinuie si pe cei mai curajoşi. Așadar, 
ce facem cu ea? Cedăm în faţa ei, știind că eşecul este inevitabil, dar nu este 
totodată şi un obstacol justificat. Ne putem deplasa în continuare, deși, uneori, 
într-o direcţie diferită. 


Aici este punctul din care povestea ta începe să conteze, când poți să determini o 
schimbare cu ajutorul talentelor şi abilităților pe care le-ai dobândit. Este locul 
de întâlnire a ideilor si acţiunii, locul unde te opresti din visare si începi să 
trăieşti. Există o tensiune în acest loc al acţiunii, iar riscul este inevitabil. Dar 
recompensele sunt mari. Ce facem cu acest moment, vom continua la nesfârșit. 
Ceea ce laşi în urmă pentru posteritate nu este decizia luată pe patul de moarte. 
Este o alegere ce are loc exact acum, cu resursele disponibile în acest moment. 


Bineînţeles că există alternativă. Am putea opta să devenim mai inversunati cu 
privire la toate astea. Am putea crede că acest proces de căutare a pasiunii este o 
farsă. La fel ca Segismundo, ne-am putea pierde atât de tare în lumea visurilor 
noastre, încât să nu mai fim siguri de realitate. Cu siguranță, aceasta este doar o 
părere. Problema e că nimeni nu este schimbat de un ideal; nimic nu este distrus 
de un vis. lar lumea rămâne la fel, indiferent de cât de grandioasă este ideea ta. 
Doar când oamenii acţionează are loc adevărata transformare. Nu mă înţelege 
greşit. Visurile sunt puternice. Sunt combustibilul pentru schimbare. Însă doar 
ele singure sunt inutile. Să stai într-o cafenea și să vorbeşti despre cum vei 
deveni, într-o zi, scriitor sau antreprenor este cel mai rău lucru pe care îl poţi 
face. Pare muncă, dar, de fapt, este distructivă pentru adevărata muncă de 
realizare a visului tău. 


Așadar, ce e mai bine să faci? Nu mai vorbi și începe să actionezi. Nu visa să 
devii scriitor — începe să scrii. Nu visa să fii antreprenor — începe o afacere. 


Recent, am reluat legătura cu Jonathan. Și-a deschis acea firmă de publicitate şi 
a condus-o câțiva ani, dar, cum viata merge mai departe, pasiunea lui l-a 
îndreptat într-o nouă direcție. Asa că și-a închis afacerea si a început altceva si, 
după cum se vede, firma de publicitate a fost doar încă o etapă în călătorie. Dacă 
nu ar fi început niciodată, nu ar fi ajuns acolo unde este astăzi. Ideea nu este că a 
reuşit. El ti-ar spune că nu-i adevărat, cel putin nu în ceea ce privește firma de 
publicitate. Ideea este că a încercat. Nu a rămas intepenit în visul sau, în schimb 
a adoptat o atitudine activă. Orice ai întreprinde care să însemne mai putin decât 
o astfel de proactivitate este o imitație ieftină a vieţii pe care erai menit să o 
trăieşti. Este eschivare. În loc să o lași să te oprească din drumul tău, de ce nu 


procedezi asa cum a procedat Jonathan si să pivotezi într-o nouă direcţie? S-ar 
putea să fii surprins de ocaziile care vin singure. 


Mesajul ascuns al eşecului 


Nu toate pivotările au finaluri fericite. În 1939, pastorul german Dietrich 
Bonhoeffer s-a îmbarcat spre America, o călătorie care a marcat o cotitură 
crucială în viata lui. Dacă ar fi mers într-o direcţie, cu siguranţă că ar fi murit. 
Dacă ar fi mers în cealaltă direcţie, nu ar mai fi fost în stare să trăiască cu sine 
însuși. 


Cu un an mai înainte, prin intermediul cumnatului său, întâlnise membrii 
Rezistenței germane, un grup aflat în ilegalitate al cărui tel principal era să 
obţină sprijin pentru o lovitură de stat a armatei împotriva lui Hitler. La aceasta 
întrunire a aflat că lumea era în pragul unui război, iar cancelarul Germaniei era 
mult mai periculos decât credea majoritatea. 


Un pacifist devotat, declarat împotriva naziștilor, Bonhoeffer nu s-ar fi înrolat 
niciodată în serviciul militar. Totodată, ştia că, dacă nu făcea asta, putea crea 
complicaţii Bisericii, deoarece această atitudine putea fi considerată drept o 
poziţie oficială. Neștiind cum să procedeze, el a plecat în Statele Unite, la 
invitația Seminarului Uniunii Teologice din New York. 


La scurt timp de la sosire, a regretat decizia luată. Unii cunoşteau pericolul în 
care se afla si situaţia dificilă cu care se confrunta, asa că l-au îndemnat să 
rămână acolo. Dar el a refuzat.® 


Într-o scrisoare adresată prietenului său Reinhold Niebuhr, Bonhoeffer descria 
cele două opțiuni pe care le avea — să rămână și să locuiască în America sau sa 
se întoarcă în Germania si, posibil, să fie ucis. El scria: „Știu ce soluţie trebuie sa 
aleg, dar nu pot alege siguranța personală“.86 S-a întors în Germania, unde a fost 
în cele din urmă hărțuit, arestat și executat pentru un complot de asasinare a lui 
Hitler. A fost spânzurat în lagărul de concentrare de la Flossenbiirg, cu doar două 
săptămâni înainte ca soldaţii americani să ajungă si să elibereze lagărul.% 


Decizia pe care Bonhoeffer a luat-o la New York nu a condus la succes. Nu l-a 
facut nici bogat si nici faimos. Dar era singura decizie pe care o putea lua, cea cu 
care conștiința lui era de acord si o cotitură importantă în viata lui. Această unica 
decizie l-a costat viata. Asa cum scria într-o scrisoare cu câțiva ani mai înainte: 
„Vocaţia mi-e foarte clară. Ce va face Dumnezeu cu ea, nu știu... Trebuie sa 
urmez calea. Poate nu va fi una foarte lungă“.8 Uneori, vocaţia nu este un mijloc 
pentru o viata confortabilă. Câteodată nu pivotam în direcţia succesului personal, 
ci spre o durere și mai mare. Dar iată care-i şiretlicul: vocaţia te va conduce 
întotdeauna spre o viata care să însemne ceva, una de care poți fi mândru. Totuși, 
calea pe care ajungem acolo nu ne-o alegem noi întotdeauna. Uneori, calea poate 
fi costisitoare, chiar mortală. Dar la capătul drumului se află un premiu pe care 
nu-l poţi cumpăra cu bani si o moştenire pe care lumea nu o va uita. 


mn“ 


„A fost al doilea lucru minunat care mi s-a întâmplat vreodată“, mi-a povestit 
Matt McWilliams despre prima oară când a fost concediat de prietenii săi. Cel 
mai bun lucru a fost a doua oară când l-au concediat, forțându-l să întreprindă o 
călătorie plină de cotituri neașteptate care au dus, în cele din urmă, la vocaţia sa. 
La vremea aceea a fost greu, chiar dureros, dar durerea a meritat recompensa. 

Un nou tip de maiestrie 


Viitorul le aparţine celor care învaţă mai multe 
abilități si le combină în moduri creative. 


ROBERT GREENE 


Vocatia ta nu este doar un singur lucru; sunt cateva lucruri. Smecheria este 
sa nu fii omul care se pricepe la toate meseriile, ci sa devii maestru in cateva 
dintre ele. 


La colegiu, Jody Maberry a studiat finante si marketing. Dornic sa termine 
scoala si sa intre în lumea afacerilor, aștepta cu nerăbdare momentul în care avea 
să poarte cămaşă și cravată în fiecare zi. Dar în ultimul an de facultate la 
Universitatea statului Illinois, a descoperit programul Outdoor Adventure. A 
început să participe la cursuri şi să meargă în excursii cu departamentul 
respectiv, iar o excursie în Parcul Naţional Yellowstone l-a impresionat în mod 
deosebit. „Nu pot spune cât de frig se făcuse în Yellowstone“, își aminteşte el, 
„pentru că termometrul meu s-a spart la minus 20 de grade. Era groaznic si 
totodată minunat. După ce m-am întors, a fost singurul lucru la care mă puteam 
gândi“.8 


După absolvirea facultăţii, Jody a început să bată drumurile. El crezuse că va 
locui şi munci tot restul vieţii în partea centrală a statului Illinois, dar ca urmare 
a întâmplării din Yellowstone şi a impresiei pe care i-a lăsat-o, s-a hotărât să 
vadă ce altceva îl mai aștepta. Timp de trei luni, a trăit într-un cort și a explorat 
partea de vest a Statelor Unite, până la urmă croindu-si drum spre statul 
Washington”. Acolo, și-a dat seama că nu întotdeauna vocile ne cheamă spre 
opera capitală a vieţii noastre. Uneori, sunt si locurile. „În timp ce aruncam 
pietre în apă la Deception Pass State Park“, mi-a scris el într-un e-mail, „mi-am 
dat seama că nu voi putea niciodată să mă întorc acasă“. 


Câteva săptămâni mai târziu, Jody s-a întors totuși acasă, doar ca să-şi dea seama 
că ceea ce a simțit în timpul acelei excursii nu îi va trece niciodată. În felul ei, 
experienţa îl bântuia. Într-o lună, a împachetat tot ce avea în portbagajul mașinii 
şi a decis să o pornească din nou la drum, ajungând două săptămâni mai târziu în 
statul Washington, fără vreun serviciu, fără prieteni și cu doar 300 de dolari în 
buzunar. 


In următorii patru ani, Jody s-a căsătorit şi a început serviciul ca analist financiar 
într-o bancă comercială. „Era meseria pentru care urmasem facultatea“, a 
explicat el, „munca pe care trebuia s-o fac“. Dar ceva înlăuntrul său știa că nu 


asta era menit să facă. In secret, isi dorea mai mult. Din fericire, zilele lungi de 
vară îi permiteau să facă exact lucrul pentru care se mutase din Vest si care era să 
exploreze comorile ascunse si potecile întunecate ale Deception Pass State Park. 


El si soţia lui îşi construiseră o casă si începuseră să se acomodeze cu viata de 
cuplu — Jody ca bancher, iar ea ca profesoară. Dar, într-o zi, în timp ce îi ajuta să 
se mute în noua lor casă, o prietenă a spus ceva care a schimbat totul. Ea lucra 
pentru Parcurile Naţionale din statul Washington și a menționat că se făceau 
angajări de rangeri. „Înainte ca prima cutie să fie mutată în noua noastră casă“, a 
spus Jody, „deja mă hotărâsem. Aveam să fiu ranger“. 


Nu este o surpriză faptul că un analist financiar nu are pregătirea necesară pentru 
a fi ranger. Așa că, pe parcursul întregului an, după ce Jody a luat decizia de a 
deveni ranger, el a lucrat la bancă în timpul zilei, iar seara mergea la școală. A 
păstrat secretul asupra acestor cursuri la jobul din timpul zilei, până când, 12 luni 
mai târziu, visul său a devenit realitate. „Am schimbat cămașa și cravata pentru 
ecuson și pălărie“, îşi aminteşte el. 


Timp de un an, Jody a lucrat la Spokane, mergând acasă în weekenduri să-și 
vadă soţia. După un an de convietuire separată, au vândut casa si ea i s-a alăturat. 
Odată cu această mutare, au aflat că vor deveni părinţi. Nu prea ştia atunci ca 
această știre îi va influența, într-o zi, visul de a fi ranger. 


Cum ţi-a mers azi? 


Săptămâna trecută am fost în străinătate. În câteva zile, voi fi la San Francisco. 
Dar acum sunt bucuros să fiu acasă, în Nashville, orașul în care m-am mutat 
după ce, timp de un an, am fost în turneu ca muzician. Se pare că viata mea este 
foarte variată. În fiecare zi, mă trezesc în sunetul vocii fiului meu în vârstă de 
doi ani, auzindu-se la monitorul de supraveghere a bebelusilor. În unele zile, se 
trezește plângând, dar astăzi este ca o moară stricată. 


Il iau pe Aiden din patut și cobordm să pregătim micul dejun. Azi mâncăm 
omletă cu şuncă și brânză. După micul dejun, ne jucăm o oră, apoi mama lui 
coboară şi ea și-l preia. Imi trebuie două minute să conduc până în centru, unde 


se află biroul meu. Este ora zece dimineaţa. Imi deschid laptopul, verific e- 
mailurile cam o oră, apoi dau câteva telefoane de pe mobilul meu. 


Pe la prânz, mă întâlnesc cu un prieten să luăm masa. Vorbim despre viaţă, 
afaceri şi calitatea de părinte. 


Trece o oră, și mă întorc la birou pentru a scrie câte ceva, comprimând o 
jumătate de capitol pentru un nou proiect de carte şi o postare pe blog pe care o 
programez pentru mai târziu în timpul săptămânii. Deoarece am randament, trec 
și la alte chestiuni de serviciu. Restul după-amiezii este dedicat pregătirii unui 
viitor discurs şi câtorva mesaje schimbate cu web-developerul meu, care mă 
ajută să dezvolt un software. 


Așa arată o zi de lucru „normală“ pentru mine. Fiecare zi este unică, plină de 
succesiunea regulată a evenimentelor și întâlnirilor, şi, sincer, îmi cam place așa. 
Dar partea mai grea vine atunci când cineva mă întreabă ce meserie am. 


Instinctiv, răspund „Sunt scriitor“. Dar când îi spun persoanei respective că nu- 
mi petrec cea mai mare parte a timpului scriind cărţi, aceasta se uită la mine 
ciudat, aşa că trebuie să-i explic în continuare. Dacă spun „Sunt orator“, ea se 
aşteaptă să spun că fac dese călătorii sau că realizez cea mai mare parte de venit 
din onorarii, dar aceste lucruri nu sunt adevărate. 


Bineînţeles că as putea să spun că sunt administratorul unui site care vinde 
produse online, dar că nu sunt un adevărat antreprenor — spre deosebire de 
prietenii mei proprietari de magazine de mobilă sau de restaurante. Ei au angajați 
si magazine la stradă. Serviciul meu sunt doar eu. Scriu, vorbesc si caut mijloace 
să-mi intretin familia. Asta este ceea ce fac. 


Adevărul este că fac toate aceste lucruri — ele sunt toate o parte din mine, în felul 
lor. Şi, deşi fiecare activitate s-ar potrivi mai greu într-o singură fişă a postului, 
asta este ceea ce fac. Am aflat că există un termen pentru un astfel de stil de 
viaţă, şi nu este ADHD. 

— Se numeşte viata ca un portofoliu, mi-a spus prietenul meu, Keith. 


— Cum? am întrebat eu. 


— Viaţa ca un portofoliu. Înseamnă că nu esti doar scriitor sau sot sau tată. Esti 
toate acestea la un loc și trebuie să accepti asta. 


— Ah, am spus. Grozav. 


Cu putin timp în urmă, am luat prânzul cu un prieten scriitor. In timp ce amândoi 
mâncam cu poftă tocăniţa picantă de carne cu bame ca să ne incalzim în aerul 
rece de iarnă, mi-am adunat tot curajul pentru a pune o întrebare. 


— Hei, aş vrea să te întreb ceva, dacă nu te deranjează, pentru că este putin cam 
personal... 


S-a uitat la mine, dar nu a zis nimic. Am continuat. 


— Hm, cum iti câştigi existența? Doar din plăţile în avans pentru cărți și chestii 
din astea? Nu pot fi mulţi bani, nu-i așa? 


Stiam sigur că scria o carte nouă la câţiva ani, iar din felul în care editorul lui 
lungea plăţile, nu putea trăi de pe urma acelor bani. 


— Din discursuri? am continuat. Am încercat şi eu asta ca un posibil mijloc de 
câștig și am fost dezamăgit. 


Prietenul meu a zâmbit politicos. „Da, câştig ceva bani din toate astea.“ Apoi a 
zâmbit cu subinteles, s-a uitat în jur de parcă ar fi vrut sa vadă cine îl asculta si s- 
a aplecat spre mine să-mi spună ceva. 


— Ei bine, ca să fiu sincer, a soptit el, dacă ar dispărea toate astea, tot m-aș 
descurca. 


— Cum? Zau? 
Zambind din nou, a continuat: „Te rog, nu mai spune nimănui, dar...“ 


Eram sigur că urma să-mi spună că făcea parte dintr-un cartel al drogurilor si ma 
invita sa mă alătur lor. „Ei bine, fac consiliere, coaching și mentorat pentru 
câţiva lideri influenți.“ 


— Ah, am spus eu, încercând să-mi imaginez la cine se referea. George W. Bush, 
poate? Sau George Clooney? Nu puteam decât să sper. 


Dar ideea cu care am plecat de la acea conversaţie a fost că prietenul meu ducea 
o viata ca un portofoliu. Nu numai că făcea asta dintr-o necesitate financiară, dar 


o facea si pentru ca descoperise ca-i aducea implinire. Cea mai mare parte a 
autorilor pe care-i cunosc trăiesc viata ca pe un portofoliu. La fel fac si 
graficienii, constructorii $i cei care lucreaza pe cont propriu. Ceea ce m-a 
surprins însă este numărul de oameni pe care i-am întâlnit și care și-au găsit 
vocatiile prin intermediul portofoliului de activități. Ei nu au facut doar un 
singur lucru, ci au acceptat o serie de activităţi care au format o identitate 
completă. Așa funcţionează lumea acum — si poate este felul în care trebuie sa 
funcţioneze. 


Perspectiva unui portofoliu 


În anul 2020, 40-50% din forţa de muncă a Americii va lucra pe cont propriu. În 
anul 2030, va constitui majoritatea.” Unii dintre aceşti oameni vor fi siliți sa 
devină persoane fizice autorizate din cauza concedierilor masive cauzate de 
presiunea economiei competitive, iar alţii, printre care mă număr si eu, au ales 
deja această cale. Dar, pentru numele lui Dumnezeu, de ce am face așa ceva? 


Oamenii nu sunt roboţi, programati să facă un singur lucru. Suntem ființe 
complexe, cu numeroase și variate interese. Si, deşi ne-ar plăcea să credem că 
ne-am născut să facem doar un singur lucru sau, poate, ne simţim bine să avem 
doar o singură carieră, realitatea arată că majoritatea dintre noi suntem conectaţi 
la o serie de activităţi care, atunci când se combină, ne duc la cea mai mare 
satisfacţie și cea mai rodnică muncă. 


Aritmetica este evidentă. O viaţă ca un portofoliu este inevitabilă. Provocarea, în 
acest caz, nu se referă la necesitatea de a începe să-ţi clădeşti o astfel de viata, ci 
la când o vei face. Suntem ființe complicate, cu multe interese și pasiuni diverse. 
Ce facem cu ele? Nu suntem ceea ce facem pentru a ne câștiga existența, dar 
viata noastră este făcută din ceea ce facem. Așadar, cum ținem seama de această 
complexitate? Si ce se întâmplă dacă vocaţia nostra nu ne va plăti facturile 
niciodată? Renuntam la căutare? Facem un jurământ de sărăcie? Sau există o altă 
cale? 


Ideea de bază a unei vieţi ca un portofoliu este ca, în loc să te gândești la munca 
ta ca la o activitate monolitică, ce-ar fi dacă ai alege să o consideri ca pe un grup 


complex de interese, pasiuni şi activităţi, asa cum si este? Si cum ar fi daca, în 
loc să te identifici cu fișa postului, începi să vezi tot ansamblul de lucruri pe care 
le faci ca pe un singur portofoliu de activităţi? 


Ideea a fost prima oară folosită de Charles Handy în cartea sa Epoca iratiunii. În 
această carte, Handy descrie cinci tipuri diferite de activităţi care alcătuiesc un 
portofoliu. Acestea sunt: prestări servicii, activitatea salarială, activitatea de 
acasă, activitatea de studiu și activitatea de dăruire. 


Prestările de servicii și activitatea salarială sunt singurele tipuri de muncă plătită 
si uneori nu mai au nevoie de explicaţii: prestările de servicii înseamnă să 
primeşti bani contra ore de muncă efectuate, iar salariul este un venit fix pe baza 
fişei postului. Totuşi, munca neplătită este la fel de importantă ca și aceea plătită; 
doar că este diferită. 


Activitatea de acasă este munca pe care o faci acolo, cum ar fi tunsul peluzei sau 
petrecerea timpului cu familia. Activitatea de studiu este orice activitate 
didactică care contribuie la orice muncă vei face în viitor, cum ar fi să citesti o 
carte sau să urmezi cursuri profesionale. Iar activitatea de dăruire este orice 
experienţă de voluntariat pe care o faci, inclusiv să-ți dăruiești timpul unui 
adăpost pentru oamenii străzii sau să inviti pe cineva la un prânz pentru a-i da 
câteva sfaturi folositoare în carieră.? 


Handy îi încurajează apoi pe cei pe care îi numește „oameni de portofoliu“ să 
nu-și organizeze timpul pe baza orelor dintr-o săptămână, ci, mai degrabă, a 
zilelor dintr-un an. De exemplu, dacă trebuie să câştigi 50 000 de dolari pe an si 
poţi găsi un mod de a face 250 de dolari pe zi, atunci nu trebuie să muncesti 
decât 200 de zile pe an. Cele 165 de zile rămase pot fi petrecute cu alte activități 
din portofoliu. Este un mod util de a-ţi planifica o carieră neconvenţională, ce va 
fi probabil vocaţia ta în următorii câţiva ani. Dar ce-ar fi dacă ai aplica această 
idee nu doar în ceea ce priveşte munca ta, ci întreaga ta viata? 


Așa cum am mai spus deja, vocaţia este mai mult decât o carieră; este scopul și 
direcţia vieţii tale. Ceea ce înseamnă că nu se aplică doar la ceea ce faci; este 
ceea ce esti. Asa că hai să vedem cele patru domenii ce constituie portofoliul 
care este viata ta. 


1. Munca 


La un moment dat, te vei confrunta cu faptul că vei face în viata multe lucruri 
diferite. Locurile de muncă vor veni şi vor trece, iar carierele nu vor dura atât de 
mult timp pe cât crezi că ar trebui. Dar, prin intermediul tuturor acestor 
experienţe, te vei dezvolta. Fiecare nouă experienţă contribuie la portofoliu. S-au 
dus de mult zilele când absolveam liceul sau facultatea, ne angajam într-o 
companie și munceam acolo timp de 40 de ani, înainte de a ne retrage și a 
aștepta pensia. 


În multe cazuri, organizaţiile în care ne clădim căminele vocationale nu vor mai 
exista peste cinci ani. Vor fi cumpărate de alte companii, vor falimenta sau se vor 
transforma în altceva. Acesta este modul în care lumea funcţionează acum. Dacă 
ai o mentalitate de tipul portofoliului pentru muncă, vei deveni o persoană 
multilaterală, orientată spre succes, în această nouă economie. 


2. Căminul 


Priveşte adevărul în fata: nu toată viata ta este munca, iar ăsta-i un lucru bun. 
Am epuizat o mare parte din această carte analizând conceptul potrivit căruia 
munca este mai importantă decât cred multi. Munca ta nu este doar corvoada; 
este o chemare, o vocaţie nobilă, dacă vrei să o priveşti în acest fel. Dar, în 
același timp, munca nu este tot ce contează în povestea vieţii noastre. Suntem 
fiinţe complexe, animale sociale, și felul cum ne investim vieţile depășește locul 
unde pontăm cartele. Propria mea experienţă m-a învăţat acest lucru de multe 
ori. 


Când m-am căsătorit cu Ashley, ea a jurat să fie cel mai înfocat fan al meu. Nu 

cred că vreunul dintre noi știa exact ce însemna asta în acel moment, dar câţiva 
ani mai târziu, după ce am publicat cărţi și am început propria mea afacere, pot 
privi în urmă şi vedea în ce măsură m-a încurajat pe parcursul fiecărei etape din 
acest proces. Nu mi-aş fi putut dori un fan mai mare. 


Faptul că soția mea mi-a fost alături m-a învăţat că, oricât ar fi de important să 
visezi, un vis neîmpărtășit este doar o fantezie, o iluzie. Ceea ce dă sens 


călătoriei vocației este să ai pe cineva cu care să iti imparti pasiunea. In cazul 
meu, ca scriitor, dacă nu as avea pe cineva să-mi susţină activitatea, cuvintele pe 
care le scriu ar începe să isi piardă înţelesul. 


3. Joaca 


Nu-mi place cuvântul hobby-uri. Pentru mine, acestea sunt activităţi pe care nu 
intentionezi niciodată să le iei în serios. Dar cu toţii avem lucruri pe care le 
facem din pură dragoste pentru activitatea respectivă, indiferent dacă ne aduc sau 
nu un venit. Psihologii numesc această activitate „joacă“. 


Recent, cercetătorii și-au dat seama cât de importante sunt astfel de activități 
pentru dezvoltarea noastră completă. lată ce spune Hara Marano, editor la 
Psychology Today: „Suntem cu toţii de acord că joaca înlătură stresul. Ne 
reîmprospătează şi ne reface. Ne redă optimismul. Ne schimbă perspectiva, 
stimulându-ne creativitatea [...] dar există și dovezi că joaca face mai mult. De 
fapt, poate fi cea mai înaltă expresie a umanităţii noastre“.% 


Orice faci pentru a-ți reîncărca bateriile la sfârșitul zilei nu este o simplă 
distracţie. Sau, cel puţin, nu trebuie să fie. Poate fi exact acel lucru care te 
menține sănătos și rational. Te poate întări la fel de bine ca şi odihna. Muzica ta 
preferată, cărțile care iti fac plăcere, chiar și mâncărurile favorite, toate 
contribuie la persoana care esti și la portofoliul pe care ţi-l faci — și, prin urmare, 
formează vocaţia ta. Cine ştie în ce fel se armonizează experiențele din trecut și 
interesele tale actuale pentru a crea ceva unic și minunat? Joaca este modul în 
care ne păstrăm viata $i munca interesante. 


4. Scopul 


Sigur există ceva mult mai important decât ceea ce faci care te îndrumă printre 
alegerile pe care le faci, printre riscurile pe care ti le asumi și printre 


oportunităţile pe care le urmaresti. In multe privinţe, acesta este motivul pentru 
care muncesti. Este institutia filantropica la care companiile contribuie cu un 
procent din profituri sau convingerile morale care iti ghideaza valorile ori familia 
pe care o intretii. Este munca din spatele muncii si, desi s-ar putea sa nu dureze 
opt ore pe zi, fara un de ce in spatele lui ce faci, cariera ta devine neimportanta 
si, în final, inutilă. 


Trist, dar unii nu își dau seama de acest lucru decât atunci când este prea târziu. 
Pe patul de moarte, isi înțeleg în cele din urmă misiunea și câte oportunități au 
pierdut care le-ar fi schimbat situaţia. Ce pierdere — să-ţi înţelegi misiunea la 
mult timp după ce ai fi putut face ceva în privinţa ei. Dar pentru aceia care 
doresc să asculte chemarea vocației și acordă mare atenţie vieţii lor, această 
misiune poate fi cunoscută. 


Charles Handy a spus odată într-un interviu: „Dacă te tot plângi de jobul tău sau 
consideri că a devenit monoton și plictisitor, trebuie să te întrebi — ce ţi-ai dori în 
secret să faci? Fă-o. Poti avea un punct de întrerupere si apoi să te reinventezi. 
Oamenii inteligenţi se reinventează la fiecare zece ani“.%4 


Alegerea de a-mi considera vocaţia ca pe un portofoliu, în loc să o văd ca pe un 
singur angajament, a creat mai multă armonie și m-a ajutat mai mult decât orice 
altceva să înţeleg mai bine ce fac. Poate că va face acelaşi lucru si pentru tine. 


Ce nu înseamnă măiestria 


Cum acceptăm ceea ce stim acum despre portofolii și cum aplicăm aceste 
cunoştinţe la propriile noastre călătorii vocationale? Odată ce am auzit chemarea, 
să răspundem nu e suficient. Responsabilitatea ta nu este doar să faci ce trebuie, 
ci să faci bine. 


Pentru cei care au crescut în epoca microundelor și a televiziunii prime-time, 
conceptul de măiestrie s-a pierdut. Nu am crescut ştiind ce înseamnă să faci 
lucrurile cu măiestrie; daca sunt utile si funcţionează, atunci sunt destul de bune. 
Într-o lume doritoare să urmeze calea cea mai ușoară, țelul este celeritatea, nu 
excelența. Să-ţi faci munca bine este mai putin important decât să-ţi faci treaba. 


Dar dacă ideea nu era sa faci lucrurile rapid şi uşor? Daca munca noastră era 
menită nu doar să fie de folos lumii, ci să facă muncitorul mai bun? 


Un scriitor a fost întrebat odată de soţia lui bine intenționată: „De ce nu scrii 
cărți pe care oamenii să le poată citi?“ El scria poveşti ciudate, aproape poetice, 
pe care puţini oameni le înțelegeau. Târându-și familia prin Europa în timp ce 
încerca să aibă succes ca autor, era veșnic chinuit de dificultăţi financiare. Pentru 
a Inrautati şi mai mult lucrurile, contemporanii săi îi criticau stilul de neînțeles, 
chiar imoral și, uneori, pervers. lar acum, soţia lui se alătura denigratorilor. 


Astfel de critici pot uza sufletul unei persoane, dar el continua să scrie. În mintea 
lui, ştia ce încerca să facă şi că oamenii îl vor înțelege într-o bună zi. Pe el nu-l 
interesau banii. Îl interesau măiestria, onorarea muncii si să facă ce trebuia. 
Numele scriitorului era James Joyce. 


Joyce, care a crescut în Irlanda, a fugit din ţară după absolvirea colegiului, 
moment în care a renunțat la educaţia romano-catolică și la multe alte tradiţii și 
legături. Era hotărât să devină un mare scriitor, cu un stil total nou, care avea să 
redefinească modul nostru de înțelegere a literaturii. Si exact asta a si făcut. În 
ciuda îndoielilor exprimate de colegii săi şi a împunsăturilor soției sale, altfel 
bine intenționate, în 1999, la 58 de ani de la moartea sa, Joyce a fost votat de 
revista Time drept unul dintre cei mai importanţi oameni care au trăit în secolul 
XX. 


Când lumea pare să conspire împotriva ta și toţi spun că esti un ratat, adevărații 
maeștri merg mai departe. Chiar și atunci când alţii nu înțeleg, maeştrii își dau 
seama că devotamentul lor este închinat unei chemări mai înalte decât aceea de a 
mulțumi masele. Joyce a încercat să facă ceva ce lumea nu mai văzuse niciodată. 
Îşi urmărea o pasiune şi înțelegem dintr-un astfel de devotament că ceea ce pare 
pe moment irelevant poate crea mai târziu o adevărată moştenire. Dar pasiunea, 
singură, nu este suficientă pentru a susține munca. Adevărata măiestrie înseamnă 
măreție, înseamnă a face ceva care să depășească limitele a ceea ce alţii 
consideră că este rezonabil sau chiar sensibil. Peter Senge, profesor la MIT, 
descrie măiestria drept ceva care „depășește competenţa și abilităţile [...] 
Înseamnă să-ţi abordezi viata ca pe o activitate creatoare“.® 


Maiestria nu înseamnă să ai 10 pe linie sau cel mai mare salariu dintr-o 
companie. Nu înseamnă nici măcar să fii cel mai cunoscut din domeniul tău de 
activitate. Are legătură cu înțelegerea potenţialului propriu, iar apoi cu urmărirea 


acelui ideal, căruia să iti dedici viata. Înseamnă să faci tot ce este mai bine. De 
ce? Deoarece măiestria o merită, vocaţia o cere si vei putea deveni o persoană 
mai bună. În fond, acesta este rolul muncii în viata noastră — nu doar un mijloc 
de a ne câștiga existenţa, dar și un instrument de a ne transforma în cei care am 
fost născuţi să fim. 


Nu ne gândim prea des în ce fel ne influențează ceea ce facem. Deoarece un loc 
de muncă este adesea doar un loc de muncă, e ușor să credem că activitatea nu 
ne afectează identitatea. Este adevărat că nu esti ceea ce faci, dar poţi deveni 
ceea ce profesezi. Si ce profesezi tu când te afli la locul de muncă pe care îl 
urăşti, luând-o pe scurtătură pentru a-ţi face treaba? E timpul să ne reconectăm la 
o înțelegere mai moderna a măiestriei. 


Când am întrebat un muzician de succes cum a reuşit ca, de la un câștig mediu 
ca artist, să devină o valoare excepţională, încasând în prezent un milion de 
dolari pe an, răspunsul lui m-a mirat. A compus vreun hit sau este difuzat 
nonstop la radio? Ce a dus la succesul lui enorm? „Am încetat să mai încerc să 
fiu faimos“, mi-a spus el. 


— Cum? am întrebat nedumerit. Doar atât? Nu ar trebui ca muzicienii să fie 
faimoși? Nu pentru asta faci carieră din arta ta? Nu trebuie ca oamenii să știe 
cine ai fost? Aparent nu. De fapt, pentru prietenul meu, faima era mai mult o 
distragere decât un aliat. 


— Da, mi-a răspuns el. Am încetat să încerc să fiu faimos şi m-am concentrat, în 
schimb, pe succes. 


L-am întrebat ce însemna pentru el acel cuvânt — succes — şi dacă considera că 
fiecare muzician trebuie să vâneze banii sau să devină milionar. 


— Bineînţeles că nu, mi-a spus. Succesul nu se referă la bani. Înseamnă să-ți 
stabileşti un tel — si apoi să-l realizezi. 


Muzicianul milionar crezuse, ca multi dintre noi, că faima va conduce într-o zi la 


succes si a fost dezamăgit. S-a gândit ca va putea, în cele din urmă, să aibă grijă 
de familia lui sau că nu-și va mai face griji că va trebui să fie plecat în turnee 
câte 200 de zile pe an, atunci când va deveni faimos, dar asta nu s-a întâmplat 
niciodată. Asa că și-a regândit așteptările şi s-a concentrat pe un alt tel. Numai 
atunci a început el să vadă rezultatele pe care le sperase. Pentru prietenul meu, 
aceasta a însemnat mai mult timp pentru familie, o libertate financiară mai mare 
şi o moștenire pentru copiii săi — acestea erau obiectivele sale. Banii care au 
urmat au fost un produs auxiliar. 


La ce este bună munca? 


În drumul spre vocaţia mea mi s-a întâmplat ceva ciudat. Atunci când mi-am 
părăsit slujba pentru a deveni scriitor cu normă întreagă, având toată libertatea 
din lume, am crezut că, în cele din urmă, ajunsesem să fac ceea ce îmi place si să 
fiu plătit pentru asta. Dar atunci de ce, după doar câteva luni de muncă pe cont 
propriu, eram atât de obosit si gata să las totul baltă? 


Pentru mine, munca a fost întotdeauna un rău necesar, ceva de făcut pentru a 
avea grijă de mine şi pentru a-mi plăti facturile. Cu siguranţă că munca e 
folositoare şi merită osteneala, și mi-au plăcut majoritatea locurilor de muncă pe 
care le-am avut, dar dacă nu as fi avut nevoie de bani, nu ar fi trebuit să mă 
angajez. Acesta a fost motivul pentru care, după ce am lucrat pentru mine doar 
câteva luni, eram gata să mă dau bătut. Ceea ce ignorasem era adevărata 
semnificaţie a muncii. 


În timpul acelei crize, întrebarea pe care nu mi-am pus-o, cea pe care ar trebui cu 
toții să ne-o punem la un anumit moment, era: „La ce este bună munca mea?“ 
Pentru a-mi câștiga existenţa? Aceasta este atitudinea tipică și abordarea muncii 
ca mijloc pentru atingerea unui scop. Muncim ca să trăim, dar nu trăim ca să 
muncim. Dacă scopul muncii este bogăţia și prosperitatea, ce se întâmplă după 
ce ţi-ai atins scopul de a face destui bani? Iesi la pensie mai devreme? Unii o fac. 
Dar chiar si atunci, țelul pare mic și, oarecum, neimportant. Dacă gratificarea 
proprie este recompensa fundamentală, de ce aceia care au mai mult sunt mai 
putin fericiţi? Si de ce oameni ca Bill Gates și Bono dau de pomană tot ce au 
strâns? Dacă nu căutăm să obținem faimă sau bogăţie, atunci de ce mai muncim? 


În timpul celui de-al Doilea Război Mondial, scriitoarea britanică Dorothy 
Sayers a scris un eseu fascinant intitulat „De ce să muncim?“, în care analizează 
motivaţia pentru vocaţie. Ea a adus în discuţie o problemă specială, adecvată 
situaţiei în care se afla, întrebând cum va proceda societatea în privința muncii 


după încheierea războiului. 


Multe fabrici din Europa și Statele Unite fuseseră folosite la fabricarea de arme 
şi provizii destinate forţelor aliate, dar acest lucru urma să ia sfârșit curând. În 
timpul războiului, producţia crescuse vertiginos, iar economiile progresaseră. 
Exista un scop clar si bine definit pentru muncă: aprovizionarea aliaților cu 
resurse suficiente pentru a putea câștiga războiul. Ce aveau să facă însă fabricile 
şi muncitorii pe timp de pace? Cum aveau să mai muncească oamenii atunci 
când nu avea să mai existe un tel comun care să-i unească? Sayers se temea că ei 
s-ar întoarce la o etică inferioară a muncii, ceea ce ar fi putut crea probleme pe 
termen lung în Occident. 


„Obiceiul de a ne gândi la muncă ca la un lucru făcut pentru a produce bani este 
atât de înrădăcinat în noi“, a scris ea, „încât cu greu ne putem imagina ce 
schimbare revoluţionară ar fi să ne gândim la ea prin prisma activităţii realizate“. 
Dacă am putea face această schimbare și să ne gândim la muncă așa cum ne 
gândim la joacă, considerând-o ca pe ceva făcut din plăcere, lumea s-ar putea 
schimba.% În esență, Sayers spunea că aceeași atitudine pe care o avem faţă de 
îndeletnicirile care ne plac trebuie să o avem și fata de muncă, adăugând că 
munca nu este un mijloc pentru atingerea unui scop. Este însuși scopul. 


Fiecare muncitor are responsabilitatea morală de a pune întrebări mai profunde 
despre munca. Ea scria: „Nu ar trebui să întrebăm despre o întreprindere: «va 
plăti?», ci «este serioasa?»“°” Cand faci ceea ce Sayers numește a sluji muncii, 
faci ceea ce ai fost menit să faci și o faci bine. Restul nu depinde de tine. Bogăția 
poate că va veni. Si faima. Dar nu acestea sunt țelul. Treaba noastră este să 
vedem munca drept un mijloc de a ne face oameni mai buni, nu doar mai bogați. 


Lucrarea profesorului de psihologie Mihâly Csikszentmihâlyi demonstrează 
acest lucru. Copil fiind, Csikszentmihâlyi a fost martorul modului în care 
atrocitățile celui de-al Doilea Război Mondial i-au împiedicat pe oameni să-și 
trăiască viata după război. Fuseseră traumatizati de război și de aceea aveau 
puţine motive să fie fericiți. Exista vreo cale pentru ei să-şi găsească din nou 
sensul si chiar fericirea în viata? Creşterile de venituri — după ce ai atins o 
anumită limită deasupra pragului de sărăcie — nu-i fac pe oameni mai fericiţi. 


„Creşterea bunăstării materiale nu pare să influenţeze nivelul de fericire al 
oamenilor“, spunea Csikszentmihâlyi.% 


Prin urmare, dacă faima şi averea nu sunt secretele fericirii, atunci care sunt 
acestea? Este starea mentală pe care el o numește „flux“. Fluxul este intersecția 
dintre lucrul la care te pricepi si ceea ce te provoacă — acolo unde dificultatea si 
competenţa se întâlnesc. Atunci când competenţa ta depăşeşte dificultatea unei 
sarcini de îndeplinit, te plictisești. Iar când dificultatea îţi depășește competenţa, 
te nelinistesti. Asta era si problema mea: eram plictisit. Așa că am făcut tot 
posibilul să-mi fac munca mai dificilă. Și ştiţi ce s-a întâmplat? Plictiseala a 
dispărut. Mai târziu mi-am dat seama că noile provocări pe care le preluasem mi- 
au dat sentimentul finalitatii care îmi lipsea. 


Era aceeaşi problemă cu care se confruntau şi muncitorii din Europa şi Statele 
Unite după război. Cum să evite sentimentul lipsei de finalitate? Trebuiau să-și 
găsească fluxul, înțelegând că provocarea nu consta în a produce pentru o cauză 
îndepărtată. Era însăşi munca. 


Tata cum descrie Csikszentmihâlyi sentimentul pe care îl ai când te afli în starea 
de flux: „Ştii că poţi face ce trebuie făcut, chiar dacă este dificil, iar simţul 
timpului dispare. Uiti de tine. Te simţi parte a unui lucru mai important“.* Daca 
munca pe care o facem este doar pentru succesul sau renumele nostru, atunci ne 
vom pierde interesul sau, în final, vom fi copleșiți de anxietate. Dar dacă se 
referă la un avantaj mai mare, dacă suntem aici ca să slujim muncii, și nu invers, 
atunci ne trezim în fiecare zi cu o nouă provocare, cu un scop. Ceea ce seamănă 
foarte mult cu vocaţia. 


Avem grijă de vocaţia noastră, suntem administratorii cărora li s-a încredinţat o 
viziune mai mare decât ei înșiși. Responsabilitatea noastră nu este să ne 
tezaurizăm darurile, ci să le folosim exigent, astfel încât alţii să poată beneficia 
de ele. Pe scurt, vocaţia ta este un dar, unul care trebuie dat mai departe. Vocatia 
este o conduită de viata, ce ne permite să ne reunim abilităţile si pasiunile într-un 
mod satisfăcător și plin de semnificaţie. 


Calea spre măiestrie 


După ce a fost avansat, fapt ce l-a obligat ca, împreună cu familia sa, să-și 
schimbe domiciliul, Jody Maberry s-a mutat din Spokane pentru a lucra câţiva 
ani la un alt parc de pe Coasta de Vest.1% Crezuse că visul lui era să devină 
ranger, dar când a văzut ce implica aceasta, nu mai era atât de sigur. Nu îşi mai 
petrecea mult timp alături de familie, iar copiii lui creşteau repede. Pentru a 
inrautati și mai mult lucrurile, sistemul de funcționare a parcului avea probleme, 
aşa că nu ştia cât de sigur mai era locul său de muncă. 


După un conflict lăuntric, Jody a decis să-și părăsească slujba de la parc şi să se 
concentreze pe familia lui. S-a întors la şcoală, și-a luat masteratul în 
administrarea afacerilor şi s-a angajat la o firmă de construcţii unde se ocupa de 
partea administrativă a afacerii. Și-a mutat familia în oraș, ceea ce nu mai făcuse 
până atunci. Pentru prima oară, copiii lui aveau vecini — și le plăcea mult. În 
prezent, el nu regretă pasul făcut. 


Dar chiar si acum, după atâţia ani, Jody încă simte în sufletul lui o dorinţă care 
nu va pieri niciodată. La un an după ce și-a părăsit slujba de la parc, a început să 
simtă din nou nevoia. La școală i se reaminteau căile prin care putea aplica 
cunoştinţele dobândite la fosta slujbă de ranger. În conversațiile cu prietenii, se 
trezea că îi este dor de munca lui. „Parcul începuse să mă cheme din nou“, își 
aminteşte el. „De data asta, am știut să nu-l las să mă cheme prea mult.“ 


Astăzi Jody acordă consultanţă firmelor pentru planificare strategică și 
marketing. Se gândeşte să revină la munca în parcuri într-o zi, dar, deocamdată, 
simte că a făcut alegerea corectă. 


Când am discutat pe videochat cu Jody, l-am întrebat dacă regretă ceva. „Nu, nu 
regret nimic“, mi-a spus. „Câteodată îmi lipsește, dar nu am regrete.“ Mi-a 
povestit despre oamenii pe care îi ştia — foşti rangeri — care au trebuit să facă 
alegeri dure, la fel ca și el. Au trebuit să-și mute familiile sau fuseseră 
concediati. „Să fii ranger era totul pentru ei; iubeau munca asta“, a completat 
Jody. Dar mulţi au trebuit să plângă pierderea visului lor atunci când au ales 
familia în detrimentul parcului. 


Unii au continuat ca paznici la pescării sau în rezervaţii naturale, alții ca polițiști 
călare, iar unii chiar ca profesori în școli. Dar visul lor de a fi rangeri într-un parc 
trecuse, ca și pentru Jody, de altfel, și au mers mai departe. „Este într-adevăr 
trist“, a arătat el. „În multe feluri, mai întâi eşti ranger în parc, iar apoi tată sau 
sot.“ E parte din meserie, recunoaște el, dar ceva din toate acestea l-a slăbit. 


Poate ca a merge mai departe face parte din proces. Poate ca vocatia evolueaza 
întotdeauna și nu-ți permite sa stai nemișcat într-un loc prea mult timp. Acum 
Jody îşi folosește atât cunoștințele de afaceri, cât şi experienţa de ranger pentru a 
ajuta la crearea viitoarei generaţii de șefi ai parcurilor. Atunci când am vorbit, el 
tocmai lansase distribuirea unui fişier multimedia pe internet numit The Park 
Leaders Show, care prezintă interviuri cu alti rangeri $i experţi si care devine 
rapid material de studiu în domeniu. Mare parte din meseria de ranger de parc 
implică management și abilităţi de afaceri pe care trebuie să le înveţi singur. „Nu 
există nici o pregătire pentru asta“, mi-a spus el. Fisierul multimedia asigură o 
astfel de pregătire. 


În demonstraţie, Jody l-a intervievat pe Jack Hartt, primul său manager, care l-a 
ajutat să pornească în meseria de ranger. Într-un anumit moment din conversaţie, 
Jody spune ceva prin care arată că îi lipseşte meseria de ranger. Jack replică: 
„Poate ca iti lipseşte meseria de ranger, dar dacă poţi face această muncă, vei 
avea un impact asupra mai multor oameni decât ai fi avut dacă lucrai ca ranger 
în parc“. 


Privind înapoi, Jody vede cum totul în viata lui, chiar și cotiturile si dezamăgirile 
neașteptate, l-a ajutat să ajungă unde se află în prezent. Nu ar putea face ce face 
acum fără numeroasele întorsături ciudate ale povestii sale, care l-au silit să 
pivoteze la momentele potrivite. „Nu aş fi putut face asta“, povestește el, „dacă 
nu as fi fost ranger în parc timp de opt ani. Si nu as fi putut-o face fără să fi 
lucrat în afaceri şi să am o poveste netraditionala despre rangerii din parcuri“. 
Pentru el, totul se leagă. 


Așadar, cum își vede Jody vocaţia astăzi? S-a schimbat sau a evoluat? „Vocaţia 
mea era legată de parcuri, nu de meseria de ranger“, a spus el, explicând că acum 
înţelege mai bine ce trebuia să facă. „Chiar şi atunci cand am încercat să plec, 
am fost tras înapoi.“ În experienţa lui, aşa lucrează vocaţia. Este ceva ce nu-ţi va 
da pace, o chemare spre munca pentru care ai fost născut. 


— Nu-ţi căuta vocaţia, a încheiat el. Explorează, încearcă lucruri noi, fii tot timpul 
în mișcare. Ceva te va acapara. Te va chema. Ca atunci când te îndrăgosteşti. Nu 
poţi sta pe canapea si să decizi că te vei căsători cu o anumită fată. Te vei 
îndrăgosti după ce veţi fi împărtăşit experienţe, bucurii, provocări, poate chiar si 
dureri sufleteşti. Si toate astea nu s-ar fi putut întâmpla fara să te ridici de pe 
canapea, să te implici si să întâlneşti acea fată unică de la care nu-ți mai poţi lua 
gândul. 


În momente diferite, Jody a trebuit să se îndepărteze de ceea ce credea el că este 
vocaţia sa. Îşi iubea meseria, dar avea responsabilităţi față de familie care erau 
mai importante decât meseria pe care o avea. Pentru el, vocaţia nu este doar un 
loc de muncă; este viaţa trăită cum trebuie. Și poate că același lucru este valabil 
si pentru tine şi pentru mine. 


Cand l-am întâlnit pe Jody în timpul unei călătorii spre statul Washington, m-a 
plimbat prin bătrânul parc, m-a urcat pe muntele Spokane și mi-a arătat 
priveliștea, povestindu-mi tot timpul. În timp ce făcea asta, puteam să jur că, desi 
isi părăsise postul de ranger cu ani în urmă, meseria nu-l părăsise pe el. ,, Vocatia 
nu înseamnă o anumită meserie“, povestea el. „Nu mai sunt ranger, dar asta nu 
înseamnă că trebuie să mă îndepărtez de vocaţia mea. În schimb, îmi pot folosi 
puterile pentru a aduce valoare cauzei in alt mod.“101 


89 Jody Maberry, interviu online realizat de autor, 12 mai 2014. 


% Stat federal aflat pe Coasta de Vest, la frontiera cu Canada, a nu se confunda 
cu capitala Washington, D.C., de pe Coasta de Est (n.red.) 


21 Thomas Fisher, „The Contingent Workforce and Public Decision Making“, 
Public Sector Digest, martie 2012: 46-48. Mai multe articole și alte publicaţii au 
făcut aceleași preziceri: Jeff Wald, „How an Exploding Freelance Economy Will 
Drive Change in 2014“, Forbes.com, 25 noiembrie 2013, 
http://www.forbes.com/sites/group think/2013/11/25/how-an-exploding- 
freelance-economy-will-drive-change-in-2014/; Elaine Pofeldt, „What You'll 
Need to Know to Be the Boss in 2020“, Forbes.com, 3 aprilie 2012, 
http://www.forbes.com/sites/elainepofeldt/2012/04/03/what-you-need-to-know- 
to-be-the-boss-in-2020; Ryan Kim, „By 2020, Independent Workers Will Be the 
Majority“, Gigaom, 8 decembrie 2011, http://gigaom.com/2011/12/08/mbo- 
partners-network-2011. 


% Charles B. Handy, The Age of Unreason (Boston: Harvard Business School 
Press, 1989). 


3 Hara Estroff Marano, „The Power of Play“, Psychology Today, 28 ianuarie 
2013, http://www.psychologytoday.com/articles/199907/the-power-play. 


24 Natalie Cooper, „Lessons in Leadership, Work and We 

DESĂVÂRȘIREA 


CAPODOPERA TA 7 


Cum arata mostenirea 


O viaţă nu este importantă decât prin 
impactul pe care il are asupra vieţii altora. 


JACKIE ROBINSON 


Vocatia ta nu este o meserie. Este întreaga ta viata. 


Nu ştiu sigur la ce mă așteptam când am vizitat prima colibă din chirpici în 
mijlocul Africii, dar numai la asta, nu. Nu ma asteptam la speranţă. „Aici 
locuiesti?“, a întrebat-o ghidul nostru pe fetiță pe când urcam panta mocirloasă 
spre casa ei. Altminteri nepăsătoare, atitudinea ei s-a insufletit pe când ajungeam 
în vârful dealului unde am fost întâmpinați de părinţii ei — cel putin, credeam că 
sunt părinţii ei. 


Sam, bărbatul din casă, s-a grăbit să corecteze această neînțelegere. Kevin, în 
vârstă de nouă ani, era cumnata lui. El şi soţia lui, Christine, au luat-o după ce 
mama ei a dispărut. Mama suferea de o formă de boală mintală și avea 
nefericitul obicei de a-și abandona copiii. Așa că ei au hotărât s-o crească pe 
Kevin ca pe propriul copil. Iar dacă erau întrebaţi despre acest fapt, sau dacă le 
lăudai bunătatea, se simțeau jenati. 


Trei colibe masive, din chirpici, cu acoperișuri de paie formau căminul familiei: 
una era bucătăria, iar celelalte două erau dormitoarele. Pe când făceam turul 
incintei, am observat că fiecare clădire era bine întreținută, cu podeaua măturată 
şi lucrurile aşezate în ordine. Era o ordine obișnuită în locul respectiv, un stil de 
viata care indica un cămin. Erau oameni modesti, dar se vedea clar că erau 
mândri de ceea ce aveau, în special Christine. 


Viaţa lor era dură, fără îndoială. Cu un an în urmă, cuplul pierduse doi băieţi 
gemeni, o rană de care încă mai încercau să se vindece. Fiul lor, Augustine, era 
surd si nu aveau acces la oportunități precum şcoli pentru copii cu nevoi 
speciale, care, sigur, le-ar fi făcut viața mai ușoară. 


Sam se născuse într-o familie de fermieri săraci, în Lira, Uganda, localizată în 
partea de nord a ţării, unde războiul civil devasta pământul de două decenii. În 
pofida mijloacelor limitate, părinţii lui i-au dat un lot de pământ, pe care a 
început să-l lucreze si să-şi întrețină familia. „Rareori vezi un bărbat că rămâne 
acasă după ce i s-au născut copiii“, mi-a spus unul dintre conducătorii expediției. 
Oamenii care aparțin acestei culturi au tendinţa să plece după ce apar copiii, dar 
Sam nu era ca ei. 


Dupa ce am stat putin in vizita la familia lui, Sam m-a condus la un magazinas 
aflat pe o parte a unui drum din apropiere, unde el vindea mici articole cum ar fi 
pungi cu ulei de gatit si chibrituri. 


Imediat am început să-l bombardez cu întrebări: „Cât castigi pentru fiecare 
articol? Care este marja de profit? Când poţi comanda un nou stoc?“ 


Ştia toate răspunsurile. 


L-am întrebat chiar dacă isi planificase câți bani voia să câştige. Am învăţat că 
asta e o întrebare căreia mulți oameni nu-i cunosc răspunsul și care duce la un 
real succes. Trebuie să ai un tel, să știi încotro te indrepti, ca să ajungi acolo. 
Pare evident, dar o mulțime de oameni aleargă după un vis fără să aibă nici o 
idee despre ceea ce doresc să realizeze. Dar Sam era altfel. 


— Cinci milioane, a spus el fără să ezite. 


Aceasta era suma pe care trebuia să o câștige pentru a-și trimite fiul la o scoala 
pentru copii cu nevoi speciale și să-și construiască o casă care nu va fi din 
chirpici. Încercând să nu par ostentativ, am scos telefonul mobil, am deschis 
aplicaţia pentru calculator și am făcut o conversie rapidă. Suma era de 2000 de 
dolari. 


— Cred că iti vei realiza obiectivul, Sam, am spus zâmbind. 


Familia lui trebuia să meargă în fiecare zi peste trei kilometri ca să aducă apă 
potabilă curată. Nu aveau electricitate sau alte înlesniri. Găteau toate mesele la 
foc si trăiau din câţiva dolari pe zi. Și totuși, de jur împrejurul casei lui, creșteau 
sorgul si arbori de mango, fructe, legume si cereale care asigurau hrana familiei. 


Sam făcea mai mult decât să subziste. Muncea din greu, nu doar pentru a trăi de 
azi pe mâine, ci pentru a-și îmbunătăţi viaţa şi a le face un viitor copiilor lui. 
Când ne-am luat la revedere de la bărbatul cu zâmbet molipsitor, mi-am dat 
seama cât de bogat era. 


Sărăcia și bogăţia sunt concepte care nu pot fi definite doar prin ceea ce posezi 
sau realizezi. Avocatul care câștigă 450000 de dolari pe an și cheltuieşte 
jumătate de milion este bogat? Obiceiurile lui sunt sustenabile? Dar mama pe 
care am întâlnit-o acum doi ani, într-o mahala din Guatemala, si care îşi mătură 
casa în fiecare dimineaţă, înainte de a merge la muncă la piaţă, pentru a-şi putea 


trimite copilul la scoala — este ea săracă? Nu spun asta pentru a-mi bate joc de 
cei care trăiesc din te miri ce şi nici nu vreau să minimalizez luxul din care scriu 
acum. Dar ceea ce am învăţat, nu din suburbii, ci din mahalale, este că sărăcia 
reprezintă mai mult decât un context. Este o mentalitate. Am întâlnit oameni 
bogaţi în unele dintre cele mai sărace locuri de pe planetă şi am întâlnit oameni 
ruinati trăind în case de milioane de dolari. 


Sam nu va mai fi sărac, dacă-l putem numi așa, pentru mult timp. Are ocazia, 
mijloacele și voinţa de a-și schimba viata. Comportamentul lui era diferit fata de 
sentimentul pe care l-am avut când am intrat în mahalaua din Kampala. Era o 
altfel de sărăcie; acolo era prea puţină speranţă. Dar în ochii lui Sam, am văzut 
ceea ce voiam să văd, ceva puternic și molipsitor. Visul lui nu era pentru el — era 
pentru familia sa. Si asta mi-a dat speranță. Dacă Sam poate găsi sensul si 
motivaţia în satul din Uganda fără nimic altceva decât o sapă cu care să lucreze 
pământul si o cocioabă în care să înceapă o afacere, atunci ce ne opreşte pe noi, 
având toate instrumentele la dispoziţie? Cum tratăm vocaţia, oricât de 
extraordinară sau obișnuită ar putea fi, și să procedăm așa cum a făcut Sam? 
Cum ne transformăm munca în ceva generos? 


Mediul nostru rareori ne dictează ce putem face cu viaţa noastră, iar acel bărbat, 
care isi făcea o situaţie pentru el si pentru cei dragi lui în sălbăticia Africii, m-a 
învățat mai mult decât a făcut-o vreodată oricare milionar. Pentru el, munca este 
atât mijlocul, cât și scopul unei vieți mai bune. El face ceea ce-i place şi o face 
pentru cei dragi lui. 


Nu obţii succesul pentru tine 


Am crezut întotdeauna că a urmări un vis are legătură cu ce iti dorești, că este 
ceva inerent egoist. Dar greseam foarte mult. Abia după ce am obținut tot ce mi- 
am dorit în viață, mi-am dat seama că nimic din toate astea nu era pentru mine. 


— Cred că a venit timpul să merg mai departe, i-am spus șefului pe care-l aveam 
de șapte ani şi care mă îndrumase mult timp. S-a ridicat de pe scaun și m-a privit 
fără să scoată un cuvânt. Eu, hm... ei bine, cred că e timpul. Am bani. Am 
sprijinul familiei. Am entuziasm. Singurul lucru care mă reţine să fac pasul este 


sa nu te dezamagesc. 


Timp de un moment, s-a uitat fix la mine, fara sa spuna ceva. Apoi, in cele din 
urmă, a spus: 


— Jeff, nu mă dezamagesti. Sunt mândru de tine. De fapt, aşteptam conversaţia 
asta. Simteam de ceva timp că va veni. E timpul să pleci si să faci ceva pe cont 
propriu. 


O lună mai târziu, începeam să lucrez pentru mine. În acel moment debuta cu 
adevărat munca grea. Înainte de a-mi părăsi postul, economisisem destui bani 
pentru a trăi cel puţin șase luni, dacă nu chiar un an (dar asta ar fi însemnat să 
întind de ei foarte mult). Ideea era sa nu trebuiască să-mi fac griji în privința 
venitului pentru o perioadă, ca să nu fiu stresat în prima lună de muncă. 
Întotdeauna mi-am dorit să-mi pot construi o afacere pe îndelete. Dar exista o 
singură problemă când aveam toate economiile: nu eram motivat să lucrez. 


După ce, atâţia ani, considerasem munca doar ca pe un mijloc de plată a 
salariului, nu aveam un motiv serios să merg la muncă atunci când banii nu mai 
erau o problemă. Vreo două luni, m-am luptat cu motivaţia, cu întrebarea de ce 
ar trebui să muncesc. Această lipsă de motivaţie s-a transformat în lene, care 
apoi a degenerat în depresie. Dacă nu trebuia să muncesc, ce trebuia să fac si de 
ce? 


În cele din urmă, m-am întors la muncă, dar cu intenţii diferite. După două luni 
de depresie, l-am sunat pe prietenul meu Stu, care deţine o companie de software 
de succes, pentru a-l întreba cum se descurca cu motivaţia. „Jeff“, a spus el, 
„locuiesc într-un orășel, standardul meu de viață nu s-a schimbat prea mult de 
când lucrez pe cont propriu“. În momentul în care a început să facă mai multi 
bani decât ar fi avut nevoie vreodată, Stu a plecat într-o excursie în Africa, unde 
a găsit o întreagă lume nouă, plină de posibilităţi. În Kenya a văzut ce schimbare 
importantă determină în viata unui om oportunitatea și educaţia. Și-a dat seama 
că, în loc să se simtă vinovat, îşi putea folosi darurile înnăscute, dintre care pe 
unele nu le câștigase și nici nu le merita, pentru a ajuta oamenii. „Apoi, mi-am 
dat seama că mă pricepeam să fac bani și nu trebuia să mă simt prost pentru asta. 
Puteam pune în practică ce făceam eu mai bine şi să-mi folosesc abilitățile 
pentru lucruri bune. Când am revenit acasă, am început să lucrez nu pentru mine, 
ci pentru toţi acei oameni pe care i-am întâlnit în Africa.“ 


Câţiva ani mai târziu, am trecut printr-o experiență asemănătoare, după ce am 
strâns destui bani, cu ajutorul blogului meu, care să susțină construirea unui 
atelier aducător de venituri pentru femeile care locuiau într-o leprozerie din afara 
orașului Mombasa, Kenya. Se pare că munca nu a fost niciodată menită să fie 
doar ceva ce faci pentru a-ţi câștiga existenţa. A fost menită să fie un mijloc prin 
care să se determine schimbări semnificative — în propriile noastre vieți si în 
vieţile celorlalți. Problema în ziua de azi este că multi dintre noi ne considerăm 
slujbele doar ca pe o îndatorire, ceva ce suntem obligaţi să facem pentru a ne 
plăti facturile. Sau le vedem ca pe un mijloc de a ne îmbunătăţi viaţa, de a 
câștiga atât de mulţi bani încât să putem cumpăra toate lucrurile pe care ni le-am 
dorit vreodată. Dar nici una dintre opțiuni nu-i multumitoare. 


Acest fel de a privi vocaţia drept „în primul rând pentru mine“ nu funcționează. 
Când te uiţi în jurul tău la oameni, vezi o tendinţă ciudată în viata unor miliardari 
sau staruri de cinema. Ei nu se mulțumesc doar să savureze roadele muncii lor, 
dar nici nu lasă generozitatea să-i conducă la sentimente de vinovăţie inutile. Ei 
înţeleg că prin sentimentul de vinovăţie nu realizează nimic. În schimb, își 
folosesc resursele si influenţa pentru a îmbunătăţi vieţile altor oameni. 
Folosindu-si relaţiile si celebritatea, înțelegând că oamenii îi vor asculta, ei 
încearcă să facă bine. 


Cu câteva generaţii în urmă, bărbaţii mergeau la muncă sau la război și rareori 
ajungeau să vadă viaţa dincolo de carieră. Cu o generaţie în urmă, părinţii noştri 
trebuiau să răspundă la întrebarea: ce vor face în ultima treime din viata? Ce vor 
face la pensie? O vor risipi pe prostii sau o vor investi în lucruri importante? 


Dar, acum, problema moștenirii nu este dacă vei trăi suficient de mult sau când 
te vei pensiona; este o problemă privitoare la ce vei face cu ceea ce ai acum. Nu 
trebuie să-ți câştigi existenţa timp de 30 de ani, ca să te rdsucesti şi să-ţi petreci 
ceilalți 30 ani risipind banii. Dacă pentru tine este important ceea ce are 
semnificaţie, iti poţi structura viata și munca într-un mod care să-ți permită să iti 
trăieşti moștenirea acum. De fapt, darul pe care îl faci nu trebuie să fie un produs 
derivat al succesului tău; poate fi exact lucrul care îl pune în mișcare. 


„Suntem simfonia ta“ 


In filmul Mr. Holland’s Opus, Glenn Holland este un profesor de muzica frustrat, 
care încearcă să compună o capodoperă la apusul vieţii. Nu reuseste niciodată — 
cel puţin nu în felul în care speră. De fiecare dată când este aproape de 
finalizarea simfoniei, apar noi complicaţii, iar munca lui trebuie să rămână în 
aşteptare. 


Muzician itinerant aflat în anul sabatic, domnul Holland se angajează pe postul 
de profesor de muzică la un liceu deoarece, crede el, va avea mai mult timp să 
compună. Dar, pe măsură ce cresc cerinţele postului și tensiunile de acasă, el își 
dă seama cât de mult a greșit. De-a lungul carierei sale de profesor, despre care 
crede că va fi doar un angajament temporar pentru a-și putea plăti facturile, va 
trezi interesul studenţilor de a continua să cânte, se va strădui să fie un tată bun 
si un sot credincios şi se va lupta cu un consiliu profesoral care, până la urmă, îl 
concediază, toate acestea întâmplându-se în timp ce el își compune simfonia. 


Când Glenn află că fiul lui este surd, îşi dă seama că muzica nu va fi niciodată 
apreciată de Cole aşa cum o apreciază el. Într-o scenă, cei doi se iau la bătaie 
atunci când tatăl îi spune fiului că este trist deoarece John Lennon tocmai a fost 
împuşcat și deoarece Cole nu poate înțelege asta. Cea mai mare parte din viata 
domnului Holland este plină de astfel de momente — scene de frustrare, în care se 
simte înţeles greşit, sau pur si simplu nu i se acordă atenţie, de parcă el este 
singurul care are visuri foarte mari. 


La sfârşitul filmului, domnul Holland este un bătrân cinic, obosit de birocraţia 
consiliului profesoral și resemnat la gândul că, în ciuda visurilor sale, nu va fi 
niciodată un compozitor renumit. În ultima zi de şcoală, în timp ce familia îl 
conduce spre ieșire, aude muzică venind din sala de sport. Curios, deschide ușa 
spre o sală plină cu sute de studenți, profesori și absolvenţi, toţi veniţi să-i ureze 
numai bine si să sărbătorească impactul pe care l-a avut asupra vieților lor. In 
mulțime, vede multe fete cunoscute, inclusiv un student apatic, care obișnuia să-i 
conteste autoritatea. 


O altă fostă elevă de-a sa, Gertrude Lang, acum guvernator al statului, joacă 
rolul de prezentator și salută pe toată lumea, explicând cum domnul Holland i-a 
influenţat viata, ca de altfel a fiecărei persoane din sală. Apoi face o remarcă 
privitoare la modul în care se simte Holland, de parcă şi-ar fi irosit o mare parte 
din viaţă. „Umblă vorba că“, spune ea, „el lucra tot timpul la simfonia lui şi 
aceasta avea să-l facă faimos, bogat. Poate chiar amândouă. Dar domnul Holland 
nu este nici bogat, nici faimos. Cel puţin, nu în afara orășelului nostru“. Apoi se 


uită la bărbatul care a fost profesorul ei preferat şi spune: „Domnule Holland, noi 
suntem simfonia dumneavoastra“.1° 


Gertrude îl invită apoi pe scenă, iar cortina se retrage pentru a scoate la iveală o 
întreagă orchestră, pregătită să cânte O simfonie americană de Glenn Holland. 
Cu ochii în lacrimi, el dirijează simfonia pentru care a petrecut trei decenii ca să 
o compună, un efort pe care-l credea pierdut pentru totdeauna.!% Este un 
moment de iluminare atât pentru public, cât și pentru protagonist, un om care 
crezuse că şi-a ratat vocaţia, că şi-a irosit viata cu o preocupare mai putin 
importantă. Și greşea. 


Câteodată toate lucrurile mărunte din viata nu sunt întreruperi ale vocației 
noastre. Sunt cea mai importantă parte. „Viaţa este ceea ce ti se întâmplă în timp 
ce esti ocupat să faci alte planuri“, spunea John Lennon într-un cântec compus 
pentru fiul lui, Sean.1% Vedem aceasta adeverindu-se în viata domnului Holland, 
asa cum vede el acum imaginea de ansamblu a vocației sale, înțelegând ca 
fiecare frustrare a avut un scop şi că, atunci când s-a simţit cel mai departe de 
adevăratul motiv pentru care să trăiască, a fost, de fapt, mult mai aproape decât 
îşi dădea seama. 


Viaţa are un mod ciudat de a ne învăţa că, uneori, cele mai importante lucruri 
sunt lucrurile simple. Momentele mai puţin semnificative, pe care le considerăm 
neimportante, sunt cele pe care le vom pretui cel mai mult. În timp ce te lupti să 
realizezi ceva nemaipomenit în viata, nu uita că, fără oamenii care să-ți susțină 
visul, munca ta va fi întotdeauna incompletă. O viata plină de realizări și 
recompense, dar din care lipsesc exact oamenii care trebuie să se bucure de acele 
momente nu seamănă deloc cu viaţa. 


În căutarea vocației care să te mulțumească, vei fi tentat să treci grăbit peste 
aceste clipe. Acestea sunt momentele în care eşti întrerupt de un coleg atunci 
când vrei să te racoresti cu un pahar de apă sau când copilul tău, care începe sa 
meargă, se agaţă de cracul pantalonilor tăi exact cand mai ai doar un e-mail de 
trimis. Acestea sunt clipele când ti se distrage atenţia, când toată lumea pare să 
comploteze împotriva productivităţii tale. Dar, adesea, aceste momente au un 
scop — acela de a-ţi aminti că o vocaţie este mai mult decât o carieră; este viata 
trăită cum se cuvine. Si exact acele lucruri pe care încerci sa le eviti sunt cele de 
care ai cel mai mult nevoie pentru ca această poveste să însemne ceva. 


Obisnuiam să cred că vocaţia se referă la a face ceva bun în această lume. Acum 


înțeleg ca se referă la a deveni cineva bun — și a permite ca bunătatea sa 
influenţeze lumea din jurul tău. Ceea ce înseamnă că nu vei aprecia pe deplin 
decât la sfârșit întreaga poveste pe care o trăieşti. Dar, deocamdată, dacă 
intentionezi $i doreşti să apreciezi faptul ca nu vezi întreaga poveste, te poți 
bucura în continuare de călătorie. 


Acum devin eu însumi 


— Ce fel de scriitor vrei să devii? m-a întrebat prietena mea, Marion. Nu ştiam ce 
să răspund. Să spun un fel de Salinger sau Shakespeare, să aleg un scriitor 
contemporan sau unul mai de succes? Care era răspunsul corect? Nu ştiam sigur. 


Adevărul era că doream să fiu la fel ca o mulțime de diverşi scriitori, dar ceea ce 
voiam cu adevărat era ceea ce aveau ei. Faimă, talent, bani. Dar acestea sunt 
lucruri neimportante pe care să spui că ti le doreşti când esti întrebat ce fel de 
scriitor vrei să fii, aşa că a trebuit să mă gândesc la un răspuns mai înțelept. 
Chiar daca iti dorești aceste lucruri, cu siguranţă nu poţi spune asta cu voce tare. 


Toţi avem prea multe opțiuni pe această lume. Libertatea este un lucru minunat, 
dar libertatea fără restricţii poate fi paralizantă. Când vine vorba despre vocaţie, 
avem nevoie, de asemenea, de nişte limite, parametri care să ne permită să ne 
concentrăm. Vestea bună este că drumul spre vocaţia ta ti s-a asternut deja la 
picioare. S-a aflat acolo de la începutul vieţii tale și diferă de cel al prietenilor tăi 
sau de cel al oamenilor faimoși pe care îi admiri. 


Când vorbim despre descoperirea vocației, nu căutăm doar o activitate. Căutăm 
o identitate, căutăm să înțelegem cine suntem. Vrem sa fim desavarsiti, să găsim 
sensul vieților noastre. Dar, indiferent dacă recunoaștem sau nu, această căutare 
despre care am vorbit nu este doar una fizică; este şi spirituală. Într-un fel, este o 
călătorie a devenirii. 


„Acum devin eu însămi“, scria May Sarton. „A luat/ Timp, ani multi și locuri; / 
Am fost desfiinţat si tulburat/ Am purtat feţele altor oameni.“1% Cu toții facem 
asta din când în când. Petrecem prea mult timp pretinzând că suntem altcineva. 
Încercăm să recreăm o viaţă pe care o admirăm în locul celei pentru care ne-am 


născut. Cheltuim degeaba energie și efort pe căutări care sunt sortite esecului — si 
toate astea pentru că ne este teamă să fim noi înşine cu adevărat. Dar cei 
norocosi descoperă o cale diferită. Sau, mai degrabă, inventează una atunci când 
nu există vreo ieșire, îndepărtându-se de ceea ce se așteaptă de la ei pentru a 
deveni cine sunt. 


A avea o chemare nu este suficient. Trebuie să devii vocaţia ta. De ce atât de 
puţini oameni fac asta? Ce este cu adevărat în joc aici? Ca în fiecare călătorie, 
există risc, pericol și posibilitatea eșecului. Si multi ar prefera să fie precauti 
decât sa fie respinși de prietenii lor sau să esueze în mod lamentabil în fata lumii. 
Așa că îşi duc viaţa în siguranţă și obscuritate, concentrându-se pe lucrurile care 
le plac si pentru care sunt lăudaţi, în loc să îndrăznească să facă ceva măreț. Si 
timpul trece, bătându-și joc de cei care nu au trăit. 


Ezra Pound a scris despre astfel de oameni: „Și zilele nu sunt destul de pline/ Şi 
nopţile nu sunt destul de pline/ Și viaţa se strecoară ca un şoarece de câmp/ Fără 
să miște nici un fir de iarbă“.1% Acel sentiment pe care îl ai când vezi un film 
bun sau citesti o poveste impresionantă — cunoşti sentimentul? Iti spune că mai 
ai multă viata de trăit. Miturile si legendele antice vorbesc despre asta. Călătoria 
fiecărui erou cuprinde o sarcină sacră, care culminează cu înțelegerea profundă a 
menirii lui pe lume. Dar cum s-a realizat asta? Printr-o căutare personală — o 
faptă eroică care necesită tot talentul, îndemânarea şi puterea de care poate da 
dovadă. Altfel spus, e nevoie de muncă. 


În fiecare zi, tu şi cu mine ne confruntăm cu o opţiune: să încercăm să ne găsim 
fie sinele autentic, fie o umbră a ceea ce suntem cu adevărat. Fie facem ce se 
aşteaptă de la noi să facem, fie ascultăm acea voce a intuitiei din adâncul nostru 
care ne promite ceva mai important. Şi în timp ce ne luăm ciocanele și bisturiele, 
ne asezam în fata laptopurilor sau urcăm în autobuz pentru a mai face un drum, 
pe măsură ce ne străduim să facem lucruri însemnate în lume, devenim noi 
înșine. Așa cum a scris Viktor Frankl, suntem în căutarea unui motiv pentru a fi 
fericiți. Sentimentul de împlinire nu este rezervat doar pentru mica elită care 
găseşte un scop în viata; este pentru toţi. Și potenţialul există în fiecare dintre 
noi. Ai tot ce iti trebuie pentru a fi tu în întregime — se află deja în tine. 


Vocatia nu este ceva nou şi strălucitor. Adesea este ceva vechi si predictibil, o 
figură familiară în care avem încredere, un obicei sau un hobby vechi ce revine 
în viata noastră. Este sinele nostru adevărat împărţit cu lumea. Dar uneori este 
nevoie de o sonerie de trezire ca să vedem că munca pe care o facem este mai 


importantă decât credem noi. 


Profesoara Gloria Stronks a învăţat această lecţie într-o zi în care îşi luase liber. 
„Am angajat o suplinitoare pentru următoarele două zile“, i-a spus directoarea. 
„Vreau să vizitezi casa fiecărui copil. Poţi sta doar zece minute la fiecare.“ Apoi 
a adăugat: „Nu vei găsi taţii acasă, pentru că multi dintre ei sunt la închisoare. 
Vreau doar să-ți înţelegi elevii“. 


Gloria nu a intenţionat niciodată să fie profesoară la clasele mici. Soţul ei urma 
cursuri postuniversitare și ea avea nevoie de un serviciu, aşa că s-a angajat pe 
singurul post disponibil, ca dirigintă la o clasă a III-a cu 47 de copii. Vizita ei 
acasă la copii a fost absolut incredibilă. Casele erau niște cocioabe cu podele 
murdare. Copiii dormeau pe jos sau pe banchete de mașini vechi luate de la 
groapa de gunoi. lată ce își amintește ea: 


Mamele vorbeau puţin şi păreau speriate de vizita mea. M-am întors la şcoală, 
uimită de faptul că elevii mei învățau atât de bine şi recunoscând minunata 
educație primită mai devreme, astfel ca, acum, fiecare dintre acești copii putea 
citi cel putin la nivel de mijlocul clasei a II-a. Acei profesori fuseseră cei mai 
importanţi adulți din viata copiilor... si eu eram unul dintre ei.1% 


Sentimentul de nerecunostintd al Gloriei a fost înlocuit cu un simţ adânc al 
onoarei. Ea a trecut de la respingerea postului său la acceptarea lui. Uneori, 
vocaţia înseamnă doar să-ți accepti rolul într-o poveste mai importantă decât 
tine. Așa că atunci când prietena mea m-a întrebat ce fel de scriitor voiam să fiu, 
i-am spus cel mai obișnuit lucru care mi-a venit în minte: „Vreau să fiu acel tip 
de scriitor care trebuie să fiu“. 


Ratarea vocației 


Cel mai ușor mod de a-ţi rata vocaţia este să o ignori. Poate este prea riscant sau 
poate te simţi prea bătrân si neputincios ca să-ți urmaresti visul, care, acum, pare 


de neatins. Tot amanam startul pana ,,intr-o zi“, care nu va veni niciodata. Este 
un lucru obisnuit si avem tendinta sa ne justificam lipsa de actiune. 


Multi oameni se trezesc că au cariere care nu-i inspira si aceasta poate duce la 
suficienta. De ce să-mi asum un astfel de risc? Prietenii şi familia mea nu o fac. 
Procedând astfel, as deveni un ciudat, poate chiar m-aș înstrăina de cei care ma 
iubesc. Prin urmare, ei nu găsesc niciodată acel moment și, cu tristeţe, „se 
îndreaptă spre mormânt cu muzica tăinuită înlăuntrul lor“, aşa cum a scris odată 
Oliver Wendell Holmes.1% 


Un alt mod de a-ţi rata vocaţia este să o tratezi ca pe un eveniment, și nu ca pe 
un stil de viata. Tine minte: vocaţia ta este mai mult o operă monumentală decât 
o capodoperă unică. Este o lucrare în întregime, nu o piesă singulară. Îţi vei 
petrece toată viata creând-o şi, dacă te opresti prea devreme sau dacă nu-ţi vezi 
întreaga viaţă ca pe un mijloc de realizare a acestei sarcini, ai putea să o ratezi. 


Cand am discutat recent cu un prieten, la masa de prânz, despre tema vocației si 
a misiunii, mi-a spus: „Poate că misiunea mea în viaţă a fost doar să-mi cresc 
fiicele, iar ele vor face ceva nemaipomenit. Poate că doar asta am fost menit să 
fac si acum mi-am încheiat misiunea. Iar restul este uşor de realizat. M-as 
mulțumi cu asta“. 


El ştie cum stau lucrurile deoarece își vede misiunea ca pe ceva mai important 
decât el însuşi, o sarcină pe care s-a născut ca să o realizeze și care va trimite 
semnale în eternitate. Dar vocaţia nu este un eveniment singular în viata ta; este 
întreaga lucrare pe care o faci — inclusiv locul tău de muncă, relațiile tale şi 
moştenirea pe care o lași în urmă. Dacă o vezi altfel decât asa, poţi să te opresti 
brusc din țelul tau. De fapt, poţi să nu fii la înălțimea potenţialului tău. Poate ca 
ai răspuns vocației, dar ai renunţat la un moment dat. Ai pornit-o pe un drum, dar 
ai hotărât să te retragi sau să te liniștești şi, într-un anumit moment, ai renunțat. 


În filmul În căutarea lui Forrester, Sean Connery joacă rolul unui scriitor aflat în 
ultimii ani de viata, un pustnic, închis în casă, căruia nu prea îi pasă de vizitatori. 
Acesta nu-i un semn bun pentru tânărul student care îl descoperă, aflându-se în 
căutarea unui mentor. La început, Forrester îl respinge pe tânăr — de fapt, îl 
izgoneste. Dar, în cele din urmă, cei doi devin prieteni, iar tânărul isi găseşte 
drumul în viata datorită, în mare măsură, mentoratului. La finalul poveștii, 
bătrânul își dă seama că, deși scrisese un roman de succes cu ani în urmă, 
misiunea lui nu se încheiase în momentul în care a devenit faimos.!% 


Este valabil si pentru noi si pentru modul in care ne cautam vocatiile. Succesul 
nu este o finalitate; moştenirea este. Ni s-au dat daruri pe care să le dam mai 
departe. Si toate astea pentru a spune: poate ca abia atunci cand te afli pe culmea 
măreției personale poţi să începi. 


Lecţia dată de biroul lui Stephen King 


Stephen King scrie în memoriile sale că ani de zile și-a abordat greșit meseria, 
tratându-și vocaţia ca pe o competiţie cu restul vieții. Pe culmile succesului si în 
adâncurile dependenţei sale de droguri și de alcool, şi-a cumpărat un birou. Un 
lucru personal la care a visat tot timpul, biroul era „din stejar masiv, dominând 
întreaga încăpere“110 — iar el l-a așezat în mijlocul camerei sale, unde venea 
neobosit să lucreze în fiecare zi. 


După ce, cu ajutorul familiei, a scăpat de dependenţă, King s-a debarasat de 
biroul imens si l-a înlocuit cu unul mai mic, pe care l-a aşezat într-un colt al 
camerei, în loc să-l pună în centru. Copiii lui veneau în mod regulat în cameră, 
care devenise mai mult o cameră de zi decât una unde să te retragi pentru a 
urmări meciuri, filme şi a mânca pizza. Nu s-a plâns niciodată. Ceea ce a învăţat 
el din povestea acestor două birouri si din lupta lui cu dependenţa care aproape l- 
a costat familia a fost că „viaţa nu este un sistem de sprijin pentru artă. Este 
exact invers“.14 


Despre asta mi-au amintit Sam în Uganda şi ceea ce Jody Maberry a făcut atât de 
bine pentru familia lui. Viaţa nu este o piedică în calea muncii la care visăm; este 
în primul rând motivul pentru care o facem. O vocaţie nu se compară cu viata ta 
si nici nu o completează. Viaţa ta, atunci când este trăită cum trebuie, devine 
chemarea ta — opera ta monumentală. Și, exact ca domnul Holland, nu vom 
aprecia asta decât la sfârşit. 


Acum câţiva ani, mi-am facut o lista de visuri şi obiective si am pus termene în 
dreptul fiecăruia dintre ele. Pe lista respectivă, în dreptul însemnării zece ani, era 
obiectivul „Scrie şi publică o carte“. Un an mai târziu, am realizat acel obiectiv. 
După un an de stat până noaptea târziu și trezit dimineaţa devreme, după certuri 
cu soția despre când voi veni la culcare si adesea încălcându-mi promisiunea, 
după nenumărate neînţelegeri cu colegii şi discuţii privind loialitatea mea, după 
300 de zile de îndoială, în sfârşit am terminat-o. Scrisesem o carte. Și eram 
mândru. 


Când a sosit ziua cea mare, nimic nu a mers cum trebuia. Nu am reușit să găsesc 
nici un singur exemplar din cartea mea pe rafturile librăriei locale Barnes & 
Noble, când am vizitat-o. În câteva ore, Amazon rămăsese fără mica sa provizie 
de cărţi, iar oamenii cărora le recomandasem să cumpere cartea îmi spuneau că 
nu o găsesc nicăieri. Jenat şi deprimat, am plecat de acasă să fac nişte 
cumpărături si să beau ceva cu un prieten. Trebuia să sărbătorim, dar, în schimb, 
voiam să fiu compătimit. 


Câteva ore mai târziu, prietenul meu m-a lăsat în fata casei. Când am trecut 
pragul, am intrat în casa plină de oameni care au strigat la unison: „Surpriză 
Soţia mea dăduse o petrecere în cinstea mea, cu 20 dintre cei mai buni prieteni ai 
mei. După ce i-am salutat pe fiecare și le-am mulţumit, am întins mâna să iau o 
prăjitură, iar pe masa din sufragerie se afla un plic mic, alb, cu un bilet înăuntru. 
Biletul, care era de la soţia mea, spunea: „Nu s-a pus niciodată problema dacă. A 
fost întotdeauna chestiunea când“. Ea, care se considera cel mai mare fan al meu, 
mă sprijinise încă de la început. 

Pe măsură ce te străduiești să-ți implinesti vocaţia, fii atent la cât te costa sa 
ajungi la ea. Va fi uşor să-i superi pe cei mai apropiaţi tie, să-ţi transformi cei 
mai mari susținători în cei mai răi duşmani. Vei fi tentat să vezi fiecare relație nu 
ca pe o punte de legătură, ci ca pe o forță competitivă, ceva în care să nu ai 
încredere. Si, procedând așa, s-ar putea să distrugi exact lucrurile care ar fi putut 
să te salveze. 


Mistuit de chemare 


M-am gandit adesea la bunicul meu, care a fost jurnalist, artist si alcoolic cea 
mai mare parte a vieţii sale. Pianist talentat si dramaturg, bunicul a fost un om pe 
care l-am admirat — un gânditor profund, un caracter complex plin de frustrări si, 
uneori, de o tristeţe inexplicabilă. Sunt multe de spus despre acest bărbat care, în 
continuare, este un mister. Dar un lucru pe care-l știu sigur este că, înconjurat de 
cărțile pe care le-a iubit, cu ochii plini de regret, a murit din cauza dependenţei 
sale. Bolnav de icter, cu ochii sticloși, privindu-mă cu o blandete pe care nu o 
voi uita niciodată, m-a prins de mână și a zâmbit. Câteva zile mai târziu, toate 
organele importante au încetat să mai funcţioneze şi a murit. 


Nu am nici o îndoială că vocaţia bunicului meu era să fie artist. Dar, totodată, 
ştiu că pentru o perioadă din viaţa lui a lăsat vocaţia să-l consume. Așa că, ori de 
câte ori mă răstesc la soția mea sau îmi pierd răbdarea cu fiul meu, încerc să-mi 
amintesc asta şi acel citat al lui Stephen King. Viaţa nu este un sistem de sprijin 
pentru munca ta; munca este sistemul de sprijin pentru viaţa ta. Pentru nici un 
succes nu merită să-i pierzi pe cei pe care îi iubeşti cel mai mult. Încă mai învăţ 
asta, încă îmi mai înghit mândria și ambiția şi învăţ să-mi scot biroul din 
mijlocul camerei. De fiecare dată când îmi iau o zi liberă să merg la grădina 
zoologică cu familia mea, nu regret absolut deloc. Ori de câte ori închid laptopul 
ca să urmăresc un film împreună cu soţia mea, sau mă trezesc în mijlocul nopții, 
auzindu-l pe fiul meu în monitorul pentru bebeluși, îmi amintesc că acestea nu 
sunt întreruperi ale vocației; sunt cele mai importante parti ale procesului. 


Într-un vechi episod din Familia Simpson, Homer isi părăseşte serviciul pe care 
nu-l suferă, de la centrala nucleară, ca să-și urmeze visul de a munci într-o 
popicărie. Auzind știrile care circulau prin oraş despre faptul că soția lui e 
gravidă, iar el nu-şi va putea întreține familia, Homer este forțat să se întoarcă la 
centrala nucleară, unde fostul lui şef, domnul Burns, îl pune să-l implore ca să-și 
recapete slujba. Ca să-l umileasca şi mai mult, domnul Burns pune o tăbliță în 
biroul lui Homer pe care este scris: „Nu uita; ești aici pentru totdeauna“. Dar, la 
sfârşitul episodului, Homer a luat toate pozele fiicei sale Maggie şi a tapetat 
tablita cu ele, iar acum pe ea stă scris: „Fă-o pentru ea“.1!2 


În călătoria spre chemarea noastră vor exista obstacole si dificultăți, piedici si 
încetiniri pe care le puteţi lua drept distrageri când, de fapt, fac parte din vocaţie 
la fel de mult ca însăşi meseria. Chiar în acest moment, un prieten bun își dă 
seama de aceasta, deoarece trece de la cariera de profesor la o nouă carieră, de 
consultant financiar. La început, i-a displăcut faptul că trebuia să-și părăsească 
postul pe care l-a iubit, pentru ca soţia lui să poată sta acasă si să crească copiii. 


Simtea de parcă își vindea și renunţa la un vis pentru o slujbă cu care sa poată 
plăti facturile. Dar, după ce şi-a petrecut cea mai mare parte a anului luptându-se 
cu această decizie, și-a dat seama că orice vis frumos merită a fi împărtăşit altora 
şi uneori chiar sacrificat pentru alţii. Aceasta nu înseamnă că trebuie să renuntam 
la nazuintele noastre cele mai adânci, ci înseamnă că o vocaţie înseamnă mai 
mult decât eu. 


Când am fost în Africa, l-am întrebat pe fermierul ugandez, Sam, cum se distrau 
el si soția lui. Uitându-mă la tot ce-l înconjura, am remarcat că nu era mare 
lucru, iar verile erau fierbinţi în zona aceea. Ce făceau toată ziua când nu lucrau 
câmpul sau nu aduceau apă? Imediat ce am pus această întrebare, Sam s-a 
încruntat. Apoi a dat din cap. Translatorul i-a repetat întrebarea. A dat din nou 
din cap, încurcat. 


— Ştii, am repetat eu, ca distracţie. Ca de exemplu, ce faci atunci când nu lucrezi? 


A dat din cap când translatorul a terminat de tradus, apoi s-a gândit un moment 
si, în final, a vorbit. 


— Facem totul împreună — si, pentru noi, asta-i distractiv. 

CONCLUZIE 


Munca nu se termina niciodata 


Arta nu este niciodată terminată, ci doar abandonată. 


LEONARDO DA VINCI 


Vocatia ta nu este o destinaţie. Este o călătorie care nu se termina decât 
atunci cand mori. 


Pe vremuri, Ed Cathey fusese fizioterapeut, dar nu l-am cunoscut niciodată pe 
acel bărbat. Bărbatul pe care-l ştiam eu nu avea deloc de-a face cu spitalul. La 
venerabila vârstă de 70 şi ceva de ani, Ed, care nu mai practica de multă vreme 
la Vanderbilt Hospital, deţinea o slujbă part-time de capelan la Misiunea de 
Salvare Nashville. Încercase să se pensioneze, dar, în schimb, a sfârşit prin a 
avea grijă de nevoile spirituale, emoţionale și fizice ale oamenilor străzii, care se 
adunau în fiecare zi în curtea supraaglomerată. 


Sincer, Ed nu părea a fi la locul său. Un gentleman afro-american din Chicago, 
vorbind cea mai curată limbă engleză pe care am auzit-o vreodată, nu prea se 
amesteca în mulțimea zurbagie de dependenţi de droguri, veterani de război 
infirmi si batausi pe care îi întâlneai zilnic la misiune. Îmbrăcat întotdeauna cu 
camasi proaspăt călcate şi descheiate la gât, băgate în pantaloni largi, bine 
calcati, era întruchiparea elegantei si a distinctiei. Contrasta violent cu răcnetele 
răgușite ale betivilor, care răsunau între pereţii de beton ai misiunii. 


Ce făcea Ed acolo? 


Câteodată, oamenii îl abordau şi încercau să dea mâna cu el. Ed nu accepta nici 
un gest de genul acesta; întotdeauna răspundea cu un zâmbet stângaci şi o 
înclinare politicoasă a capului, urmate de o bătaie pe umăr. Nu am ştiut niciodată 
de ce făcea asta, dar cred că era din cauză că nu putea relationa şi poate fiindcă 
aştepta mai mult de la oamenii aceia decât saluturile lor gălăgioase și strângerile 
de mână macho. 


— Mulţumesc, fiule, obișnuia să spună, adesea apucându-i de brat și plecând mai 
departe. 

Uneori, ei replicau sarcastic: „Nu sunt fiul tău!“ Dar, adesea, vedeam privirea 
oamenilor îmblânzindu-se atunci când se uitau în ochii calzi ai lui Ed. Mă 
întrebam dacă îi mai numise cineva așa vreodată. Mai târziu mi-a spus că, pentru 
unii dintre ei, era singurul tată pe care îl cunoscuseră. 


Ed ajunsese la misiune și lucra acolo de aproape 15 ani nu pentru că avea o 
pasiune pentru săraci sau vreo răspundere specială fata de oamenii străzii. De 
fapt, mi-a spus că acesta era ultimul loc unde se gândise să ajungă vreodată. Dar 
avea un prieten în consiliu care, într-o zi, îl invitase să viziteze misiunea. După 
ce a făcut turul clădirii, Ed a fost întrebat dacă ar fi dorit să devină capelan. După 
unele ezitări, s-a înduplecat şi a fost de acord să lucreze acolo câteva zile pe 
săptămână, sfătuindu-i și rugându-se alături de cei care se luptau să scape de 
situaţia lor. 


Ed muncise din greu să-și facă o viaţă a lui, un fapt de care era mândru. Se 
autodisciplinase să se ridice deasupra a ceea ce se aştepta de la el într-o vreme 
când celor de culoare nu li se dădeau multe variante de reușită. Şi iată-l, înapoi, 
alături de acei oameni cu care toată viaţa se străduise să nu se asemene. Sunt 
sigur ca era degradant. Sincer, probabil că l-am și condamnat putin pe Ed. Oare 
chiar avea compasiune pentru aceşti oameni sau doar îi tolera? Erau momente 
când părea că nu se simte bine în prezenţa lor. Asa că de ce își petrecea timpul, 
care devine cel mai valoros lucru odată cu vârsta, la misiune? De ce aici? Ce 
avea de câștigat din a-și petrece ultimii ani din viaţă cu astfel de oameni? Dar 
odată am auzit de la unul dintre ceilalți capelani o poveste, care mi-a răspuns la 
întrebare. 


Într-o zi, dincolo de uşile misiunii, zăcea în curte un bărbat costeliv, care părea 
mort sau în comă. Ca multi alții, el își pierduse cunoștința din cauza vreunei 
forme de intoxicație sau de somn determinat de consumul de droguri. Slăbit și 
bolnav, posibil infectat cu virusul HIV, era acoperit de propria-i urină și fecale. 
Din păcate, nu era neobișnuit să vezi un om în asa hal, leșinat din cauza băuturii 
sau a drogurilor, care se trezeşte apoi în propria-i murdărie. Când bărbatul s-a 
trezit, era prea slăbit să se miște. Unii treceau pe lângă el, râzând şi chiar făcând 
glume pe seama lui, în timp ce alţii îl ignorau. 


Dar când Ed — îmbrăcat curat, arătos, doctorul Ed — l-a văzut pe acest bărbat și 
şi-a dat seama că nu se putea ridica, s-a dus la el. Si, îngenunchind în pantalonii 
lui bej, şi-a trecut braţele pe sub capul şi picioarele bărbatului, atent să nu-i 
producă durere, l-a ridicat si, punând omul ud și murdar la pieptul lui, l-a dus 
înăuntru, unde putea primi îngrijiri adecvate. După ce am auzit povestea aceea, 
nu m-am mai întrebat niciodată de ce era Ed la misiune. Știam. Era acolo pentru 
că asta fusese vocaţia lui. 


Regretul lui Hemingway si ispasirea lui Niggle 


In 1961, scriitorul A.E. Hotchner s-a dus să-și viziteze bunul prieten, pe Ernest 
Hemingway, în încercarea sincera de a-i salva viata. Hotchner era editor, 
romancier și unul dintre biografii lui Hemingway. După ce l-a auzit pe 
Hemingway plângându-se de toate, de la taxe până la haine, Hotch i-a pus o 
întrebare simplă prietenului său: 


— Papa, de ce vrei să te sinucizi? 


Autorul a răspuns: „Ce crezi că se întâmplă unui om care merge pe 62 de ani și 
isi dă seama că niciodată nu poate scrie cărțile și povestirile pe care si le-a 
promis? Sau să facă oricare dintre celelalte lucruri pe care şi le-a făgăduit în 
zilele lui bune?“ 


Hotch l-a încurajat pe Hemingway, spunându-i că încă mai are multe lucruri de 
spus si că scrisese o carte minunată despre Paris (care a devenit mai târziu 
Sărbătoarea de neuitat), dar Hemingway nu voia să audă nimic din toate astea, 
declarând că cele mai bune parti ale acelui volum de povestiri fuseseră scrise cu 
mult timp înainte. „Și acum“, a spus el, „nu o pot încheia“. 


— Dar poate că este încheiată și nu este decât ezitare... 


— Hotch, dacă nu pot exista cum vreau eu, atunci existenţa este imposibilă. 
Intelegi? Asa am trăit şi așa trebuie să trăiesc — sau să nu trăiesc. 


A fost ultima data când Hotch şi-a văzut prietenul. Mai târziu în acel an, 
Hemingway şi-a pierdut viaţa din cauza unei răni prin împușcare, pe care şi-a 
cauzat-o singur.113 Iubit de întreaga lume, Papa a murit singur, în depresie. In 
final, ceea ce realizase el — publicarea unor cărți de succes, călătoriile de 
pretutindeni în lume, câştigarea Premiului Nobel pentru literatură — pur și simplu 
nu fusese de ajuns. 


Fiecare persoană se confruntă cu carenta fundamentală a muncii sale. Fiecare 
muncitor cunoaște limitele muncii sale. Si fiecare persoană care are o vocaţie 
înțelege că există un pericol într-o astfel de dorință nestăpânită: munca te poate 
consuma dacă o lași. Există ceva în dorinţa nestăpânită care face ca o persoană 


sa devină creatoare — este voinţa de a nu renunţa, sa fii obsedat de o singură 
frază sau de o pată de vopsea până când totul iese perfect. Acel lucru care te face 
să stai până târziu noaptea, să te trezesti dimineața devreme sau să petreci o 
perioadă excesivă lucrând la un proiect pe care nimeni nu-l va vedea — asta face 
munca minunată. Dar există si o avertizare inclusă în astfel de dorinţe 
nestăpânite. 


Atunci când eşti în căutarea muncii care să aibă semnificaţie, există marea 
tentatie să te pierzi în proces. Este exact ceea ce promite dependenţa: anihilarea 
totală a eului. Începi prin a nu mai putea să te disociezi de ceea ce ai creat. Iar 
acesta este un teritoriu periculos. Adevărata dificultate în munca pe care o facem 
este să înțelegem această tentatie si să o folosim în avantajul nostru. Nu orice 
dorință nestăpânită înseamnă vocaţie, dar munca vieţii tale poate începe cu un 
îndemn atât de puternic încât se apropie de obsesie. Ceea ce trebuie să înveţi este 
să o temperezi, să trăieşti în tensiunea care te scoate din minţi, dar fără să 
innebunesti. Să stăpânești măiestria, ca să nu te stăpânească ea pe tine. Este 
singura cale de a stăpâni arta muncii, de a recunoaște tendinţele din noi care, 
lăsate nesupravegheate, ne-ar distruge. 


La ce bun atunci să-ți cauţi vocaţia, dacă această căutare te poate distruge? Cum 
echilibrăm această tensiune care există între chemarea neîncetată a muncii si 
viaţa însăşi? Trebuie să recunoaştem ceea ce nu știm. Mulţi artiști renumiţi au 
fost considerați nebuni de către contemporanii lor. Din fericire, opera lor a 
dăinuit, câteodată, chiar și după ei. Dar vieţile lor ne dau o lecţie importantă: nu 
trebuie să cedăm în faţa disperării. Există întotdeauna o poveste mai profundă. 


În timpul celui de-al Doilea Război Mondial, autorul englez J.R.R.Tolkien, care 
va scrie mai târziu unul dintre cele mai mari romane fantasy ale secolului XX, 
medita asupra morții. Va scăpa el cu viata din aceste vremuri tumultuoase sau va 
muri în timp ce-și termină opera vieţii sale? Nu știa, iar posibilitatea de a nu-și 
putea încheia o astfel de sarcină îl bântuia mereu. Pentru a-și stăpâni temerile, 
Tolkien a scris o nuvelă despre un bărbat pe nume Niggle. 


Niggle era un artist care tot timpul era distras de la munca lui. Vecinii și prietenii 


îi cereau constant favoruri şi, pe măsură ce se apropia data lungii sale „călătorii“ 
(o metaforă pentru moarte), el era tot mai îngrijorat că era posibil să nu-și 
termine niciodată marea operă — să picteze un pom. Când a venit timpul pentru 
plecarea lui, artistul și-a privit pictura $i, asa cum se temuse, a văzut o lucrare 
neterminată — nimic altceva decât o frunzulita și câteva detalii. Cea mai mare 
parte a picturii pe care spera să o realizeze într-o zi nu a reusit-o niciodată. 


Cu toţii ne putem raporta la un astfel de regret, durerea de a lăsa un proiect 
neterminat, temându-ne că niciodată nu ne vom reîntoarce la el. Dar la sfârşitul 
povestirii lui Tolkien apare o cotitură. Cand Niggle isi încheie călătoria si ajunge 
în viata de apoi, vede ceva ce nu-i vine să creadă. Stand acolo, în toată gloria pe 
care şi-o imaginase, se afla pomul pe care nu-l terminase niciodată.114 


Opera care nu fusese încheiată în viaţa lui era încheiată în cea următoare. 


Mulţi dintre noi se tem de ceea ce s-a temut și Hemingway — că vom muri 
păstrând încă in noi o operă importantă. „Cu toţii murim simfonii neterminate“, 
mi-a spus un prieten într-o dimineaţă la micul dejun. Îmi povestea despre tatăl 
său, care, pe patul de moarte, a făcut o încercare șovăielnică de a avea remușcări 
pentru o viata de abuzuri. Nu era suficient pentru prietenul meu si nici nu trebuia 
să fie, dar şi-a dat seama în momentul acela că trebuia, oricum, să cedeze. 
Trebuia să se împace cu o lipsă de fermitate, cel putin în viata asta. Niggle a 
învăţat acelaşi lucru. 


Când vine vorba despre opera ta, vor fi lucruri pe care nu le vei realiza. Este 
opera unui artist care a pășit curajos pe un tărâm având aspirații cutezătoare, în 
timp ce recunoaște că opera nu va fi încheiată niciodată. Pentru a-l parafraza pe 
Leonardo da Vinci, nu putem termina niciodată misiunea. Doar o abandonăm.115 
Provocarea, pentru orice artist — si cu toţii cream ceva pe pânza vieţii noastre —, 
este să ne facem munca bine în timp ce renuntdm să ne pese de rezultat. Dacă nu 
facem asta, s-ar putea să înnebunim noi și cei din jurul nostru. Și aceasta este 
adevărata tragedie — nu că părăsim această lume lăsând opera neterminată, dar că 
opera ne fură viaţa pe care am fi putut să o trăim. Alegerea corectă nu este să te 
retragi, să te simţi în largul tău si să aștepți moartea. Ea este să muncesti din greu 
şi cu pasiune, dar să recunoști limitele de care este capabilă viaţa cuiva. 


Mesajul patului tau de moarte 


Pe patul de moarte, Albert Einstein a cerut sa îi fie aduşi ochelarii ca sa poată 
continua să lucreze la un proiect despre care credea că va fi cea mai mare 
realizare a lui. Nu mai era interesat doar de fenomene ca atare. După cum 
spunea, voia „să cunoască gândurile lui Dumnezeu“.116 Toate celelalte erau 
detalii. 


Această „teorie a tuturor lucrurilor“, după cum este ea cunoscută, s-a bazat pe 
credinţa lui Einstein conform căreia fizica e o „expresie a divinului“. El 
considera că există o explicație pentru tot, că Dumnezeu nu a creat haos, ci 
ordine. Einstein a petrecut 30 de ani la acest proiect, lucrând la el până în ultima 
zi a vieţii sale.1!” 


Ceea ce învăţăm de la Einstein și Hemingway este că o frică benefică de moarte 
determină o persoană să continue să creeze până la sfârşitul vieţii sale, dar că 
odată cu acea frică trebuie să vină și acceptarea că, în anumite moduri, opera 
vieţii tale va rămâne neterminată. De ce se întâmplă asta şi ce facem cu o 
realitate atât de umilitoare? 


Poate una dintre cele mai curajoase înfăptuiri din viaţa mea este că am participat 
la redactarea primului cod al onoarei din colegiul meu. Fondat în 1843, Illinois 
College nu a avut niciodată un cod al onoarei oficial, un document formal al 
eticii si performanţei academice. Astfel de documente erau la modă în 
majoritatea școlilor din Ivy League, dar mica noastră școală de arte liberale 
ducea lipsă de unul. 


După ce un profesor a propus această idee în cadrul consiliului studenţilor, mi- 
am dat seama de ce şcoala noastră nu avusese niciodată un cod al onoarei. Nu 
din cauză că nu se încercase crearea unuia. Un membru al facultății mi-a dat o 
listă cu studenţii care încercaseră inițierea exact a acestui cod de care trebuia sa 
mă ocup eu acum și am luat legătura cu fiecare. Unul dintre ei era o femeie care 
încercase să scrie un cod al onoarei pentru studenți, cu peste zece ani în urmă. I- 
am trimis un e-mail, întrebând-o de context, si mi-a spus că nu a fost realizat 
niciodată din cauză ca implica prea multă birocratie. Pentru mine, suna ca o 
provocare. 


Timp de un an si jumătate, eu și prietenul meu Dan ne-am străduit să facem ceea 
ce această femeie nu a făcut și, posibil, nu a putut face. Nu ştiam câtă dreptate 


avea. Dupa ce am schitat zeci de variante ale documentului, trebuind sa le 
schimb tot timpul pentru a-i împăca pe studenţi, facultatea si personalul, eram pe 
punctul de a renunţa. Imposibil să multumesti pe toată lumea si, fără a face asta, 
eram încredinţat că nu am fi putut avea suficient sprijin pentru ca documentul să 
fie acceptat. 


Și totuşi am încercat: am făcut lobby în cadrul consiliului studenţilor, am scris 
articole în ziarul şcolii și ne-am întâlnit cu toți profesorii sau administratorii care 
doreau să ne asculte. Și, în ultima zi de școală a anului terminal de studiu, am 
prezentat propunerea noastră facultăţii pentru a fi votată. Dacă exista o 
majoritate de voturi, codul onoarei avea să fie instituit. 


În timp ce aşteptam la usa amfiteatrului, după ce tinusem un discurs plin de zel 
despre necesitatea de a avea un astfel de document, încercam să aud care era 
rezultatul votului. Un minut mai târziu, întrunirea s-a suspendat şi o sută de 
profesori au părăsit amfiteatrul. Un profesor de economie, care fusese si 
susținător al codului, a trecut pe lângă mine, s-a întors si, fără a fi prea discret, 
mi-a făcut cu ochiul. 


Am oftat. Reuşiserăm. 


Dar munca era departe de a fi terminată. Tot ce făcuserăm fusese să luăm o 
teorie și să o oficializăm; acum codul trebuia aplicat. Trebuiau formate comitete 
si testate procese. Nu am avut de ales decât să predau ştafeta altui student, un 
student în anul al doilea pe nume Josh, care era pasionat de școala noastră și 
respecta tradiția onorabilă pe care aceasta se fondase. Poate că am fost unul 
dintre campionii codului onoarei, dar Josh şi colegii lui au încheiat misiunea. 


Am reluat recent legătura cu Ed Cathey. Lucra la o altă misiune de salvare din 
apropiere ca director executiv. Când am vorbit la telefon, mi-a spus că dormea 
mai puţin ca niciodată — câteva ore pe noapte — şi că îi era dor de soţia lui. 
Murise cu mult timp înainte să-l întâlnesc pe Ed. Avea vreo 80 de ani acum şi 
trecuseră peste zece ani de la moartea ei. 


Mi-a mai spus că aștepta cu nerăbdare să „meargă acasă“ sa moară. Nu era trist 
în privinţa acestui lucru; era emoţionat că se va reîntâlni în curând cu soţia lui. In 
același timp însă, nu stătea degeaba, așteptând să vină moartea. Ed era mai activ 
ca niciodată, lucru la care, de altfel, mă așteptam. L-am întrebat care era mândria 
lui cea mai mare. Răspunsul lui m-a surprins, desi nu ar fi trebuit. 


A vorbit Ed despre anii lui de serviciu la Vanderbilt Hospital? A menţionat el 
experienţele sale în calitate de cântăreţ în sălile de concerte și dirijor al unor 
coruri renumite? Nu, nu a menţionat nimic din toate astea. Mi-a spus poveste 
după poveste despre oamenii străzii pe care-i numea „fii“, oameni pe care a avut 
privilegiul să-i vadă absolvind programul de reabilitare și trăind vieţi sănătoase. 
Aceasta era moștenirea lui şi a avut loc în cele două decenii ale vieţii sale de 
după pensionare. 


Ed a răspuns unei chemari din viata lui care l-a surprins. Nu isi imaginase 
niciodată că, la pensie, va lucra într-un adăpost pentru oamenii străzii, dar când a 
văzut că era nevoie, a considerat că era rezonabil. După moartea soţiei sale, a 
fost distrus. Așa că şi-a dedicat timpul liber ajutării celor mai puţin norocoși, un 
mod de a transforma tragedia în triumf, asa cum făcuse și Jody Noland. Prietenul 
său i-a prezentat oportunitatea de la misiune într-o așa-zisă mică ucenicie. Și, la 
fel ca Ginny Phang, initial nu s-a simţit bine la munca, dar cu cât o făcea mai 
mult, cu atât se simțea mai bine. 


Decizia de a lucra la misiune a fost cea mai importantă mișcare din viaţa lui Ed, 
ce a avut drept rezultat sute, dacă nu chiar mii de vieţi schimbate. Dar nu trebuie 
trecuţi cu vederea anii pe care şi i-a petrecut ca fizioterapeut și cântăreţ, ca sot 
iubitor și membru credincios al Bisericii. Ca şi în cazul lui Jody Maberry, vocaţia 
lui Ed nu a reprezentat doar un lucru; a fost întreaga sa viata — un portofoliu cu 
efecte în lanţ incomensurabile. 


Da, cu toții murim simfonii neterminate, iar munca nu este niciodată terminată. 
Dar dacă auzi chemarea de a face ca viata ta să însemne mai mult decât binele 
tău şi să aibă legătură mai mult cu binele pe care îl poți face, în fata morții vei 
simţi pace, nu frică. Iti vei da seama, asa cum toţi o facem, că nu ai suficiente 
resurse pentru a termina lucrul pentru care ai fost menit. Ajungând la marginea 
Pământului Fagaduintei, nu vei avea puterea să intri. Proiectul sau compania 
pentru care ţi-ai trecut viata încercând să o ridici va avea nevoie de mai mult 
management și fonduri pentru a trece la un nivel superior. lar timpul tău se va fi 
terminat, chiar dacă munca unei vocatii nu se termină niciodată. 


In acest punct poţi fie să-ţi abandonezi munca, renunțând disperat, fie să găseşti 
o cale de a o da altcuiva. Poţi face asta construind o echipă, așa cum au făcut 
Ben si Kristy Carlson, sau să infiintezi o organizaţie care va spori influenţa ta. 
Poti planifica un viitor mai bun pentru cei dragi, asa cum a făcut Sam din 
Uganda. Când impartasim munca vieţii noastre, când acceptăm că nu terminam 
până murim, nu numai că ne dăm seama de propriul nostru potenţial, dar îi 
ajutăm și pe alţii să facă la fel. Pentru că, în final, succesul nu înseamnă atât de 
mult ceea ce faci cu viata ta; înseamnă ceea ce lași în urma ta. Si poate că la asta 
se referă şi vocaţia: să laşi o moștenire care să însemne ceva. 


13 A.E. Hotchner, Papa Hemingway: A personal Memoir (New York: Random 
House, 1966). 


114 J.R.R. Tolkien, Tree and Leaf (Boston: Houghton Mifflin, 1965). 


115 Leonardo da Vinci, BrainyQuote, accesat la 2 august 2014, 
http://www. brainyquote.com/quotes/quotes/1/leonardoda380290.html. 


116 „Finstein's Unfinished Symphony,“ BBC, accesat la 15 septembrie 2014, 
http://www.bbc.co.uk/tvradio/programmes/horizon/einstein_symphony_prog_sun 


u” Thi, 


Draga cititorule, 


Iti mulţumesc că m-ai însoțit în această călătorie a vocației. Sper ca, până acum, 
aceste povestiri să te fi inspirat şi încurajat să-ţi găseşti propria vocaţie si să te 
afli deja pe calea ta. Mi-ar face plăcere să vizitezi artofworkbook.com, să-ți 
impartasesti povestea acolo şi să foloseşti resursele disponibile. De asemenea, 
mă poți contacta la Goinswriter.com. 


Mulţumesc din nou, 
Jeff Goins 

MULTUMIRI 


Multe mulțumiri nesfârșit de rabdatoarei mele soţii, Ashley, totodată și editorul 
meu preferat. A găsit atât de multe greșeli în această carte încât te-ar fi făcut să o 
lași deoparte încă înainte de a ajunge până aici. lar baietelului meu, Aiden — 
mulțumesc, amice, pentru că ai fost un copil cuminte când eu dispăream câteva 
nopţi si weekenduri pentru a termina această carte. 


Lui Joel Miller, pentru că a cumpărat drepturile de publicare a acestei cărți și 
pentru numeroasele nopți când mă convingea să nu renunţ. Îţi sunt foarte 
recunoscător. (Chiar ar trebui să te faci terapeut, Joel. Eşti foarte bun la asta.) Îi 
mulțumesc lui Michael Hyatt pentru că ne-a făcut cunoştinţă mie si lui Joel, si 
lui Brian Hampton, Chad Cannon, Katherine Rowley, Belinda Bass, Katy 
Boatman, Emily Lineberger și restului echipei de la Nelson Books pentru 
ajutorul lor la terminarea acestei cărți. 


Recunostinta mea se îndreaptă către agentul meu, Mark Oestreicher, pentru că si- 
a îndeplinit misiunea de agent si pentru că a găsit titlul acestei cărți. Mulţumesc, 
Marko. Mentoratul tau a fost nepretuit în procesul meu de descoperire a vocației. 
De asemenea, nu pot scrie o carte despre vocaţie fără a nu-l menţiona pe Paul 
Martin, prima persoană care m-a determinat să mă numesc scriitor. 


Îi mulţumesc lui Christine Niles pentru ajutorul dat în editarea mai multor 
versiuni ale acestei cărți și pentru descoperirea tuturor acelor citate plictisitoare 
pe care încerc să le uit. Mulţumiri lui Marion Roach Smith, care a sprijinit și o 
altă carte de-a mea să treacă linia de sosire, îi sunt recunoscător. Si, bineînţeles, 
nu pot uita My 500 Words Community | Comunitatea celor 500 de cuvinte], 
pentru toate criticile şi încurajările lor pe parcursul acestui proces. Îi mulţumesc 
lui Jamie Hess pentru că a avut gijă de haosul care este viata mea. Nu as fi 
realizat nimic din toate acestea fără tine! 


Si le mulțumesc tuturor celor care și-au adus contribuţia, prin poveştile lor, la 
această carte. A fost un proiect nostim, dar și curajos, iar experienţele voastre, cu 
siguranţă, au dus la apariţia acestei cărți. 


Le multumesc tatalui si mamei mele, Keith si Robin Goins, pentru ca m-au 
încurajat să dau tot ce am mai bun din mine, dar niciodată să nu încerc să fiu 
cine nu sunt. Le mulțumesc rudelor mele prin alianță pentru sprijinul lor 
constant: Pam, Pat, Ahron si Kathy, mulțumesc, prieteni! 


În final, îi mulţumesc lui Dumnezeu pentru milostenia si binecuvântarea Lui, 
pentru că mi-a pus în gură cuvintele atunci când acestea nu-mi veneau, și îţi 
mulțumesc tie, dragă cititorule, pentru că ţi-ai dedicat timpul terminării acestei 
cărţi. Valorează foarte mult pentru mine si sper că ţi-a fost de folos si tie. 


ANEXA 


Primii pasi pe calea ta 


Cele sapte caracteristici ale vocatiei — constientizare, ucenicie, practica, 
descoperire, profesie, măiestrie și moştenire — nu sunt o formulă. Sunt descrierea 
drumului pe care deja vă aflați. Vi le-am împărtășit în speranţa că veţi avea un 
vocabular cu care să vă explicati vocaţia si că veţi înţelege mai bine ce ar putea 
fi aceasta. Dar ce spuneţi despre următorii pași de urmat? Ce-ar fi dacă acum v- 
ati da seama că într-adevăr aveţi o vocaţie si nu mai vreți să pierdeţi nici un 
minut? Există vreo metodă care să vă facă să porniţi la drum? O serie de pași de 
urmat? 


Până acum am văzut că o vocaţie este plină de mister şi concretă. În prima parte 
a acestei cărţi, am explorat căile prin care te pregatesti pentru o vocaţie. În a 
doua parte, am văzut cum oamenii care şi-au descoperit vocaţia au trecut la 
acţiune. În partea a treia, am văzut cum vocaţia este acel ceva ce trebuie împărțit 
cu alți oameni. Acum doresc să vă ofer câteva teme și provocări. 


Cele șapte etape și lecţiile aferente 


(Sumarul capitolelor) 


1. Conştientizare: Inainte să-i spui vieţii tale ce vrei să faci cu ea, ascultă ce vrea 
ea să facă cu tine. 


2. Ucenicie: Fiecare poveste de succes este o poveste de comuniune. Deşi 
mentorii sunt greu de găsit, uceniciile întâmplătoare sunt pretutindeni. Viaţa ta te 


pregateste pentru ceea ce va urma. 


3. Practică: Adevărata practică doare. Nu este nevoie doar de timp, ci si de un 
efort deliberat. Dar unele lucruri vin in mod firesc. Fii deschis sa inveti abilitati 
noi si așteaptă ca scanteile inspiraţiei să te ghideze. 


4. Descoperire: Nu sări; construieşte o punte. Niciodată nu „ştii pur si simplu“ ce 
trebuie să faci cu viata ta. Descoperirea are loc în etape. 


5. Profesie: Eșecul este cel mai bun prieten al tau. Nu trece prin obstacole; 
pivotează în jurul lor. Lasă orice greșeală și respingere să te înveţe ceva. După o 
perioadă de eșec adesea urmează o perioadă de succes. 


6. Măiestrie: Vocatia nu înseamnă un singur lucru. Înseamnă mai multe lucruri, 
un portofoliu care nu este doar munca pe care o ai de făcut, ci chiar viata pe care 
o trăieşti. 


7. Mostenire: Vocatia nu este doar ceea ce faci; este persoana care devii — si 
moştenirea pe care o lași. 


Șapte semne că ţi-ai descoperit vocaţia 


1. Este un lucru care iti este familiar. Iti găsești vocaţia nu doar privind înainte la 
ceea ce vei face, ci şi privind în urmă la ceea ce ai făcut. 


2. Este ceea ce oamenii văd în tine. Uneori vocatiile noastre sunt mai evidente 
pentru cei care ne cunosc cel mai bine. 


3. Este o provocare. Trebuie să fie destul de grea pentru ca nu oricine să o poată 
face. 


4. Are nevoie de credință. Nu poate fi ceva atât de evident, care poate fi explicat 
cu ușurință. Trebuie să fie misterioasă. 


5. Are nevoie de timp. Trebuie să esuezi pe drumul tău în direcţia bună, înainte 
să o găseşti. 


6. Inseamnă mai mult decât un singur lucru. Si se integrează bine în cealaltă 
dimensiune a vieţii tale, fără a concura cu aceasta și venind în completarea 
prioritatilor tale. 


7. Este mai importantă decât tine. Misiunea trebuie să fie atât de importantă 
încât, fără ajutorul unei echipe, să nu o poţi realiza de unul singur. 


Exerciţii pentru pasul următor 


Mai jos sunt șapte exerciţii care te vor ajuta să înaintezi în direcţia bună. 


Exercitiul 1: Creează o cronologie ,,asculta-ti viata“. Deseneaza o linie 
orizontală pe o bucată de hârtie şi foloseşte-o pentru a reprezenta grafic 
evenimentele importante din viaţa ta. Caută tendinţele, modelele și 
momentele importante. Ai jucat întotdeauna baschet? În copilărie erai 
fascinat de tehnologie? A existat ceva unic în ceea ce te priveşte care să-ţi fi 
uimit părinţii? Scrie totul pe hârtie, apoi reflectează cel putin 30 de minute 
zilnic la tot ce ar putea însemna aceste note. Practică acest exerciţiu în 
fiecare zi până când vocaţia ta devine clară. Totodată, apelează la un grup 
de prieteni sau de membri ai familiei și roagă-i să descrie lucrul pe care-l 
faci mai bine decât oricare dintre cunoscutii tai. Câteodată avem tendinţa 
de a trece cu vederea trăsăturile noastre cele mai valoroase. Foloseste-te de 
această cronologie şi de înţelepciunea celor dragi care să te ajute să vezi o 
direcţie pe care s-ar putea să o ignori. (Pentru informaţii suplimentare 
referitor la acest proces, vizitează artofworkbook.com/listen.) 


Exercitiul 2: Proiecteaza-ti propria ucenicie. Nu pleca în căutarea unui 
mentor; în schimb, identifică mentorii care sunt deja în preajma ta. Pe cine 
ai putea invita la o cafea sau la prânz? Fă o listă cu aceşti oameni şi cauta-i. 
Pregateste-te din timp, pune întrebări si ia notițe. După aceea, trimite o 
scrisoare de mulțumire, spunând clar ce ai învăţat şi cum ai dori să mai 


repeti întâlnirea. Începe să te întâlneşti regulat cu cei cu care impartasesti 
aceleasi sentimente si lasa ca relatia sa progreseze de la sine. (Pentru alte 
detalii privind gasirea unui mentor, viziteaza 
artofworkbook.com/apprentice.) 


Exercitiul 3: Practică în cadrul unor limite. În loc să te pregatesti să faci 
marele salt, incepe sa lucrezi la vocatia ta Inca de astazi. Nu te dedica 
acestui lucru in exces. Incepe cu 30 de minute pe zi si creste frecventa 
pornind de aici. Redactează o lista cu activităţile pe care le poţi face pana la 
extenuare si incepe sa le faci, acordand mai mult timp domeniilor pentru 
care ai cea mai mare pasiune si pricepere. Acorda atentie modului in care te 
dezvolti sau nu si vezi ce-ti spune asta despre vocatia ta. (Pentru alte detalii 
privind stiinta dobandirii de abilitati, viziteaza 
artofworkbook.com/practice.) 


Exercitiul 4: Caută punctele pivot. Întoarce-te la linia pe care ai desenat-o la 
Exercitiul 1 si marcheaza pe ea momentele tale importante de esec. Cand ai 
incercat ceva si nu a mers? Ai fost respins de cineva sau concediat de la 
munca? Ce ai facut dupa aceea? Identifica momentele cand te-ai confruntat 
cu un obstacol care te-a fortat sa mergi intr-o alta directie. Ce ti-a spus acest 
fapt despre tine? Acum redactează o lista cu punctele-pivot, cu schimbările 
pe care trebuie să le efectuezi pentru a face loc vocației tale. Trebuie sa 
demisionezi de la serviciu? Să te muti în alt oraș? Să încetezi sa mai scrii 
acea analiză pentru marketing ca să poţi munci la romanul tău? Nu trebuie 
să ştii cum să faci schimbarea; doar redactează lista. Luciditatea va veni 
odată cu acţiunea. (Pentru alte detalii privind pivotarea, vizitează 
artofworkbook.com/pivot.) 


Exercitiul 5: Identifică momentele de descoperire. A existat vreun moment când 
ceva a fost neclar pentru tine, dar clar pentru altcineva? Scrie despre asta sau 
împărtășeşte experiența cu un prieten. Ce văd alţii la tine şi tu nu vezi? Ca un 
exercițiu extins, încearcă să trimiti e-mailuri la cinci persoane care te cunosc 
bine şi roagă-le să te descrie. S-ar putea să fii surprins când vei vedea câte 


lucruri afli despre tine. (Pentru alte detalii privind procesul de descoperire si 
momentul când să faceţi saltul, vizitează artofworkbook.com/leap.) 


Exercitiul 6: Planifica-ti portofoliul. În loc să-ţi planifici săptămâna ideală, 
concentrează-te pe anul următor. Ai 365 de zile. De câte ai nevoie ca să 
rezişti la munca? Câte zile ti-au mai rămas acum pentru studiu, teme si 
voluntariat? Răsfoieşte calendarul si marchează datele pe care le-ai putea 
petrece cu acele activităţi. Dacă ai familie sau pe cineva important, fă acest 
exerciţiu împreună cu ei. Nu trebuie să baţi nimic în cuie deocamdată; este 
doar un mod de a avea o privire de ansamblu asupra anului tău si asupra 
modului in care te poţi îndrepta deliberat în direcţia vocației tale. (Pentru 
alte detalii privind modul de planificare a propriului portofoliu, vizitează 
artofworkbook.com/portfolio.) 


Exercitiul 7: Împărtăşeşte cu alţii munca ta. În Capitolul 7, am văzut cum o 
vocaţie nu te priveşte doar pe tine. Este ceva ce imparti cu alţii. Începe prin 
a face o listă cu oamenii pe care i-ai putea ruga să devină o parte din echipa 
ta. Aceştia pot fi aceia pe care îi angajezi în afacerea sau în organizaţia ta 
ori poate fi ceva mai informal, ca de exemplu stabilirea unei conferinţe 
lunare sau actualizarea regulată a e-mailurilor, în care să transmiti în ce fel 
te indrepti către vocaţia ta. De asemenea, găseşte trei oameni în care dorești 
să investesti personal. Nu te gândi la asta ca la un mentorat; pur si simplu, 
intră în viaţa unor oameni cu speranţa de a-i ajuta să se dezvolte. (Pentru 
alte detalii privind moştenirea, vizitează artofworkbook.com/legacy.) 


Probleme de discutat 


Introducere 


Povestea lui Garrett Rush-Miller ilustrează felul în care o vocaţie nu este 
întotdeauna ceva ce poate fi planificat. Cum a dus, într-un fel sau altul, o situație 


negativă din viata ta la un rezultat pozitiv? Crezi că este adevărat faptul că felul 
în care reactionam la evenimente determină ce fel de oameni devenim? 


Capitolul 1 


Povestea lui Jody Noland demonstrează cum durerea ne trezește la misiunea 
noastră. Cum ai văzut că se petrece asta în viaţa ta și a altor oameni? Atunci 
când priveşti înapoi la viata ta, există vreo temă comună pe care o poţi 
identifica? Există evenimente în viata ta care iti vorbesc în vreun fel? Cum ai 
putea răspunde? 


Capitolul 2 


Povestea lui Ginny Phang demonstrează faptul ca, în momentele când ne simţim 
singuri, există oameni care să ajute la îndrumarea noastră. Există oameni în viata 
ta care au apărut exact la momentul potrivit? Poti privi înapoi şi să vezi propriile 
ucenicii întâmplătoare? Cine sunt oamenii din viaţa ta care te influențează chiar 
în acest moment? 


Capitolul 3 


Poveştile lui Stephanie Fisher și William Hung demonstrează cum, uneori, 
putem practica lucrurile greşite, în timp ce povestea lui Martyn Chamberlin 
ilustrează cum o vocaţie poate fi ceva ce tu nu ai luat în considerare. În ce fel ai 
urmărit lucrul greșit în viata? Ai reușit vreodată într-un domeniu care nu te 
pasiona? A existat vreun moment în care ai încercat o nouă abilitate, doar ca să 
descoperi că erai priceput în mod natural la ceva despre care nu stiai absolut 
nimic? 


Capitolul 4 


Povestea lui Ben şi Kristy Carlson arată că urmărirea cu succes a unui vis are 


legătură mai putin cu efectuarea marelui salt şi mai mult cu construirea unei 
punti in timp. Cum poti incepe astazi construirea unei punti care va conduce la 
vocatia ta? 


Capitolul 5 


Povestea lui Matt McWilliams ilustreaza faptul ca esecul nu este intotdeauna un 
dusman, ci poate fi un aliat care ne ajuta sa ne apropiem de munca vietii noastre. 
Oare ceva care initial arăta a eşec pentru tine a fost exact ceea ce aveai nevoie 
pentru a reusi? Cum este sentimentul esecului in acest moment? Ce ar putea 
spune aceasta despre vocatia ta? 


Capitolul 6 


Povestea lui Jody Maberry demonstrează faptul că vocaţia nu este atât o meserie, 
cât un portofoliu al muncii pe care tu ţi-l creezi. Cum ar arăta portofoliul tau 
ideal? Dintre cele cinci tipuri de muncă pe care le împărtășește Charles Handy, 
pe care l-ai trecut cu vederea? 


Capitolul 7 


Povestea fictivă despre domnul Holland ne ajută să vedem cum putem ignora 
lucrurile importante pe care le facem. Poţi da exemplu de un moment când erai 
concentrat asupra unei sarcini, când ar fi trebuit să te concentrezi mai mult pe 
relaţii? Dacă ai fi avut propriul tău moment Mr. Holland, cine ai fi dorit să fie 
prezent să te sărbătorească? 


Concluzie 


Povestea lui Ed Cathey ilustrează ce impact important poate avea un om, 
investind în alţii. Cum ai putea mai mult să-ți împărtășești vocaţia cu alţii? Care 
este sarcina pe care o vei începe, dar va fi nevoie de alţii să o termine? Cine te 


poate ajuta si pe cine poti ajuta tu? 


Pentru mai multe materiale de studiu, viziteaza artofworkbook.com/guides. 


